প্রজন্মের নতুন মডারেটর (পাতা ২) - নোটিসবোর্ড - প্রজন্ম ফোরাম\nপ্রজন্মের নতুন মডারেটর3পাতা থেকে পাতা 2\n২১ উত্তর দিয়েছেন ফারহান খান ০৯-০৪-২০১৪ ২৩:০৯\nঅভিনন্দন ইলিয়াস ভাই। আশা করি তেড়িবেড়ী করলে ব্যান করবেন না\n২২ উত্তর দিয়েছেন আরিফ হাসান ০৯-০৪-২০১৪ ২৩:৩৭ সর্বশেষ সম্পাদনা করেছেন আরিফ হাসান (০৯-০৪-২০১৪ ২৩:৪৪)\nঅভিনন্দন বড় ভাই!!\n২৩ উত্তর দিয়েছেন এস,এম,ও,রাজু ০৯-০৪-২০১৪ ২৩:৪৩\n২৪ উত্তর দিয়েছেন তার-ছেড়া-কাউয়া ০৯-০৪-২০১৪ ২৩:৫৩\nইলিয়াস ভাইকে অভিনন্দন\n২৫ উত্তর দিয়েছেন গৌতম ১০-০৪-২০১৪ ০০:১৯\nইলিয়াস ভাইকে অভিনন্দন। খাওয়া পাওনা থাকলো কিন্তু!\n২৬ উত্তর দিয়েছেন রিয়াজুল মাসুদ রিহাম ১০-০৪-২০১৪ ০০:২৬\nঅভিনন্দন ইলিয়াস ভাই।\n২৭ উত্তর দিয়েছেন আশিফ শাহো ১০-০৪-২০১৪ ০১:২৯\nএরকম একটা নিউজ পাবো ভাবতেই পারিনি, যাহোক পালিয়ে থেকে লাভ নাই বাড়ি চলে আসবো কিন্তু\n২৮ উত্তর দিয়েছেন কাজী আলী নূর ১০-০৪-২০১৪ ০৪:৪২\nপ্রজন্মের নতুন মডারেটর হিসেবে ইলিয়াস দাদাকে অনেক অনেক অভিন্দন ও শুভেচ্ছা।\n২৯ উত্তর দিয়েছেন অমিত ০০৭ ১০-০৪-২০১৪ ০৫:৪২\nঅভিনন্দন অভিনন্দন ইলিয়াস ভাই\n৩০ উত্তর দিয়েছেন আগন্তুক মিলন ১০-০৪-২০১৪ ০৭:৪১\n৩১ উত্তর দিয়েছেন ইলিয়াস ১০-০৪-২০১৪ ০৮:৩০\nআমার উপর অর্পিত দায়িত্ব সুচারু রুপে পালন করতে আপনাদের দোআ ও সহযোগিতা একান্ত কাম্য। বিশেষ করে সিনিয়র সদস্যদের সহযোগিতা ছাড়া এ গুরু দায়িত্ব পালন করা সম্ভব না। আশাকরি এক্ষেত্রে সিনিয়র সদস্যরা আমাকে বিমুখ করবেন না।\nআপনার উড়াধুরা পরামর্শ আমার চলার পথের পাথেয় হিসেবে বিবেচিত হবে।\nধর্মীয় টপিকে আমাকে ক্যান ?\nএছাড়া আর পথ কি ! আমি ধর্মীয় টপিকে মডারেশন করতে গেলে কুরুক্ষেত্র বেধে যাবার সম্ভাবনা প্রবল।\nপরিশেষে সবাইকে ধন্যবাদ।\n৩২ উত্তর দিয়েছেন পলাশমাহাবুব ১০-০৪-২০১৪ ০৮:৫৬\nইলিয়াস ভাইকে অভিনন্দন। আসা করি তিনি তার কাজ ভাল ভাবে পালন করবেন\n৩৩ উত্তর দিয়েছেন পলাশ মাহমুদ ১০-০৪-২০১৪ ১৩:০২\nইলিয়াস ভাই বানান ভুল\nবাংলার বুকে গর্বিত নাগরিক ইলিয়াস ভাইকে পেয়ে আমরা আজ ধন্য। আপনার মতো মডারেটর যে আমরা পাবো তা স্বপ্নেও কল্পনা করি নাই। আপনার মতো মডারেটর প্রতিটি ফোরামে ফোরামে থাকলে বাংলার ফোরাম যে কোথায় থাকতো তা আল্লাহই জানে। আপনি সবার জান-প্রান। দোয়া করি মডারেটর হিসাবে রাখবেন আমাদের জাতির মান-সম্মান।\n৩৪ উত্তর দিয়েছেন নাহিদ ইসলাম ১০-০৪-২০১৪ ১৮:২৯\n৩৫ উত্তর দিয়েছেন সেজান ১০-০৪-২০১৪ ১৯:০৬\nঅভিনন্দন ইলিয়াস ভাই\n৩৬ উত্তর দিয়েছেন mizvibappa ১০-০৪-২০১৪ ২৩:৫৪\n৩৭ উত্তর দিয়েছেন সাইফ দি বস ৭ ১১-০৪-২০১৪ ০০:২৩\nক্লাসিক ভিডিও শেয়ার দিছেন তো! পুরান কথা মনে পইড়া গেল। জীবনে একটাই মিটাপে গেছি এবং সেটা প্রজন্মের মিটাপ! ওয়ান্ডারফুল এক্সপেরিয়েন্স ছিল!\n৩৮ উত্তর দিয়েছেন উদাসীন ২৬-০৪-২০১৪ ১৬:১১\nইলিয়াস ভাইকে অভিনন্দন! আশা করি উপভোগ করবেন!\n৩৯ উত্তর দিয়েছেন নাহিদ ইসলাম ২৬-০৪-২০১৪ ১৮:১২\nইলিয়াস চাচাকে অভিনন্দন।\n৪০ উত্তর দিয়েছেন তাহসান কাব্য ২৬-০৪-২০১৪ ২১:০২\n০.০৯০৯৩৯০৪৪৯৫২৩৯৩ সেকেন্ডে তৈরী হয়েছে, ৮৫.২৯৭৮৪৪২৭৯১ টি কোয়েরী চলেছে


ভাল মূল্য সঙ্গে পাইকারি লাইন টিউব - Shingfong\nউচ্চ মানের পিভিসি কন্ডুটি পাইপ পাইকারি - সিহুই শিংফং প্লাস্টিক পণ্য ফ্যাক্টরি কোং লিমিটেড\nভাল মূল্য shingfong সঙ্গে পাইকারি পিভিসি ঠান্ডা-নমন কন্ডুটি পাইপ পাইপ\nএই ভিডিওটি আপনাকে সকেট নিশ্চিত করে পিভিসি কন্ডুইট পাইপ তৈরি করবে\nসেরা পিভিসি Conduit কারখানা মূল্য -\nভাল মূল্যের সাথে শিংফং পাইকারি লাইন টিউব - শিংফং, শিংফং সিহুই সিটি, গুয়াংডং শহরে অবস্থিত, এটি আমাদের ফ্যাক্টরিতে গুয়াংঝো বাইয়ুন আন্তর্জাতিক বিমানবন্দর থেকে 90 মিমি সময় নেয়। আমাদের কারখানা গুয়াংঝো বন্দর এবং শেনঝন বন্দর কাছাকাছি।\n1) শিংফং পিভিসি বৈদ্যুতিক কন্ডুইট একটি নল যা একটি বিল্ডিং বা nonbuilding কাঠামোর মধ্যে বৈদ্যুতিক তারের রুট রুট এবং রুট ব্যবহৃত।\n2) Shingfong পিভিসি Conduit প্রধানত দুটি ধরনের আছে: কঠোর conduit এবং নমনীয় conduit।\n3) Shingfong PVC Conduit প্রভাব, আর্দ্রতা, এবং রাসায়নিক বাষ্প থেকে conductors সংযুক্ত খুব ভাল সুরক্ষা প্রদান করে।\n4) শিংফং পিভিসি কন্ডুটিটি বিদ্যুৎ ও যোগাযোগের তারের স্থাপনের অনুমতি দেওয়ার জন্য ভবন, কাঠামো, বা ডিভাইসের মধ্যে ভূগর্ভস্থ স্থাপন করা যেতে পারে।\n5) উদ্দেশ্য পরিকল্পিত বৈদ্যুতিক জিনিসগুলি রয়েছে যা শিংফং পিভিসি কন্ডুটিকে সংযুক্ত করতে ব্যবহার করা যেতে পারে।\nপিভিসি Conduit বৈশিষ্ট্য\n1) প্রভাব এবং চাপ চাপা চাপুন;\n2) কংক্রিটে দাফন করা যেতে পারে;\n3) এন্টি-বার্ধক্য এবং রঙ পরিবর্তন থেকে মুক্ত;\n4) Dampproof, অ্যাসিড এবং ক্ষার প্রতিরোধের;\n5) যত তাড়াতাড়ি আগুন থেকে বেরিয়ে আসার পর, শিংফং পিভিসি কন্ডুটির উপর আগুন অবিলম্বে মারা যায়;\n6) বিভিন্ন বিভাজন উপলব্ধ;\n7) ই এম এবং ওডিএম সেবা দেওয়া;\n8) দুটি প্রধান প্রকার: পিভিসি সোজা পাইপ, পিভিসি ঠান্ডা বাঁক পাইপ।\nShingfong. সর্বোত্তম গ্রেড উপাদান ব্যবহার করে আমাদের পেশাদার দ্বারা উন্নত করা হয়।\n1. আপনার প্রসবের শর্তাবলী কি?\n2. আপনি আমাদের ব্যবসা দীর্ঘমেয়াদী এবং ভাল সম্পর্ক করতে পারেন?\nহ্যাঁ, আমরা আপনার নমুনা বা প্রযুক্তিগত অঙ্কন দ্বারা উত্পাদন করতে পারেন। আমরা নির্দিষ্ট molds নির্মাণ উপর আরও আলোচনা করতে পারে।\n1. শিংফং ন্যূনতম থেকে পিভিসি ট্রাঙ্কিং আকারের সর্বাধিক পরিমাণ রয়েছে। 10x10mm থেকে 200x100mm। 200pcs এর বেশি আকার এবং বেধ।\n3. শিংফং 150 কর্মী আছে, আমরা অল্প সময়ের মধ্যে অর্ডার শেষ করতে সক্ষম, এমনকি জটিল প্যাকিংয়ের প্রয়োজনীয়তার সাথেও।\n4. শিংফং এর দৃঢ় দল রয়েছে যা হিং মানের প্রাক-বিক্রয় এবং বিক্রয়ের পরিষেবার পরে, আমরা পিভিসি ট্রাঙ্কিং এবং 70 টিরও বেশি দেশ এবং অঞ্চলে কন্ডুইট রপ্তানি করি।


জঙ্গি অপবাদ থেকে মুক্ত হলেও ক্ষতিপূরণ পাননি হলি আর্টিজানের নিহত কর্মী সাইফুল ও শাওনের পরিবার — বেনারনিউজ\nনারায়ণগঞ্জের সিদ্ধিরগঞ্জের ভাণ্ডারী পুল এলাকার একটি ভবনের ছাদে নিজের ছেলের ছবি হাতে হলি আর্টিজান হামলার ঘটনার জেরে নিহত নিরপরাধ জাকির হোসেন শাওনের মা মাকসুদা বেগম। ২৯ জুন ২০২১।\nগুলশানের হলি আর্টিজান বেকারিতে জঙ্গি হামলার ঘটনার জেরে প্রাণ হারানো বাবুর্চি সাইফুল ইসলাম চৌকিদার ও তাঁর সহকারী জাকির হোসেন শাওনের পরিবারের কান্না এখনো থামেনি। ঘটনার পাঁচ বছর হতে চললেও বিচার বা ক্ষতিপূরণ দূরের কথা পরিবারগুলো পায়নি ন্যূনতম সান্ত্বনাটুকু।\n২০১৬ সালের ১ জুলাই গুলশানে হলি আর্টিজান বেকারিতে জঙ্গি হামলার পরদিন আইনশৃঙ্খলা-বাহিনী ও নিরাপত্তা-বাহিনীর সম্মিলিত অভিযানে পাঁচ জঙ্গির সঙ্গে নিহত হন বাবুর্চি সাইফুল। গুরুতর আহত অবস্থায় আটক সাইফুলের সহকারী শাওন এক সপ্তাহ পর পুলিশ হেফাজতে ঢাকা মেডিকেল কলেজ হাসপাতালে চিকিৎসাধীন অবস্থায় মারা যান।\nপ্রাথমিকভাবে সাইফুল ও শাওনকে জঙ্গিদের সহযোগী হিসেবে সন্দেহ করা হয়েছিল। গ্রেপ্তারও দেখানো হয়েছিল রক্তাক্ত শাওনকে। তবে ঘটনার দুই বছর পর ২০১৮ সালে ২৩ জুলাই আদালতে জমা দেয়া অভিযোগপত্রে নাম আসেনি সাইফুল ও শাওনের।\nপুলিশ কোনো জঙ্গি সম্পৃক্ততা খুঁজে পায়নি এই দুই রেস্টুরেন্ট কর্মীর। এর প্রেক্ষাপটে পরিবার দুটি জঙ্গি অপবাদ থেকে মুক্ত হলেও ক্ষত কাটেনি স্বজন হারানোর।\nএই দুই পরিবারের অভিযোগ, শুধুমাত্র সন্দেহের কারণে সাইফুল ও শাওন নিহত হলেও কোনো কর্তৃপক্ষ এখন পর্যন্ত ওই পরিবারগুলোকে কোনো রকম সান্ত্বনা দেয়নি। মেলেনি ন্যূনতম ক্ষতিপূরণ বা বিচারের আশ্বাস। এখনো স্বজন হারানেরা বেদনায় কেঁদে চোখ ভাসান সাইফুলের স্ত্রী সোনিয়া বেগম ও শাওনের মা পিঠা বিক্রেতা মাকসুদা বেগম।\n‘আমরা কি বিচার পাওয়ার অধিকার রাখি না?’\nনারায়ণগঞ্জ জেলার সিদ্ধিরগঞ্জের ভাণ্ডারী পুল এলাকার একটি বস্তিতে থাকেন শাওনের বাবা আব্দুস সাত্তার, মা মাকসুদা, ছোট ভাই আরাফাত হোসেন এবং বোন সাদিয়া আক্তার। ভাণ্ডারী পুলের ওই বস্তিতে বেনারের সঙ্গে কথা হয় মাকসুদার।\nতিনি বলেন, দীর্ঘ পাঁচ বছর ধরে সন্তান হত্যার বিচার চেয়ে আসলেও এখনো কোনো সাড়া মেলেনি কারো পক্ষ থেকে।\n“শুধু সন্দেহের কারণেই আমি সন্তান হারা হলাম। এটা কি ঠিক? আমরা কি বিচার পাওয়ার অধিকার রাখি না? আমাদের জায়গায় যদি আজকে কোনো ধনি পরিবার হতো তাহলে তো ঠিকই সরকারের অনেক বড়ো বড়ো মন্ত্রীরা ছুটে যেত। আমরা গরিব বলে কি একটু সান্ত্বনা পাওয়ার অধিকারও নেই?” প্রশ্নগুলো শাওনের মা মাকসুদার।\nতিনি বলেন, শাওন ছিল তাঁর পরিবারের আয়ের অন্যতম উৎস। সন্তান হারিয়ে এখন অর্থ কষ্টে দিন কাটছে তাঁর।\n“হলি আর্টিজান কর্তৃপক্ষ এখনো আমাকে প্রতিমাসে কিছু টাকা দেয়। কিন্তু আমি অসুস্থ মানুষ, চোখে সমস্যা, ডায়াবেটিসের সমস্যা, অনেক ওষুধ কিনতে হয়। আমরা অনেক কষ্টে আছি… আমাদের কথাগুলো কেউ শোনে না,” বলেন মাকসুদা।\nতিনি বলেন, প্রধানমন্ত্রীর কাছে তাঁর দাবি তাঁর সন্তান হত্যার যেন বিচার হয় এবং তাঁর পরিবার যেন ন্যায্য ক্ষতিপূরণ পায়।\n“সরকার কি বুঝে না, এই গরিব পরিবারের ছেলে শাওনকে সন্দেহবশত মারা হয়েছে, সাইফুলকে মারা হয়েছে… এর ক্ষতিপূরণ কি আমরা পাব না?” বলেন মাকসুদা।\n“আমি এখন অসহায় নিঃস্ব। আমার আশা-ভরসা সব পুলিশ নষ্ট করে দিলো। কী একটা গণতুফান আসলো… কালো বাতাসের মতো আমার সন্তান আর সাইফুলকে নিয়ে গেলো,” কান্না করতে করতে বলেন মাকসুদা।\nসাইফুল চৌকিদারের স্ত্রী সোনিয়া বেগম শরিয়তপুর থেকে টেলিফোনে বেনারকে বলেন, “আমাদের সঙ্গে সরকারের পক্ষ থেকে কোনো প্রকার যোগাযোগ করা হয়নি। কেউ কোনো ক্ষতিপূরণ দেয়ার বিষয়েও কথা বলেনি।"\nসোনিয়া বলেন, তাঁর পরিবারের আয়ের একমাত্র উৎসই ছিলেন তাঁর স্বামী। স্বামীকে হারিয়ে তিন সন্তানের পরিবার নিয়ে চলতে হিমশিম খান তিনি।\n“হলি আর্টিজান থেকে মাসে মাসে কিছু টাকা দেয় আমাদের। আমি সেলাই কাজ করে কিছু রোজগারের চেষ্টা করি, আর আত্মীয়-স্বজনের সাহায্য নিয়েই চলছে আমার পরিবার,” যোগ করেন সোনিয়া।\nদুই মেয়ে ও এক ছেলে নিয়ে সোনিয়ার পরিবার। বড় মেয়ে অষ্টম আর ছোট মেয়ে পড়ে দ্বিতীয় শ্রেণিতে। সাড়ে চার বছর বয়সের একমাত্র পুত্রটিও এখন বুঝতে শিখে গেছে বাবা আর আসবে না।\n“উনি [সাইফুল] যখন মারা যান, তখন ছেলেটা আমার গর্ভে। জন্মের পর আস্তে আস্তে ছেলে যখন তার বাবাকে খুঁজতে শুরু করল তখন আমরা বলতাম তার বাবা বিদেশে। কিন্তু এখন নানা জনের মুখে শুনতে শুনতে ছেলে বুঝে গেছে তার বাবা আর আসবে না। বাবা মারা গেছে তার জন্মের আগেই,” বলেন সোনিয়া।\nতিনি বলেন, তদন্তে যে তাঁর স্বামী জঙ্গি নন বলে প্রমাণিত হয়েছেন, এতে তিনি খুশি।\n“কী আর বলব, এখন আর কারো কাছে কোনো দাবিও করতে চাই না। শুধু এতটুকু বলব আর কোন সন্তানকে যেন এভাবে বাবা-হারা হতে না হয়,” বলেন সোনিয়া।\n‘ক্ষতিপূরণ না পাওয়া খারাপ দৃষ্টান্ত’\nহলি আর্টিজান বেকারির মালিক সাদাত মেহেদী বেনারকে বলেন, মানবিক দিক বিবেচনায় তাঁরা ওই ঘটনায় নিহত বাবুর্চি সাইফুল ইসলাম চৌকিদার ও তার সহযোগী জাকির হোসেন শাওনের পরিবারকে প্রতিমাসে কিছু আর্থিক সহায়তা দিয়ে আসছেন।\n“তারা সরকারের দিক থেকে কোনো প্রকার সাহায্য-সহযোগিতা পায়নি। আমরা মানবিক দিক বিবেচনা করে এই দরিদ্র পরিবারগুলোকে সামান্য সহযোগিতা দিয়ে আসছি,” বলেন সাদাত।\nতিনি আরো বলেন, প্রতি বছর জুলাইয়ের ১ তারিখে ঘটনার দিন স্মরণ করে ক্যাফেটিতে কিছু আয়োজন করা হলেও এ বছর করোনা পরিস্থিতি বিবেচনায় তেমন কোনো পরিকল্পনা নেই।\nএ প্রসঙ্গে জানতে চাইলে তাৎক্ষণিকভাবে মন্তব্য করতে রাজি হননি র‌্যাপিড অ্যাকশন ব্যাটালিয়ন (র‌্যাব) মহাপরিচালক চৌধুরী আবদুল্লাহ আল-মামুন।\n“বিষয়টি ভালো করে খোঁজ-খবর করে তারপর এ বিষয়ে কথা বলতে হবে,” বলেন মামুন।\nমানবাধিকার কর্মী নূর খান লিটন বেনারকে বলেন, একটা ঘটনার পর ত্রুটি হতেই পারে। সন্দেহমূলক হতে পারে, কিন্তু যখন এটা স্পষ্ট হয়ে গেলো যে যারা মারা গেছেন, তারা জঙ্গি নন, তখন অবশ্যই দায়িত্বশীল হবার প্রয়োজন আছে।\n“দুর্ভাগ্যজনক হচ্ছে বাবুর্চি সাইফুলের লাশটাও তার পরিবারের কাছে হস্তান্তর করা হয়নি। অনেক অনুনয়-বিনয় করেছিল সাইফুলের পরিবার।”\nমানবাধিকার সংগঠন আইন ও সালিশ কেন্দ্রের (আসক) মহাসচিব নূর খান বলেন, “শুধুমাত্র সন্দেহের কারণে মারা যাওয়ার পরও কোনো ক্ষতিপূরণ না পাওয়া খারাপ দৃষ্টান্ত। মানবাধিকারের জায়গা থেকে এটি কোনোভাবেই গ্রহণযোগ্য নয়। রাষ্ট্রের পক্ষ থেকে তাঁদের ক্ষতিপূরণ দেয়া উচিত ছিল। যেহেতু রাষ্ট্র দায়বদ্ধতার জায়গায় নেই, সেহেতু এটা নিশ্চিত করা যাচ্ছে না।”


আশুলিয়ায় ঐক্যবদ্ধ ভাইবোনদের নিয়ে আলোচনা সভা – হেযবুত তওহীদ\nঢাকার অদূরে আশুলিয়ায় হেযবুত তওহীদের উদ্যোগে জনসচেতনতামূলক আলোচনা সভা অনুষ্ঠিত হয়েছে। ‘সন্ত্রাস, জঙ্গিবাদ, সাম্প্রদায়িকতার বিরুদ্ধে ধর্মবিশ্বাসের অপপ্রয়োগ রোধে করণীয়’ শীর্ষক এ আলোচনা সভায় সাভার ও আশুলিয়া এলাকার হেযবুত তওহীদের সদস্যগণ অংশগ্রহণ করেন। সভায় মুখ্য আলোচক হিসেবে বক্তব্য রাখেন হেযবুত তওহীদের সর্বোচ্চ নেতা ও এমাম হোসাইন মোহাম্মদ সেলিম। এছাড়াও এ সময় স্থানীয় সুধীজন ও ব্যক্তিবর্গ উপস্থিত ছিলেন।\nহোসাইন মোহাম্মদ সেলিম তার বক্তব্যে বলেন, কোনো বস্তু, প্রাণী বা শক্তি যে বৈশিষ্ট্য বা গুণ ধারণ করে সেটাই হচ্ছে তার ধর্ম। আগুনের ধর্ম পোড়ানো। পোড়ানোর ক্ষমতা হারালে সে তার ধর্ম হারালো। অথচ প্রচলিত ধারণা হচ্ছে যে ব্যক্তি নির্দিষ্ট লেবাস ধারণ করে সুরা-কালাম, শাস্ত্র মুখস্থ বলতে পারে, নামাজ-রোজা, প্রার্থনা করে সে-ই ধার্মিক। এটা সঠিক ধারণা নয়। মানুষের প্রকৃত ধর্ম আসলে কী? মানুষের ধর্ম হচ্ছে মানবতা। অর্থাৎ যে ব্যক্তি অন্যের দুঃখ-কষ্ট হৃদয়ে অনুভব করে এবং সেটা দূর করার জন্য আপ্রাণ প্রচেষ্টা চালায় সে-ই ধার্মিক। মানবজাতির সুখ শান্তিই হচ্ছে ধর্মের আসল উদ্দেশ্য। সেই মানুষই যদি কষ্টে থাকে তাহলে সবার সব ধর্মপরিচয় মিথ্যা। এই মানবতার ধর্ম পরিত্যাগ করে বক ধার্মিকরা মসজিদে, চার্চে, মন্দিরে, প্যাগোডায় বুঁদ হয়ে পড়ে আছে; ওদিকে দাজ্জাল, শয়তান, আসুরিক শক্তির তা-বে সমস্ত বিশ্ব ছারখার হচ্ছে।\nতিনি আরও বলেন, বর্তমান সমাজের দিকে যদি আমরা তাকাই তবে স্পষ্ট দেখতে পাবো যে, আমাদের সমাজের জনগণ শান্তিতে নেই এবং তারা চরম নিরাপত্তাহীনতায় ভুগছে। একজন মানুষ জন্মগতভাবেই স্বাধীন এবং জন্মের পর থেকেই তার অন্যতম চাহিদা হয়ে দাঁড়ায় শান্তি ও নিরাপত্তা। শুধু মানুষ নয় অন্যান্য প্রাণীর ক্ষেত্রেও বিষয়টি একই। কিন্তু সেই শান্তি ও নিরাপত্তা যখন একটি সমাজে থাকে না তখন সেই সমাজ বসবাসের অযোগ্য হয়ে পড়ে। তখন সেই সমাজকে পরিবর্তনের সিদ্ধান্ত নিতে হয়। একটি সমাজ একক কোনো ব্যক্তি দ্বারা তৈরি হয় না তাই সমাজ পরিবর্তনের এই সিদ্ধান্তও একক কোনো ব্যক্তির একার পক্ষে নেয়া সম্ভব নয়। সে কারণে প্রয়োজন ঐক্যবদ্ধভাবে সিদ্ধান্ত নেয়া।\nমানব জাতির বর্তমান অবস্থার প্রতি ইঙ্গিত করে হোসাইন মোহাম্মদ সেলিম বলেন, বস্তুগত সভ্যতায় বাস করতে করতে আমরা এমন এক পর্যায়ে এসে উপনীত হয়েছি যেখানে আমরা আদর্শগত বিষয়গুলো, নীতি-নৈতিকতা, ধর্মীয় মূল্যবোধ, মানবতা ইত্যাদিকে রীতিমতো বিসর্জন দিয়ে ফেলেছি। আমাদের কাছে আরামে থাকা ও শান্তিতে থাকা একই বিষয় হয়ে দাঁড়িয়েছে। কিন্তু একজন কোটিপতি ব্যক্তি আরামে থাকলেও সে শান্তিতে রয়েছে এ কথা কেউ বলতে পারবে না। এমনকি সে নিজেও স্বীকার করবে যে, সে শান্তিতে নেই। আদর্শের অভাবে আমাদের মধ্যে আত্মিক শূন্যতার সৃষ্টি হয়েছে যার দরুণ আমরা ব্যক্তি জীবনে যেমন অশান্তিতে রয়েছি তেমনি সামাজিক জীবনেও চলছে অশান্তি ও নিরাপত্তাহীনতা।\nহেযবুত তওহীদের সর্বোচ্চ এই নেতা বলেন, অতএব আমাদের আদর্শ লাগবেই এবং যদি আদর্শ গ্রহণই করতে হয় তবে প্রকৃত ইসলামের আদর্শ থেকে উত্তম আদর্শ নেই। কারণ সেই আদর্শ দ্বারা একবার অর্ধ পৃথিবীতে শান্তি ও নিরাপত্তা প্রতিষ্ঠিত হয়েছিল। অতএব এখন সমাজের সকলকে এ বিষয়ে ভাবতে হবে এবং গভীরভাবে উপলব্ধি করতে হবে। আমাদের তৈরি তন্ত্র-মন্ত্রগুলো যখন আমাদের শান্তি প্রদান ও নিরাপত্তা নিশ্চিত করতে ব্যর্থ হচ্ছে তখন স্রষ্টার ব্যবস্থা নিয়ে দেখতে অসুবিধা কোথায়? সিদ্ধান্ত পুরোটাই আপনাদের হাতে।\nPrevআগের পোস্টঢাবি শিক্ষার্থীদের সাথে হেযবুত তওহীদের মতবিনিময়\nপরের পোস্টযশোরে হেযবুত তওহীদের আমির সম্মেলন অনুষ্ঠিতNext


hilsa fish price: দাম আগুন, পদ্মাপারে কততে বিকোচ্ছে ইলিশ? - hilsa fish price in dhaka bangladesh | Eisamay\nhilsa fish price in dhaka bangladesh\nTuhina Mondal | Lipi | Updated: Dec 4, 2021, 5:24 PM\nHilsa Fish Price: দাম আগুন, বাংলাদেশে বাড়ছে ইলিশের (Ilish Price ) দাম। কিন্তু, তাও বাজারের ব্যাগ হাতে ইলিশ কিনছেন বাঙালি। কতটাকায় বিক্রি হচ্ছে ইলিশ, জেনে নিন বিস্তারিত…\nশীতেও বাংলাদেশের বাজারে বেড়েছে ইলিশের সরবরাহ।\nইলিশের পসরা সাজিয়ে বসেছেন মাছের ব্যবসায়ীরা।\nওপার বাংলার পদ্মাপারে মুন্সিগঞ্জের মাওয়া মৎস্যআড়তে তাই এখন ইলিশ কিনতে ভিড় জমাচ্ছেন বাসিন্দারা।\nএই সময় ডিজিটাল ডেস্ক: শীতেও বাংলাদেশের বাজারে বেড়েছে ইলিশের সরবরাহ। ইলিশের পসরা সাজিয়ে বসেছেন মাছের ব্যবসায়ীরা। ওপার বাংলার পদ্মাপারে মুন্সিগঞ্জের মাওয়া মৎস্যআড়তে তাই এখন ইলিশ কিনতে ভিড় জমাচ্ছেন বাসিন্দারা। মাছ কিনতে আসছেন ঢাকা এবং আশেপাশের এলাকার মানুষজনও। এই সময়ে ঘূর্ণিঝড় জাওয়াদের জেরে হালকা বৃষ্টি হচ্ছে বাংলাদেশের বিভিন্ন এলাকাতেও। তাঁরা ভেবেছিলেন এই সময়ে ইলিশের দাম কম থাকবে। কিন্তু, অন্যান্য মাছের দাম কমলেও ইলিশের দামের গতি উল্টোদিকে। বাজারে ইলিশের সরবরাহ বাড়লেও ইলিশ বিক্রি হচ্ছে চড়া দামে। বড় আকারের ইলিশের দাম কেজিতে প্রায় দেড় হাজার টাকা।\nপদ্মাপারের ওই বাজারে, বড় আকারে ইলিশের কেজিপ্রতি দাম ১৪০০ টাকা। ১ কেজি ওজনের ইলিশের দাম ১১০০ থেকে ১২০০ টাকা, ৪০০ থেকে ৮০০ গ্রাম ওজনের ইলিশের দাম কেজিতে ৪০০ থেকে ৮০০ টাকা। যারা কিনতে আসেন তাদের অনেকেই বলেন , ‘এখন ইলিশের দাম তুলনায় অনেক বেশি নেওয়া হচ্ছে।’ মাছ ব্যবসায়ী এবং ওপার বাংলার কৃষি বিপণন অধিদফতরের হিসাবে, সপ্তাহখানেক আগের তুলনায় এখন ইলিশের দাম প্রতি কেজিতে ১০০ টাকা পর্যন্ত বেড়েছে। তবে কৃষি বিপণন দফতরের হিসাবে, গতবছর এই সময়ে ইলিশের দাম প্রতি কেজিতে ছিল ৪০০ থেকে ৭৫০ টাকা।\nমাছের এত দাম নিয়ে কিছু বলতে চাননি মাওয়ার মৎস্য আড়তের সভাপতি ছানা রঞ্জন। তবে এখন অনেক বেশি ইলিশ ধরা পড়ছে বলে জানান তিনি। তিনি বলেন , ‘মাঝে কিছুদিন ইলিশ সেইভাবে ধরা পড়েনি। কিন্তু , এখন প্রচুর পরিমাণে ইলিশ পাওয়া যাচ্ছে। জেলারা জাল ফেললেই ঝাঁকেঝাঁকে উঠে আসছে ইলিশ মাছ।’\nএখন সমুদ্রে এবং নদীতে জলের স্রোত বেশি। এই স্রোত কমলে আরও বেশি করে ইলিশ পাওয়া যাবে বলে মনে করছেন ওই মৎস্যআড়তের সাধারণ সম্পাদক হামিদুল ইসলাম । এখন প্রতিদিন এই হাটে ২ -৩ ঘণ্টার মধ্যে প্রায় এক কোটি টাকার ইলিশ বিক্রি হচ্ছে বলেও জানান তাঁরা। যদিও অনেকেই জানান, এই সময়ে ইলিশের স্বাদ তেমন নেই, তাই বেশির ভাগ মানুষ এখন ইলিশ খেতে চাইছেন না।\nতবে শুধুমাত্র ইলিশের দাম নয় ঢাকাসহ অন্যান্য বাজারেও সবজির দাম বেশি বলে জানান ক্রেতারা। প্রচুর পরিমাণে শীতের সবজির উৎপাদন হলেও তার প্রভাব পড়ছে না দামে। বাড়তি দামে তাদের কিনতে হচ্ছে সব ধরনের সবজি। শিমের দাম কেজিতে ৩০ থেকে ৪০ টাকা, গাজরের দাম কেজিতে ৬০ টাকা, টমেটোর দর কেজিতে ১৪০ থেকে ১৬০ টাকা। সেই সঙ্গে ফুলকপির এবং বাধাকপির দাম ৩০ থেকে ৫০ টাকা । তবে সামান্য হলেও দাম কমেছে ডিম এবং মুরগির মাংস।\nপরের খবরবাংলায় চেক লিখে প্রত্যাখ্যাত মন্ত্রী!\nইলিশের দাম ilish price today ilish fish price hilsa fish price in dhaka hilsa fish price\nWeb Title : hilsa fish price in dhaka bangladesh\nশেয়ার বাজার পেনি স্টকে লাভের খোঁজ! বিনিয়োগকারীরা কোথায় নজর রাখবেন?\nদেশ খোলা বাজারে Covishield-Covaxin বিক্রিতে সায় DGCI-এর


ভাইস চেয়ারম্যান জাহেদের ঈদ উপহার পেল ৭শ’ পরিবার - parbatyachattagram.com\nনীড় পাতা » করোনাভাইরাস আপডেট » ভাইস চেয়ারম্যান জাহেদের ঈদ উপহার পেল ৭শ’ পরিবার\nভাইস চেয়ারম্যান জাহেদের ঈদ উপহার পেল ৭শ’ পরিবার\nলামা প্রতিনিধি মে ২২, ২০২০, ১০:৫৩ অপরাহ্ন\tকরোনাভাইরাস আপডেট, বান্দরবান 11 বার পড়া হয়েছে\nবান্দরবানের লামা উপজেলা পরিষদের ভাইস চেয়ারম্যান মো. জাহেদ উদ্দিনের উদ্যোগে কর্মহীন দুস্থ মানুষের মাঝে ঈদ উপহার প্রদান করা হয়েছে।\nশুক্রবার দিনব্যাপী পৌরসভা এলাকার ৭০০ পরিবারের বাড়ি বাড়ি গিয়ে এ ঈদ উপহার হিসেবে সেমাই, চিনি, গুড়ো দুধ প্রদান করা হয়। উপহার প্রদানকালে উপজেলা আওয়ামী লীগের সহ-সভাপতি মো. শাখাওয়াত হোসেন, পৌরসভার ওয়ার্ড আওয়ামী লীগের সভাপতি কানু কান্তি দাশ প্রমুখ উপস্থিত ছিলেন।\nএ বিষয়ে মো. জাহেদ উদ্দিন বলেন, দেশব্যাপী করোনাভাইরাস সংক্রমণ আজ মানুষের জীবনকে মহাসংকটে ফেলে দিয়েছে। এ মহুর্তে কর্মহীন ও দুস্থ মানুষের পাশে দাঁড়ানো আমাদের নৈতিক দায়িত্ব। এদিক চিন্তা করে এ সংকটময় মুহূর্তে ওইসব মানুষের কথা চিন্তা করে মানবিক সহায়তা হিসেবে এসব ঈদ উপহার প্রদানের উদ্যোগ নেয়া।\nআগের সংবাদটি পড়ুন জেলা প্রশাসকের সহায়তায় ঈদ উপহার পেল তারা\nপরের সংবাদটি পড়ুন কাউখালীর হারাঙ্গীপাড়ায় রেড ক্রিসেন্টের নগদ অর্থ বিতরণ


বিদেশে ভারতীয় মিশনগুলির প্রধান এবং সংশ্লিষ্ট শিল্প ও বাণিজ্য ক্ষেত্রের প্রধানদের সঙ্গে বার্তালাপের সময় প্রধানমন্ত্রীর ভাষণ\nPosted On: 06 AUG 2021 10:30PM by PIB Kolkata\nনয়াদিল্লি, ৬ আগস্ট, ২০২১\nকেন্দ্রীয় মন্ত্রিসভায় আমার সকল সহযোগীবৃন্দ, সারা পৃথিবীতে সেবারত রাষ্ট্রদূতগণ, হাইকমিশনারগণ, কেন্দ্র ও রাজ্য সরকারের সমস্ত আধিকারিকগণ, ভিন্ন ভিন্ন এক্সপোর্ট কাউন্সিল এবং চেম্বার অফ কমার্স অ্যান্ড ইন্ডাস্ট্রির সকল নেতাগণ, ভদ্রমহিলা ও ভদ্রমহোদয়গণ!\nএই সময় স্বাধীনতার অমৃত মহোৎসবের সময়। এই সময় স্বাধীনতার ৭৫তম বর্ষে নিজেদের স্বাধীনতা উদযাপনের তো বটেই ভবিষ্যতের ভারতের জন্য একটি দূরদৃষ্টিসম্পন্ন স্পষ্ট ভাবনা আর রোডম্যাপ রচনার সুযোগও এনে দিয়েছে। এতে আমাদের রপ্তানির উচ্চাকাঙ্ক্ষাগুলি আর তার মধ্যে আপনাদের মতো সমস্ত বন্ধুদের অংশগ্রহণ, উদ্যোগ, অবদান অনেক বড়। আজ যে আন্তর্জাতিক মানের অনুষ্ঠান হচ্ছে, আমি মনে করি আমরা সবাই আর এখানে যাঁরা আমার সামনে রয়েছেন, তাঁরা এই বিষয়গুলি সম্পর্কে খুব ভালোভাবেই পরিচিত। আজ ফিজিক্যাল, প্রযুক্তিগত এবং ফিনান্সিয়াল কানেক্টিভিটির কারণে বিশ্ব প্রতিদিন আরও ছোট হচ্ছে। এক্ষেত্রে আমাদের রপ্তানি সম্প্রসারণের জন্য সারা পৃথিবীতে নতুন নতুন সম্ভাবনা তৈরি হচ্ছে। আর আমি মনে করি যে, আপনারা সবাই আমার থেকে এক্ষেত্রে অনেক বেশি অভিজ্ঞতাসম্পন্ন ও পারদর্শী। আমি আপনাদের সবাইকে আজ এই উদ্যোগের জন্য আর এভাবে উভয় পক্ষের মধ্যে বার্তালাপের সুযোগ করে দেওয়ার জন্য অভিনন্দন জানাই। আপনারা সবাই রপ্তানি নিয়ে আমাদের উচ্চাকাঙ্ক্ষী লক্ষ্যসাধনের জন্য যে উদ্দীপনা, ইতিবাচকতা এবং দায়িত্ববোধ দেখিয়েছেন তা অত্যন্ত প্রশংসনীয়।\nঅতীতে যখন অর্থনীতিতে আমাদের অংশীদারিত্ব সবচাইতে বেশি ছিল, তখন আমাদের দেশের সেই সোনালী সময়ের সবচাইতে বড় অনুঘটক ছিল শক্তিশালী বাণিজ্য এবং রপ্তানি। বিশ্বের প্রায় সমস্ত মহাদেশের সঙ্গে আমাদের বাণিজ্য সম্পর্ক ছিল, আর সেই বাণিজ্য পথগুলি আজও রয়েছে। আজ যখন আমরা আন্তর্জাতিক অর্থনীতিতে আমাদের সেই পুরনো অংশীদারিত্ব ফিরিয়ে আনার চেষ্টা করছি, তখনও আমাদের রপ্তানির ভূমিকা অত্যন্ত গুরুত্বপূর্ণ। কোভিড-উত্তর সময়ে আন্তর্জাতিক ক্ষেত্রে যখন আন্তর্জাতিক সরবরাহ শৃঙ্খল নিয়ে ব্যাপক বিতর্ক রয়েছে, তখন আমাদের নতুন পরিসর থেকে সুযোগ নেওয়ার জন্য সম্পূর্ণ শক্তি প্রয়োগ করতে হবে। আপনারা সবাই জানেন যে এই সময় আমাদের রপ্তানি দেশের জিডিপি-র প্রায় ২০ শতাংশ। আমাদের অর্থনীতির আকার, আমাদের সম্ভাবনা, আমাদের শিল্প উৎপাদন এবং পরিষেবা শিল্পের ভিত্তিকে ভালো করে দেখলে বোঝা যায় যে এতে অনেক বৃদ্ধির সম্ভাবনা রয়েছে। এক্ষেত্রে আজ যখন দেশ আত্মনির্ভর ভারত মিশন নিয়ে এগিয়ে চলেছে তখন এর একটা লক্ষ্য রপ্তানিতে আন্তর্জাতিক সরবরাহ শৃঙ্খলে ভারতের অংশীদারিত্বকে অনেকগুণ বৃদ্ধি করাও। আর সেজন্য আজ আমাদের এটা সুনিশ্চিত করতে হবে যে আন্তর্জাতিক চাহিদা অনুসারে যাতে আমাদের অ্যাক্সেস থাকে, যাতে আমাদের ব্যবসা নিজেকে অনেক বড় করে তুলতে পারে, অনেক বেশি সম্প্রসারিত হতে পারে। আমাদের শিল্প জগতকেও শ্রেষ্ঠ প্রযুক্তির দিকে যেতে হবে, উদ্ভাবনে জোর দিতে হবে আর গবেষণা ও উন্নয়নে অংশীদারিত্ব বাড়াতেই হবে। আন্তর্জাতিক মূল্য শৃঙ্খলে আমাদের অংশীদারিত্ব এ পথে এগোলেই বৃদ্ধি পাবে। প্রতিযোগিতা এবং উৎকর্ষকে উৎসাহিত করে আমাদের প্রতিটি ক্ষেত্রে আন্তর্জাতিক মানের চ্যাম্পিয়ন তৈরি করতে হবে।\nরপ্তানি বৃদ্ধির জন্য চারটি ক্ষেত্র অত্যন্ত গুরুত্বপূর্ণ। প্রথমত, দেশে শিল্পসামগ্রী উৎপাদন কয়েকগুণ বাড়াতে হবে আর তা উৎকর্ষগতভাবে প্রতিযোগিতামূলক হতে হবে। যেভাবে বন্ধুরা বললেন যে আজ বিশ্বে একটা এমন শ্রেণী গড়ে উঠেছে যাঁরা মূল্য থেকে বেশি করে উৎকর্ষকে গুরুত্ব দেন। সেজন্য আমাদের উৎকর্ষের দিকটিকে গুরুত্ব দিতেই হবে। দ্বিতীয়ত, যানবাহন ব্যবস্থায় পণ্য পরিবহনের সমস্যাগুলি দূর করতে হবে। এর মধ্যে রাজ্য সরকার এবং কেন্দ্রীয় সরকারের পাশাপাশি এতে যত বেসরকারি অংশীদার রয়েছে সবাইকে নিজেদের ভূমিকা পালন করতে হবে। তৃতীয়ত, রপ্তানির ক্ষেত্রে সরকারের সঙ্গে কাঁধে কাঁধ মিলিয়ে এগিয়ে যেতে হবে। যদি কোনও রাজ্য সরকার এতে যুক্ত না থাকে, বিভিন্ন রাজ্যে যে ধরনের বিশেষজ্ঞ কাউন্সিল রয়েছে তারা যদি ইনভল্ভ না থাকে, কিন্তু সেই রাজ্যের কোনও ব্যবসায়ী যদি নিজের মতো করে রপ্তানি করতে চান, তাহলে তিনি আইসোলেটেড হয়ে পড়বেন। এক্ষেত্রে আমাদের যে পরিণাম চাই সেটা আমরা পাব না। আমাদের সবাইকে একসঙ্গে মিলেমিশে চেষ্টা করতে হবে। আর চতুর্থ ফ্যাক্টরটি যা আজকের এই অনুষ্ঠানের সঙ্গে ওতোপ্রতোভাবে জড়িত, তা হল, ভারতীয় পণ্যের জন্য আন্তর্জাতিক বাজার। এই চারটি ফ্যাক্টর একসঙ্গে হলে তবেই ভারতের লোকাল পণ্য গ্লোবাল হয়ে উঠবে। তখনই ‘মেক ইন ইন্ডিয়া ফর দ্য ওয়ার্ল্ড’-এর লক্ষ্যকে আমরা আরও ভালোভাবে অর্জন করতে পারব।\nআজ দেশে যে সরকার রয়েছে, রাজ্যগুলিতে যে সরকার রয়েছে, তাঁরা বাণিজ্য বিশ্বের প্রয়োজনীয়তা বুঝে এগিয়ে যাওয়ার চেষ্টা করছেন। আত্মনির্ভর ভারত এই অভিযানের মাধ্যমে বাস্তবায়নের ক্ষেত্রে অনেক ছাড় দেওয়া হয়েছে। এর ফলে অর্থনৈতিক গতিবিধিকে সুচারুরূপে পরিচালনা করা সহজ হয়েছে। ৩ লক্ষ কোটি টাকার ইমার্জেন্সি ক্রেডিট লাইন গ্যারান্টি স্কিমের মাধ্যমে অতিক্ষুদ্র, ক্ষুদ্র ও মাঝারি শিল্প এবং অন্যান্য প্রভাবিত ক্ষেত্রগুলি স্বস্তির নিঃশ্বাস ফেলেছে। রিকভারি এবং গ্রোথকে উৎসাহিত করার জন্য সম্প্রতি ১.৫ লক্ষ কোটি টাকা মঞ্জুর করা হয়েছে।\nপ্রোডাকশন লিঙ্কড ইনসেন্টিভ স্কিম থেকে আমাদের শিল্প উৎপাদনের ক্ষেত্রে শুধু পরিমাণ বৃদ্ধিই নয়, আন্তর্জাতিক মানের উৎকর্ষ ও দক্ষতার স্তর বৃদ্ধির ক্ষেত্রে অনেক সুবিধা হবে। এর ফলে, আত্মনির্ভর ভারতের ‘মেড ইন ইন্ডিয়া’র নতুন ইকো-সিস্টেম বিকশিত করতে অনেক সুবিধা হবে, আরও উন্নত হবে। দেশ শিল্প উৎপাদন এবং রপ্তানির ক্ষেত্রে নতুন নতুন গ্লোবাল চ্যাম্পিয়ন পাবে। মোবাইল ফোন বাণিজ্যের ক্ষেত্রে আমরা এর প্রভাব অনুভবও করতে পারছি। সাত বছর আগে আমরা প্রায় ৮ বিলিয়ন মার্কিন ডলারের মোবাইল ফোন আমদানি করতাম এখন তা হ্রাস পেয়ে ২ বিলিয়ন ডলার হয়ে গেছে। বুঝুন, ৮ বিলিয়ন থেকে ২ বিলিয়ন। আর সাত বছর আগে ভারত ০.৩ বিলিয়ন ডলারের মোবাইল ফোন রপ্তানি করত। এখন তা বৃদ্ধি পেয়ে ৩ বিলিয়ন ডলারের বেশি হয়ে গেছে।\nশিল্প উৎপাদন এবং রপ্তানির সঙ্গে যুক্ত আরেকটি সমস্যা সমাধানের দিকেও সরকার জোর দিচ্ছে। দেশে পণ্য পরিবহনের সময় এবং মূল্য কম করতে হবে এটা কেন্দ্র এবং রাজ্য উভয় সরকারেরই অগ্রাধিকার রয়েছে এবং থাকাও উচিৎ। সেজন্য যে কোনও নীতিগত সিদ্ধান্ত থেকে শুরু করে পরিকাঠামো নির্মাণ -প্রতিটি স্তরে আমাদের আরও দ্রুতগতিতে কাজ করে যেতে হবে। আজ আমরা মাল্টি-মডেল কানেক্টিভিটির দিকে দ্রুতগতিতে এগিয়ে চলেছি।\nএখন আমরা শুনলাম বাংলাদেশ তাদের অভিজ্ঞতা থেকে জানিয়েছে যে এখন রেলপথে পণ্য যাওয়া শুরু করেছে। হঠাৎ করেই এই রেলপথে পণ্য পরিবহণ অনেকটা বৃদ্ধি পেয়েছে। বন্ধুগণ, কেন্দ্রীয় সরকারের পক্ষ থেকে নিরন্তর চেষ্টা করা হচ্ছে, দেশে অতিমারীর প্রভাবকে ন্যূনতম করে দেওয়ার নানা উপায় খোঁজা হচ্ছে। আমরা সম্পূর্ণভাবে ভাইরাস সংক্রমণকে নিয়ন্ত্রণে রাখতে চাই। দেশে আজ টিকাকরণের কাজ দ্রুতগতিতে এগিয়ে চলেছে। দেশবাসী এবং শিল্প জগতের সমস্ত প্রয়োজন ও সমস্যা দূর করার জন্য প্রতিটি সম্ভাব্য পদক্ষেপ নেওয়া হচ্ছে। বিগত সময়ে করা প্রচেষ্টাগুলির ফলও আজ আপনারাই অনুভব করতে পারছেন। আমাদের শিল্প জগৎ নিজেদের ব্যবসাকে এই সময়ের মধ্যে অনেক উদ্ভাবনকে আপন করে নিয়েছে। নতুন নতুন চ্যালেঞ্জকে নিজেদের মতো করে গড়ে তুলেছে। শিল্প জগৎও দেশকে মেডিকেল ইমার্জেন্সি সামলে বেরিয়ে আসা এবং উন্নয়নকে পুনরুদ্ধার করার ক্ষেত্রে ইতিবাচক ভূমিকা পালন করেছে। এটাই কারণ যে আজ ড্রাগস এবং ফার্মাসিউটিক্যালস-এর পাশাপাশি কৃষিক্ষেত্রেও আমাদের বিশেষজ্ঞরা নতুন স্তরে পৌঁছেছেন। আজ আমাদের অর্থনীতিতে শুধু পুনরুদ্ধারই নয়, বরং হাই গ্রোথকে নিয়েও ইতিবাচক লক্ষণ দেখাচ্ছে। বিশ্বের অনেক বড় অর্থনীতিতে দ্রুতগতিতে রিকভার করার সঙ্কেত আসছে। সেজন্য রপ্তানি থেকে শুরু করে বড় বড় লক্ষ্য নির্ধারণ করা এবং সেগুলি হাসিল করার জন্য আমি মনে করি এটাই সবচাইতে ভালো সময়। সেজন্য সরকার প্রত্যেক স্তরে প্রয়োজনীয় পদক্ষেপ নিতে রাজি। সম্প্রতি সরকার রপ্তানি নিয়ে একটি বড় সিদ্ধান্ত নিয়েছে। এই সিদ্ধান্তের ফলে আমাদের রপ্তানিকারকদের ইনস্যুরেন্স কভার রূপে প্রায় ৮৮ কোটি টাকা পাবে। এরকম এক্সপোর্ট ইনসেন্টিভসকে রেশনালাইজ করার ফলে এক্সপোর্ট নিয়ে একটি বড় সিদ্ধান্ত নেওয়া হয়েছে। বিশ্ব বাণিজ্য সংস্থা ক্লায়েন্ট। একে গড়ে তোলার ফলেও আমাদের রপ্তানি আরও শক্তিশালী হয়ে উঠবে।\nবিশ্বের ভিন্ন ভিন্ন দেশে ব্যবসা করা আমাদের রপ্তানিকারকরা খুব ভালোভাবেই জানেন যে স্থৈর্য্যের কত বড় প্রভাব হয়। ভারত রেট্রোস্পেক্টিভ ট্যাক্সেশন থেকে মুক্তির যে সিদ্ধান্ত নিয়েছে তা আমাদের দায়বদ্ধতার পরিচায়ক। অটল নীতির দৃঢ়তাকে তুলে ধরে। এটা সমস্ত বিনিয়োগকারীদের কাছে স্পষ্ট বার্তা দেয় যে এগিয়ে যেতে থাকা ভারত শুধুই সম্ভাবনাগুলির দরজা খুলে দিচ্ছে না, পাশাপাশি ভারতের নির্ণায়ক সরকার তার প্রতিশ্রুতিগুলি পালনেরও ইচ্ছাশক্তি রাখে।\nরপ্তানির সঙ্গে যুক্ত আমাদের যত লক্ষ্য রয়েছে, আমাদের যত সংস্কার রয়েছে সেগুলিতে দেশের প্রতিটি রাজ্যের খুব বড় অংশীদারিত্ব রয়েছে। বিনিয়োগ থেকে শুরু করে ‘ইজ অফ ডুয়িং বিজনেস’ এবং লাস্ট মাইল ইনফ্রাস্ট্রাকচার – প্রতিটি ক্ষেত্রেই প্রত্যেক রাজ্যের ভূমিকা অত্যন্ত গুরুত্বপূর্ণ। রপ্তানি হোক কিংবা বিনিয়োগ, এগুলিকে বৃদ্ধির জন্য রেগুলেটরি বার্ডেন ন্যূনতম করতে কেন্দ্রীয় সরকার রাজ্যগুলির সঙ্গে মিলেমিশে কাজ করছে। রাজ্যগুলিতে এক্সপোর্ট হাব গড়ে তুলতে একটি স্বাস্থ্যকর প্রতিযোগিতাকে উৎসাহ দেওয়া হচ্ছে। প্রত্যেক জেলায় কোনও একটি পণ্যকে গুরুত্ব দেওয়ার জন্য রাজ্যগুলিকে উৎসাহিত করা হচ্ছে।\nবিনিয়োগ থেকে শুরু করে আমাদের উচ্চাকাঙ্ক্ষাপূর্ণ লক্ষ্যসাধনকে একটি সার্বিক এবং বিস্তারিত অ্যাকশন প্ল্যানের মাধ্যমেই অর্জন করা যেতে পারে। আমাদের বর্তমান রপ্তানিকেও আরও দ্রুত করতে হবে আর নতুন পণ্যের জন্য বাজারের গন্তব্য প্রস্তুত করার জন্য কাজ করতে হবে। আর আমি আপনাদের কিছু পরামর্শও দিতে চাইব। আমাদের যে মিশনগুলি রয়েছে তাঁরাও এক্ষেত্রে সিদ্ধান্ত নিতে পারে যে আজ যে দেশে তাঁরা রয়েছেন, সেগুলি যদি খুব ছোট দেশ হয়, তাহলে আমি সেগুলি নিয়ে কথা বলছি না। কিন্তু বড় দেশগুলিতে মনে করুন তিনটি জায়গায় ভারতের পণ্য যাচ্ছে, তিনটি গন্তব্য। স্বাধীনতার ৭৫ বছর উপলক্ষে কি আমরা সেই দেশগুলিতে পাঁচটি নতুন গন্তব্য যুক্ত করতে পারি? যে জায়গাগুলিতে ভারত থেকে কোনও না কোনও পণ্য আসে, চাহিদা রয়েছে, আমি মনে করি এটা আপনারা করতে পারবেন। আমাদের মিশনগুলি কি স্বাধীনতার ৭৫ বছর পূর্তি উপলক্ষে এই লক্ষ্য রাখতে পারেন যে আমাদের দেশ থেকে যে ন্যূনতম পণ্যগুলি এখন এই দেশগুলিতে যাচ্ছে, তার বাইরে নতুন ৭৫টি পণ্যকে আমরা অন্যান্য দেশে রপ্তানি করতে পারি? এই ৭৫টি পণ্যকে আমরা যে দেশে মিশন রূপে কাজ করছি সেখানে নিয়ে যাব। তেমনই সেসব দেশে যে ভারতীয় ডায়াস্পোরা আমরা দেখেছি, বিগত সাত বছরে অনেক সক্রিয় হয়ে উঠেছেন। এক প্রকার তাঁরা আপনাদের সঙ্গে কাঁধে কাঁধ মিলিয়ে কাজ করছেন। আমরা যদি এই প্রবাসী ও ভারতীয় বংশোদ্ভূতদের কয়েকটি গোষ্ঠী তৈরি করি, আর স্বাধীনতার ৭৫তম বর্ষে তাঁরা যে রাজ্য থেকে গেছেন সেই রাজ্যগুলির সঙ্গে একটি বিষয়ের রপ্তানি বিষয়ক ভার্চুয়াল সামিট করতে পারি? যেমন মনে করুন, বিহার সরকার একটি ভার্চ্যুয়াল সামিট আয়োজন করল। তার সঙ্গে কেন্দ্রীয় সরকারও থাকবে। বিহার থেকে যত পণ্য রপ্তানি হয়, সেই রপ্তানিকারকরাও এতে থাকবেন। আর সেই দেশগুলিতে বসবাসকারী প্রবাসী বিহারবাসীরা বা বিহারবাসীদের বংশোদ্ভূতরা এই ভার্চ্যুয়াল সামিটে যুক্ত হলেন। তাঁরা সকলে মিলে আলোচনা করে ঠিক করলেন যে বিহারের আর কোন কোন পণ্য ওই বিশেষ দেশে যেতে পারে! আমি মনে করি, প্রবাসী ও ভারতীয় বংশোদ্ভূতদের সঙ্গে সংশ্লিষ্ট রাজ্যের আবেগের সম্পর্ক রয়েছে। তাঁরা এক্ষেত্রে মার্কেটিং-এর জন্য ব্র্যান্ডিং-এ অনেক বড় সাহায্য করতে পারেন। আর এভাবেই আমাদের পণ্যগুলি দ্রুতগতিতে সারা পৃথিবীতে ছড়িয়ে পড়তে পারে। তেমনই রাজ্য সরকারগুলিও এ ধরনের সিদ্ধান্ত নিতে পারে যে আমাদের রাজ্যের পাঁচটি কিংবা ১০টি এরকম অগ্রাধিকারসম্পন্ন পণ্যকে রপ্তানির জন্য বেছে নেব আর বিশ্বের ন্যূনতম ৭৫টি দেশে আমার রাজ্যের কিছু না কিছু পণ্য রপ্তানি করব। এ ধরনের লক্ষ্য রাজ্যগুলি ঠিক করতে পারে। অর্থাৎ আমরা স্বাধীনতার ৭৫ বছরে বিশ্বের বিভিন্ন দেশে আমাদের পণ্য পৌঁছে দিতে নতুন নতুন পদ্ধতি বেছে নিয়ে সম্পূর্ণরূপে প্রোঅ্যাক্টিভলি চেষ্টা করে যেতে পারি। আমাদের কিছু পণ্য তো এরকম হবে যেগুলি সম্পর্কে বিশ্ববাসী জানেই না। এখন যেমন ভারত এত সস্তায় এলইডি বাল্ব উৎপাদন করছে যে বিশ্ব উষ্ণায়ন নিয়ে দুশ্চিন্তাগ্রস্ত বিশ্বের বিভিন্ন দেশে শক্তি সংরক্ষণের অনুকূল এই এলইডি বাল্ব আমরা রপ্তানি করতে পারি। অনেক সুলভে সরবরাহ করতে পারি। আমরা এভাবে বিশ্ব উষ্ণায়ন রুখতে মানবতার সপক্ষে একটি বড় পদক্ষেপ নেব। আর ভারত পৃথিবীতে অনেক বড় বাজারও পেয়ে যাবে - এরকম অনেক বিষয় রয়েছে! আমি এরকম উদাহরণই দিয়েছি। আমরা অনেক কিছু করতে পারি। এখন আমাদের প্রায় অর্ধেক রপ্তানি মাত্র চারটি বড় বড় গন্তব্যে যায়। তেমনই আমাদের প্রায় ৬০ শতাংশ রপ্তানি, ইঞ্জিনিয়ারিং পণ্য, জেমস অ্যান্ড জুয়েলারি, পেট্রোলিয়াম এবং রাসায়নিক পণ্য আর ঔষধির সঙ্গে যুক্ত। আমি মনে করি যে এত বড় বিশাল দেশ, এত বৈচিত্র্যময় দেশ, এত বেশি অতুলনীয় পণ্যের দেশ, এসব কিভাবে বিশ্ববাসীর হাতে পৌঁছে দেওয়া যায় তা নিয়ে আপনাদের ভাবনাচিন্তা করতে হবে। আমাদের যত ত্রুটি রয়েছে সেগুলি দূর করতে হবে। আর মিলেমিশে পথ খুঁজতে হবে। সবাই একসঙ্গে মিলেই আমাদের এই পরিস্থিতিকে পাল্টাতে হবে। আমাদের নতুন গন্তব্যও খুঁজে বের করতে হবে। খনি, কয়লা, প্রতিরক্ষা, রেলওয়ের মতো ক্ষেত্রগুলিকে খুললে আমাদের আন্ত্রেপ্রেনারদের রপ্তানি বৃদ্ধির জন্যও নতুন সুযোগ উঠে আসছে। আমরা কি এই নতুন ক্ষেত্রগুলির জন্য ভবিষ্যৎমুখী রণকৌশল তৈরি করতে পারি?\nআজ এই অনুষ্ঠানে উপস্থিত আমাদের রাষ্ট্রদূতগণ, বিদেশ মন্ত্রকের প্রতিনিধিত্বকারী আধিকারিকগণকে আমি আরেকটি অনুরোধ করব। আপনারা যে দেশেই ভারতের প্রতিনিধিত্ব করছেন, সেই দেশের প্রয়োজনগুলিকে আপনারা খুব ভালোভাবেই বোঝেন। সে দেশে কোন জিনিসের বেশি চাহিদা, ভারতের কোন ক্ষেত্র থেকে সেই চাহিদা পূরণ সম্ভব, তা আপনারাই ভালোভাবে বলতে পারবেন। আর বিগত সাত বছরে আমরা একটি নতুন প্রয়োগ করেছি যে, যেসব দেশের মিশনের ব্যক্তিরা ভারতে আসেন - তাঁদেরকে আমরা বিভিন্ন রাজ্যে পাঠাই। রাজ্য সরকারের সঙ্গে তাঁদেরকে ২-৩টি বার্তালাপ করাই যাতে সে রাজ্যগুলি থেকে তাঁরা নিজেদের দেশে কিছু জিনিস নিয়ে যেতে পারেন। এই কাজ যথারীতি চলছে। এক্ষেত্রে ভারতের রপ্তানিকারকদের জন্য, এখানের কমার্স-ইন্ডাস্ট্রির জন্য আপনারা সকলে একটি অত্যন্ত শক্তিশালী সেতুর ভূমিকা পালন করছেন। আমি চাই যে ভিন্ন ভিন্ন দেশে যে ইন্ডিয়া হাউজ রয়েছে তাঁরাও ভারতের শিল্প উৎপাদন ক্ষমতারও প্রতিনিধি হয়ে উঠুন। নানা সময়ে আপনারা ভারতকে সেখানকার পরিস্থিতি সম্পর্কে অ্যালার্ট করতে থাকুন। গাইড করতে থাকলে এর দ্বারা সার্বিক রপ্তানি বৃদ্ধি সুনিশ্চিত হবে। আমি বাণিজ্য মন্ত্রককে বলব যে তাঁরাও এ ধরনের ব্যবস্থা গড়ে তুলুন, যাতে আমাদের রপ্তানি এবং আমাদের মিশনের মধ্যে নিরন্তর সম্পর্ক বজায় থাকে, আর আমি এটা স্বীকার করি যে আজ এই ভার্চ্যুয়াল ব্যবস্থার ফলে এই বিষয়গুলি অত্যন্ত দ্রুতগতিতে ও সহজভাবে আমরা করতে পারব। আগে ট্র্যাভেল করা, মিটিং করা – এসব কিছু করা খুব কঠিন ছিল। কিন্তু করোনার পর বাই অ্যান্ড লার্জ এটা সারা পৃথিবীতে একটা ব্যবস্থা রূপে স্বীকৃত হচ্ছে। আমি মনে করি এই ভার্চ্যুয়াল হ্যাবিটকে এতটা বাড়িয়ে দেওয়া উচিৎ যাতে আমাদের এ ধরনের অল পার্টি, সংশ্লিষ্ট সকলের উদ্যোগ অনেক বেশি নির্ণায়ক হয়ে ওঠে।\nআমাদের রপ্তানিকারকদের থেকে আমাদের অর্থনীতি যাতে বেশি লাভবান হয় তা সুনিশ্চিত করতে আমাদের দেশের মধ্যেই সিমলেস এবং উচ্চমানের সরবরাহ শৃঙ্খল গড়ে তুলতে হবে। এর জন্য আমাদের একটি নতুন সম্পর্ক, নতুন অংশীদারিত্ব গড়ে তোলার প্রয়োজন রয়েছে। আমি সমস্ত রপ্তানিকারকদের অনুরোধ জানাই যে তাঁরা আমাদের অতিক্ষুদ্র, ক্ষুদ্র ও মাঝারি শিল্পোদ্যোগগুলি, আমাদের কৃষক, আমাদের মৎস্যজীবীদের সঙ্গে অংশীদারিত্বকে শক্তিশালী করেন। আমাদের স্টার্ট-আপকে প্রোমোট করেন। আমাদের রেকর্ড পরিমাণ রপ্তানিকারক হবেন যাঁরা আজ স্টার্ট-আপের বিশ্বে আমাদের নবীন প্রজন্মের সামনে একটি বড় বিশ্ব তুলে ধরতে পারেন, যে বিশ্বকে নবীন প্রজন্ম চেনে না, তাঁর সঙ্গে পরিচিত হতে হবে। সম্ভব হলে একদিন আমরা বাণিজ্য মন্ত্রকের উদ্যোগে এ ধরনের কাজ করতে পারি। আমাদের স্টার্ট-আপগুলি এবং আমাদের রপ্তানিকারকরা আমাদের বিনিয়োগকারীদের সঙ্গে বাণিজ্য মন্ত্রক একটি জয়েন্ট ওয়ার্কশপ করতে পারে। এতে আমরা পরস্পরের শক্তি সম্পর্কে অবহিত হব। বিশ্বের বাজার সম্পর্কেও পরিচিত হব। এমনও হতে পারে যে আমরা এই কর্মশালা থেকে অনেক নতুন পথ খুঁজে পেলাম। আমাদের উচিৎ তাঁদেরকে সমর্থন করা। যতটা সম্ভব উৎকর্ষ এবং দক্ষতা আমরা আমাদের ওষুধ উৎপাদন এবং টিকা উৎপাদনের ক্ষেত্রে গোটা বিশ্বে পরাক্রম দেখিয়েছি, প্রযুক্তির উন্নত ব্যবহারের মাধ্যমে আমরা আমাদের উৎকর্ষ কিভাবে বাড়াতে পারি তার আরেকটি উদাহরণ হল আমাদের মধু উৎপাদন ক্ষেত্র। আমি একটা ছোট্ট উদাহরণ এজন্য দিচ্ছি - ছোট ছোট জিনিসের মধ্যেও কত বড় শক্তি রয়েছে সেটা বোঝাতে। সেজন্য আমি আপনাদের সামনে মধুর উদাহরণ তুলে ধরছি। মধুর উৎকর্ষ সুনিশ্চিত করতে আন্তর্জাতিক বাজারে তার পরিচিতি গড়ে তোলার জন্য অনিবার্য পদক্ষেপ নিতে হত। আমরা মধুকে টেস্টিং-এর জন্য প্রযুক্তি-নির্ভর একটি নতুন টেস্ট চালু করেছি। এমন ফল পাওয়া গেছে যে, গত বছর আমরা প্রায় ৯৭ মিলিয়ন মার্কিন ডলার মূল্যের মধু রপ্তানি করেছি। আমরা কি এভাবে খাদ্য প্রক্রিয়াকরণ, ফল এবং মৎস্যচাষের ক্ষেত্রেও নতুন নতুন উদ্ভাবন করতে পারি? আজ বিশ্বে হলিস্টিক হেলথ কেয়ারের আবহ গড়ে উঠেছে। ‘ব্যাক টু বেসিক্স’-এর আবহ গড়ে উঠেছে। আমাদের যোগ-এর ফলে ভারতের দিকে এই বিষয়ে লক্ষ্য রাখার একটা কারণ দেখা যাচ্ছে। এক্ষেত্রে আমাদের জৈব চাষজাত পণ্য যত রয়েছে সেগুলির বিশ্বে একটি বড় বাজার তৈরি করার সম্ভাবনা রয়েছে। আমাদেরও দেশে জৈব বিষয় নিয়ে কিভাবে এগিয়ে যাব তা নিয়ে ভাবনাচিন্তা করার সময় এসেছে।\nএই সময় ‘ব্র্যান্ড ইন্ডিয়া’র জন্য নতুন লক্ষ্য নিয়ে নতুন যাত্রা শুরু করতে হবে। এই সময় আমাদের জন্য উৎকর্ষ এবং বিশ্বাসযোগ্যতার নতুন পরিচয় গড়ে তুলতে হবে। আমাদের এমন চেষ্টা করতে হবে যাতে বিশ্বের বিভিন্ন প্রান্তে ভারতের উচ্চ মূল্য সংযোজিত পণ্য রপ্তানি করা যায়। সেজন্য আমাদের মূল্য সংযোজনের দিকে জোর দিতে হবে। আমাদের প্রতিটি নিরন্তর মূল্য সংযোজনের মাধ্যমে এগিয়ে নিয়ে যেতে হবে যাতে সেই পণ্য সম্পর্কে একটি স্বাভাবিক চাহিদা তৈরি হয়। এটা আমাদের চেষ্টা করে যেতে হবে। আমি শিল্প জগতকে, সমস্ত রপ্তানিকারকদেরও আশ্বস্ত করছি যে, সরকার আপনাদের সমস্ত রকমের সমর্থন দেবে। আসুন, আমরা আত্মনির্ভর ভারতের, বৈভবশালী ভারতের সঙ্কল্পকে সবাই মিলে একসঙ্গে বাস্তবায়িত করি। আপনাদের সবাইকে আমার অনেক অনেক শুভেচ্ছা। এক সপ্তাহ পর সারা পৃথিবীতে আমাদের মিশন আর ভারতেও আমাদের ১৫ আগস্ট পালন করব। স্বাধীনতার অমৃত মহোৎসবের নিয়মমাফিক সূত্রপাতও হয়ে যাবে। আমি চাই যে আমাদের জন্য প্রেরণার কারণ হয়ে ওঠা উচিৎ। বিশ্বে প্রভাব সৃষ্টিকারী সম্ভাবনাময় পণ্যগুলিকে বিশ্ববাসীর হাতে পৌঁছে দেওয়ার জন্য স্বাধীনতার ৭৫তম বর্ষে আপনাদের এই উদ্যোগ খুব বড় প্রেরণার উৎস। আর ২০২৭-এ, দেশ যখন স্বাধীনতার ১০০ বছর পূর্তি পালন করবে তখন এই ২৫ বছর আমাদের জন্য অত্যন্ত মূল্যবান সময়। আমাদের একটি মুহূর্তও নষ্ট করলে চলবে না। এখন থেকেই একটা রোডম্যাপ নিয়ে এগিয়ে যেতে হবে। আর আমার দৃঢ় বিশ্বাস আজকের কথাবার্তা থেকে আমরা সবাই এই সঙ্কল্প পরিপূর্ণ করব, অতিক্রমও করব। এই বিশ্বাস নিয়েই আমি আপনাদের সবাইকে আরও আরও শুভকামনা জানাই। ধন্যবাদ।\n(Release ID: 1743780) Visitor Counter : 551\n(Release ID: 1743780)


টাইফুন হাগিবিস ॥ জাপানে মৃতের সংখ্যা বেড়ে ৭৪ || The Daily Janakantha\nপ্রকাশিত : ১৬ অক্টোবর ২০১৯, ১০:৩৪ এ. এম.\nঅনলাইন ডেস্ক ॥ প্রলয়ংকরী টাইফুন হাগিবিসে জাপানে মৃতের সংখ্যা বেড়ে ৭৪ জনে দাঁড়িয়েছে।\nটাইফুনে তাণ্ডবে নিখোঁজদের সন্ধান বুধবারও অব্যাহত আছে বলে জাপানের রাষ্ট্রীয় গণমাধ্যম এনএইচকের বরাতে জানিয়েছে বার্তা সংস্থা রয়টার্স।\nটাইফুনের সময় প্রবল বৃষ্টিপাতে নদ-নদীর পানি বেড়ে সৃষ্ট বন্যার পানিতে ডুবে অনেকের মৃত্যু হয় বলে এনএইচকে জানিয়েছে।\nডেট শহরের বাসিন্দা কৃষক মাসাও হিরাইয়ামা নিজের বাড়ির সামনের রাস্তায় ভিজে নষ্ট হয়ে যাওয়া বইয়ের স্তূপ জড়ো করেছেন। তার প্রতিবেশীরাও প্রচুর আবর্জনা রাস্তায় এনে জড়ো করে রেখেছেন।\nহিরাইয়ামা জানান, তার বাড়ি সাড়ে ছয় ফুট পানির নিচে তলিয়ে যায়, তাকে ও তার ছেলেকে নৌকাযোগে উদ্ধার করে একটি আশ্রয়কেন্দ্রে নিয়ে যাওয়া হয়।\nবন্যার তোড়ে তার সবগুলো সব্জি বাগান ধ্বংস হয়ে গেছে এবং তার সব কৃষি সরঞ্জাম ভেসে গেছে জানিয়ে ৭০ বছর বয়সী এই বৃদ্ধ বলেন, “জমিটি ছাড়া আর কিছুই রেখে যায়নি।”


Test #48 Science\nবৈদ্যুতিক বাল্বের ফিলামেন্ট কিসের তৈরি?\nপেন্সিলে ব্যবহৃত পদার্থটি হল–\nতিমি মাছের শ্বাস যন্ত্রটি হল–\nফুসফুস ও ফুলকা উভয়\nজলসমের একক কী?\nআপতন কোণ 55 ডিগ্রি হলে প্রতিফলন কোণ কত হবে?\nকত ডিগ্রি সেন্টিগ্রেড উষ্ণতায় 1 কেজি বিশুদ্ধ জলের আয়তন 1 লিটার?\nদার্জিলিং এ খাদ্যদ্রব্য সেদ্ধ করতে বেশি সময় লাগে কেন?\nসৌর শক্তি কম\nবায়ুমন্ডলের কোন স্তরে বাধা পেয়ে বেতার তরঙ্গ পৃথিবীতে ফিরে আসে?\nতেঁতুলের মধ্যে কোন জৈব অ‍্যাসিড পাওয়া যায়?\nঅ্যাসপিরিন এর রাসায়নিক নাম কি?\nকোন ভিটামিন জরায়ুর মধ্যে ভ্রুণের বৃদ্ধিতে সাহায্য করে?\nনিচের কোনটি ফল নয়?\nLeaderboard: Test #47 History\nCategories Others Tags Life Science Online Mock Test, Physical Science, physics, Physics Online Test, PSC Fire Operator, PSC Fire Operator Practice Set, PSC Food Sub Inspector Practice Set, PSC Food Sub-Inspector, railway group d, Railway Group D Online Mock Test, Railway Group D Practice Set, Science Online Mock Test Post navigation\nIndian History Online Mock Test 01-09-2018


Rosecode (ROSECOIN) ICO রেটিং এবং বিবরণ | ICOholder\nMarket Cap:$272.9B (+3.9%)\nগতিবিধি: mltoken, kingcasino, artnoy, quasa, daatty coin\nROSECODE একটি ইন্টারেক্টিভ মাল্টিমিডিয়া অভিজ্ঞতা অন্য কোনও অসদৃশ। ROSECODE দেখুন এবং প্রতিটি সময় আপনি নতুন সংকেত খুঁজে পেতে এবং তাদের নিজস্ব গোপন এবং গোপন উদ্দেশ্য সঙ্গে নতুন অক্ষর দেখাতে হবে। দুই এবং আধা ভবিষ্যত শতাব্দী ধরে, গল্পটি সাম্প্রতিক সাহিত্যিক প্রকল্পগুলি হতে সাহস করায় এমন একটি উপায়ে মহাকাব্য। কিন্তু ROSECODE যে বেশী হয়। সৃষ্টিকর্তা জিজ্ঞাসা করার সাহস করে, "সৃজনশীল প্রকল্পগুলি কি একইভাবে ওপেন সোর্স সফ্টওয়্যার হিসাবে কাজ করে?" প্রত্যেক বিজ্ঞান কথাসাহিত্য ফ্যান মার্ভেল, ডিসি এবং স্টার ওয়ারের মত "ফ্র্যানচাইজেস" এর ধারণার সাথে পরিচিত। ROSECODE ক্রিয়েটিভ কমন্স লাইসেন্সিং একটি নতুন দৃষ্টান্ত তৈরির লাইসেন্স ব্যবহার করে: একটি ভাগ করা mythos যেখানে কেউ উদ্ভাবন, গল্প বলুন, গেম তৈরি করুন, বা চলচ্চিত্র - মজা বা মুনাফা জন্য। ROSECODE প্রথম বিজ্ঞান কথাসাহিত্য মহাবিশ্ব যা ভক্তদের অন্তর্গত হবে\nলক্ষ্য 80 000.00 USD\nটুপি3000 000.00 USD\nযত তাড়াতাড়ি আমরা সব পেতে রোজকোড বিবরণ আপডেট করা হবে প্রকল্প থেকে তথ্য। টোকেন বিক্রয় তথ্য খুঁজে পেতে দয়া করে টোকেন বিক্রয় তথ্যের তারিখ, লক্ষ্য, টোকেন নাম এবং টোকেন মূল্য। দল, সাদা কাগজ এবং রোডম্যাপ সম্পর্কে বিস্তারিত তথ্য আইসিও পৃষ্ঠার সংশ্লিষ্ট বিভাগে পাওয়া যায়। আপনি কি আইসিও মালিক? আপনি এখানে আপনার প্রকল্পের তথ্য আপডেট করতে পারেন (লগ ইন প্রয়োজন) বা লাইভ চ্যাট বা ইমেইল মাধ্যমে আমাদের সাথে যোগাযোগ করুন।


'অবাক পোষ্টপাঠ' - হক কথন\nHome/গল্প • রম্যরচনা / …\nচশমা চোখে এক পাঠকের প্রবেশ। আপাতত “স্পর্শযোগ বার্তালাপ” যন্ত্রের মাধম্যে এই অন্তর্জালে প্রবেশ। যদিও মাঝেমধ্যে “শীর্ষ অধিস্থাপন সুবিধাযুক্ত পরিগনক” যন্ত্রও ব্যাবহার করেন। উষ্কখুষ্ক চুল, শ্রান্ত চেহারা সহ প্রজ্ঞাপিত চিত্রে, সুসজ্জিতের ছাপ মোটেই পরিলক্ষিত হয়না\nপাঠকঃ নাহ- ভাল পোষ্ট না পেলে আর চলছেনা। সেই ছুটি পরা থেকে ঘেঁটে আসছি, ছুটি শেষ হতে এখনও বেশ কয়েকদিন বাকি । একঘেয়ে চুটকি আর ‘বখরার’ সুতোর জ্বালায় মগজের ঘিলু শুকিয়ে উঠল । কিন্তু পোষ্ট চাই কার কাছে ? চেনা যারা আছেন তারা সবই তো সেই সবজান্তা ‘পরিপালক’। অষ্টম শ্রেণীর নমুনা ন্যায় ‘সম্পাদনা’ ‘উপদলচক্র’ সব।\nনামিদামি উপদলচক্র সব নিজেদের গর্বেই ফুলে ফুলুরি হয়ে আছে। ‘অনুমোদনের’ যাঁতাকলে আঁটকে “সম্পৃক্তি অনুরোধ” শীত ঘুম দিচ্ছে, যে কয়েকটা অমন “পৃষ্ঠগ্রন্থ উপদলচক্র” সন্ধানে ছিল। পরিপালকদের “ঝাঁকানি” দিলেও সাড়া দেয় না । ‘পেটিকাভ্যন্তরে’ চেঁচাতে গেলে হয়তো বাকি লোকজন জানিয়ে নিয়ে ‘স্থায়ী প্রতিবন্ধন’ করে দেবে । ‘সময়সরণী’তেও ত লোকজন দেখছিনে যিনি পোষ্ট লিখতে পারেন । যাই হোক এর একটা সুলুকসন্ধান চেয়ে ‘হা-পিত্যেশ’ নাম্নী একটা অধিচক্রে, সমাধানহেতু ‘সুত্র’ খুলিলেন।\nপাঠক লিখিলেন : “মশাই, ভাল ভাল পোষ্ট আর পাই কোথায় বলতে পারেন” ?\n‘গুরুভার অনুগামী’ সহ এক ব্যাক্তির প্রথম মন্তব্য।\nঅনুগামীওয়ালা : পোষ্টার ? পোষ্টার এখানে কোথায় পাবেন ? এ ত ‘চিত্র-বিপনির’ শিল্পকাজ, সে আমার কম্ম নয় । চলচ্চিত্রের পোষ্টার নিতে চান তো অন্তর্জাল থেকে দিতে পারি‒\nপাঠক : না না, আমি তা বলিনি‒\nঅনুগামীওয়ালা : না… চলচ্চিত্রের পোষ্টার আপনি বলেননি, কিন্তু পোষ্টার চাচ্ছিলেন কিনা, তা ত আর আমার কাছে পাওয়া যাবে না, তাই বলছিলুম‒\nপাঠক : না হে আমি পোষ্টার চাচ্ছিনে‒\nঅনুগামীওয়ালা : চাচ্ছেন না ত ‘কোথায় পাব’ ‘কোথায় পাব’ কচ্ছেন কেন ? খামকা এরকম করবার মানে কি ?\nপাঠক : আপনি ভুল বুঝেছেন‒ আমি পোষ্ট চাচ্ছিলাম‒\nঅনুগামীওয়ালা : পোষ্ট চাচ্ছেন তো ‘পোষ্ট’ বললেই হয়‒ ‘পোষ্টার’ বলবার দরকার কি ? পোষ্ট আর পোষ্টার কি এক হল ? আলু আর আলুবোখরা কি সমান ? মাছও যা মাছরাঙাও তাই ? বরকে কি আপনি বরকন্দাজ বলেন ? চাল কিনতে এসে চালতার খোঁজ করেন ?\nপাঠক : ঘাট হয়েছে মশাই । আপনার সঙ্গে কথা বলাই আমার অন্যায় হয়েছে –\nঅনুগামীওয়ালা : অন্যায় তো হয়েছেই । দেখছেন হা-পিত্যেশ অনুগামীদের সাথে সমাযোজন করছি‒ তবে পোষ্টই বা চাচ্ছেন কেন ? আমার অনুগামী সংখ্যা গুরুভারযুক্ত বলেই কি ভাল পোষ্ট এর সন্ধান রাখতে হবে ? লোকের সঙ্গে কথা ক‌রইতে গেলে একটু বিবেচনা করে বলতে হয় ।\nপাঠক : দেখলে ! কি কথায় কি বানিয়ে ফেললে ! যাক, ঐ বুড়ো ‘স্বরূপ’ দেখিয়েছে, ওকে একবার বলে দেখি।\nহাতে কলম, কবি সুকান্তের মত গালে হাত দিয়ে অঙ্গবিক্ষেপিত ‘বিকশিত চিত্র’ সম্পন্ন এক ‘বিঘতবৃদ্ধের’ মন্তব্য\nপাঠক : আজ্ঞে না, আমি সামাজিক মাধ্যমে নতুন সংযোজিত হয়েছি, নব্য হা-পিত্যেশি ‒ একটু ভাল পোষ্টের খোঁজ কচ্ছিলুম‒\nবৃদ্ধ : বল কিহে ? পূজোর ছুটিতে বেড়াতে যাওয়া ছেড়ে এখেনে রয়েচ পোষ্টের খোঁজ করতে ? ‒ হাঃ, হাঃ, হাঃ । তা, যাই বল বাপু, অমন পোষ্ট কিন্তু কোথাও পাবে না । খাসা পোষ্ট, তোফা পোষ্ট, চমৎ‌কা-র-র পোষ্ট ।\nপাঠক : আজ্ঞে হাঁ, সেই ছুটি পরা থেকেই ঘাঁটতে ঘাঁটতে বেজায় হাফিয়ে গেছি, ভাল ন্তুন পোষ্ট আর পাইনে, ভাল ভাল লেখা, পড়ার বড় পঠন নেশা পেয়ে গেছে –\nবৃদ্ধ : তা ত পাবেই । ভালো পোষ্ট যদি হয়, তা দেখলে অধ্যয়ন পায়, নাম করলে পঠন পায়, ভাবতে গেলে পঠন পায় । তেমন তেমন পোষ্ট ত পড়নি কখনো ! – বলি ‘আপন বাপন চৌকি চাপনের’ পোষ্ট চেখেছো কোনোদিন?\nপাঠক : আজ্ঞে না, তা চাখিনি-\nবৃদ্ধ : চাখনি ? অ্যাঃ ! ‘আপন বাপন চৌকি চাপনের’ হচ্ছে আমার নিজের উপদলচক্র‒ আদত পোষ্টের জায়গা । সেখানকার যে পোষ্ট, সে কি বলব তোমায় ? কত পোষ্ট চাখলাম‒ মজার পোষ্ট, সাজার পোষ্ট, নাচার পোষ্ট, কাঁদার পোষ্ট‒ কিন্তু আমাদের ‘আপন বাপন চৌকি চাপনের’ যে পোষ্ট, অমনটি আর কোথাও পেলাম না । আহা কি সোয়াদ, ঠিক যেন চিনির পানা, ঠিক যেন কেওড়া-দেওয়া সরবৎ !\nপাঠক : তা মশাই আপনার পোষ্ট আপনি মাথায় করে রাখুন‒ আপাতত এখন এই অবসর সময়, যা হয় কিছু নতুন পোষ্ট আমায় পড়ালেই চলবে‒\nবৃদ্ধ : তাহলে বাপু তোমার সময়সারনীতে বসে পোষ্ট খুঁজলেই ত পারতে ? সারা মাসটা ধরে বেকার বেকার পোষ্ট চাইতে আসবার দরকার কি ছিল ? ‘যা হয় একটা হলেই হল’ ও আবার কি রকম কথা? আর অমন তচ্ছিল্য করে বলবারই বা দরকার কি ? আমাদের পোষ্ট পছন্দ না হয়, পোড়ো না- বাস্ । গায়ে পড়ে নিন্দে করবার দরকার কি ? আমি ওরকম ভালোবাসিনে । হ্যাঃ-\nরাগে গজগজ করিতে করিতে বৃদ্ধের প্রস্থান\nসর্বজনীন আর এক হনুগোছের বান্ধব উপস্থিত হইয়া ‘সচিত্র আবেগ ফুটকি’ জাহির করিলেন, নাম ‘তথাকথিত জনপ্রিয়’\nজনপ্রিয় : কি হে ? এত তর্কাতর্কি কিসের ?\nপাঠক : আজ্ঞে না, তর্ক নয় । আমি পোষ্ট চাইছিলুম, তা উনি সে কথা কানেই নেন না- কেবলই সাত পাঁচ গপ্‌প করতে লেগেছেন । তাই বলতে গেলুম ত রেগে মেগে অস্থির !\nজনপ্রিয় : আরে দূর দূর ! তুমিও যেমন ! জিজ্ঞেস করবার আর লোক পাওনি ? ও হতভাগা জানেই বা কি, আর বলবেই বা কি ? ওর যে পরামর্শদাতা তথা বন্ধু, এক পঞ্চাশ হাজারি ‘পৃষ্ঠগ্রন্থ শিক্ষক উপদল চক্রের’ ‘সহ-নিয়ামক’ , সেটাই ত একটা গাধা । ও মুখ্যুটা কি বললে তোমায় ?\nপাঠক : কি জানি মশাই- পোষ্টের কথা বলতেই মজার পোষ্ট, সাজার পোষ্ট, নাচার পোষ্ট, কাঁদার পোষ্ট, ‘আপন বাপন চৌকি চাপনের’ পোষ্ট, ব’লে পাঁচ রকম ফর্দ শুনিয়ে দিলে-\nজনপ্রিয় : হুমঃ ‒ ভাবলে খুব বাহাদুরি করেছি । তোমায় বোকা মতন দেখে খুব চাল চেলে নিয়েছে । ভারি ত ফর্দ করেছেন । আমি লিখে দিতে পারি, ও যদি পাঁচরকম পোষ্টের নাম বলে থাকে তা আমি এক্ষুনি পঁচিশটা বলে দেব-\nপাঠক : আজ্ঞে হ্যাঁ । কিন্তু আমি বলছিলুম কি একটু সুপাঠ্য পোষ্ট‒\nজনপ্রিয় : কি বলছ ? বিশ্বাস হচ্ছে না ? আচ্ছা শুনে যাও । কবিতার পোষ্ট, বিরহের পোষ্ট, অনুগল্পের পোষ্ট, সংগ্রীহিত পোষ্ট, সমকালীন পোষ্ট, উষ্কানীমূলক পোষ্ট, চুরিকরা পোষ্ট, আবেগময় পো-ষ্ট, উন্মাদীয় পো-ষ্ট, দেশপ্রেমিক পো-ষ্ট, অবুঝ পো-ষ্ট-\nমনে ধরলনা বুঝি?\n-তাহলে আরো শোনো- চমৎকার পোষ্ট, খুব সুন্দর পোষ্ট, অসাম পোষ্ট, হেব্বি পোষ্ট, ওয়াও পোষ্ট, এক্সিলেন্ট পোষ্ট, অনবদ্য পোষ্ট, সুপার্ব পো-ষ্ট, দা-রুন পো-ষ্ট, ব্যা-পক পো-ষ্ট, ছুঁয়ে গেল পো-ষ্ট ‒ কটা হল ? গোনোনি বুঝি ?\nপাঠক : না মশাই, গুনিনি‒ আমার আর খেয়ে দেয়ে কাজ নেই‒\nজনপ্রিয় : তোমার কাজ না থাকলেও আমাদের কাজ থাকতে পারে ত ? যাও, যাও, মেলা বকিও না । ‒একেবারে অপদার্থের একশেষ ! [ একটা নিন্মাভিমুখী বৃদ্ধাঙ্গুলির চিত্রাঙ্কন সহ পলায়ন]\nপাঠক : নাহ, আর পোষ্টফোষ্ট চেয়ে কাজ নেই‒ এগিয়ে যাই, দেখি কোথাও পুরাতন পোষ্ট খুজেখাজে পাই কি না ।\nসরিষার তেল দিয়ে পরিপাটি আঁচড়ানো চুল, মধ্যিখানে সিঁথি, পাঞ্জাবি পরিহিত এক সাদাকালো প্রদর্শিত চিত্রের ভদ্রলোক উপস্থিত।\nলোকটি নেহাৎ এসেই পড়েছে যখন, একটু জিজ্ঞাসাই করে দেখি । বলি ও কাকা, আমি নতুন হাপিত্যেসি, অনেকক্ষন থেকে সন্ধান করছি, বলি একটু ভাল নতুন পোষ্ট মিলবে না কোথাও?\nকবিবর : কি বলছেন ? কাকা? বেআক্কেলে নচ্ছার বেল্লিক, আমাকে কাকা মনে হল! আমি শান্তিনিকেতনী সাজে উঠতি কবি-\nপাঠকঃ আজ্ঞে ঘাট হয়েছে, মাফ চাইছি কবিবর, দয়াকরে যদি আপনার দ্বারা একটা পোষ্টের সন্ধান মিলে যায়-\nকবিবরঃ ‘পোষ্ট’ মিলবে না ? খুব মিলবে । একশোবার মিলবে ! দাঁড়ান, এক্ষুনি মিলিয়ে দিচ্ছি‒ পোষ্ট- রোষ্ট- টোষ্ট- ঘোষ্ট- মোষ্ট- কোষ্ট ‒ মিলের অভাব কি ?\nবিরহপোষ্ট ছল্‌ছল্ ,\nমজারপোষ্ট কল্‌কল্ ,\nহাসি শুনি খল্‌খল্,\nআগল ছাগল পাগল‒\n-কত চান ?\nপাঠক : এ দেখি আরেক পাগল ! মশাই, আমি সে রকম মিলবার কথা বলিনি ।\nকবিবর : তবে কি রকম মিল চাচ্ছেন বলুন ? কি রকম, কোন ছন্দ, সব বলে দিন‒ যেমনটি চাইবেন তেমনটি মিলিয়ে দেব ।\nপাঠক : ভালো বিপদেই পড়া গেল দেখছি‒ মশাই ! আর কিছু চাইনে, ‒আরো বললেন শুধু একটু ভাল পোষ্ট পড়তে চাই !\nকবিবর : ও বুঝেছি । শুধু-একটু-পোষ্ট-পড়তে-চাই । এই ত ? আচ্ছা বেশ । এ আর মিলবে না কেন ?\n‒ শুধু একটু পোষ্ট পড়তে চাই\n‒পঠন তেষ্টা প্রাণ আই-ঢাই ।\n-চাই কিন্তু কোথা গেলে পাই\n‒বল্ শীঘ্র বল্ নারে ভাই ।\nকেমন ? ঠিক মিলেছে ত ?\nপাঠক : আজ্ঞে হ্যাঁ, খুব মিলেছে‒খাসা মিলেছে‒ নমস্কার । নাহ, বকে বকে মাথা ধরিয়ে দিলে‒ ‘দর্শন চুঙ্গিতে’ একটু গান শুনে মাথাটা ঠাণ্ডা কনে নি । [একটু পংক্তি বিরাম নিলেন]\nকবিবর : (খুশী হ‌তইয়া লিখিতে লিখিতে) মিলবে না ? বলি, মেলাচ্ছে কে ? সেবার যখন বিষ্টুদাদা ‘বৈকাল’ কিসের সঙ্গে মিল দেবে খুঁজে পাচ্ছিল না, তখন ‘নৈপাল’ বলে দিয়েছিল কে ? নৈপাল কাকে বলে জানেন ত ? নেপালের লোক হল নৈপাল । (পাঠককে ‘পংক্তি অভিমুখে জাগ্রত’ না দেখিয়া) লোকটা গেল কোথায় ? দুত্তোরি ! [প্রস্থান]\n‘পংক্তি অভিমুখে জাগ্রত’ হইতেই, বাদামি কালোতে ছাপা চুল, চোখ রসগোল্লার মত গোল করে চাহনি, হাঁসের মত ঠোঁট করা উর্ধমূখী প্রদর্শিত চিত্র সম্বলিত, একটি মামনি পছন্দ বোতামে ঠোকা দিয়ে উপস্থিতি জানান দিলেন।\n‒ পৃষ্ঠগ্রন্থের তিন ভাগ পোষ্ট চিত্র এক ভাগ রচনা । দীর্ঘ রচনাধর্মী পোষ্ট বিরক্তিকর, অতি বিস্বাদ।\nপাঠক : ওহে খুকি ! একটু এদিকে শুনে যাও ত ?\nরুক্ষমুর্তি, সবজান্তাভাব, মাথায় টাক, ফরাসী দেশীয় কায়দায় ছাঁটা দাড়ি, খুকির ধর্ম দাদাই পরবর্তী মন্তব্যটি করলেন।\nধর্ম দাদাই : কে হে ? আলাপচারীর সময় ডাকাডাকি করতে এয়েছ?‒ (পাঠককে দেখিয়া) ও! আমি মনে করেছিলুম পুরাতন কোন সভ্য বুঝি । আপনার কি দরকার?\nপাঠক : আজ্ঞে , পুরাতন আর একঘেয়ে পোষ্ট পড়ে পড়ে বড় মানসিক কষ্ট পাচ্ছি‒ তা একটু নতুন ভাল পোষ্টের খবর কেউ বলতে পারলে না ।\nধর্ম দাদাই : (তাড়াতাড়ি পেটিকাভ্যন্তরে বার্তা পাঠিয়ে) কেউ বলতে পারলে না ? আসুন, আসুন । কি খবর চান, কি জানতে চান, বলুন দেখি ? সব আমায় জিজ্ঞেস করুন, আমি বলে দিচ্ছি ।\nওই পেটিকাভ্যন্তরেই তিনি পাঠাতে লাগলেন, তিনি কোন কোন উপদলচক্রে কবে কবে সেরা মোননিত হয়েছিলেন তার ভিন্ন ভিন্ন সংযোগ সুতিকা ইত্যাদি।\n-কি বলছিলেন ? পোষ্টের কথা জিজ্ঞেস করছিলেন না?\nপাঠক : আজ্ঞে হ্যাঁ, সেই কখন একটা সুত্র খুলে জানতে চেয়েছিলাম হাপিত্যেসে‒\nধর্ম দাদাই : আ হা হা ! কি উৎ‌সাহ ! শুনেও সুখ হয় । এ রকম পড়বার আকাঙ্খা কজনের আছে, বলুন ত? বসুন ! বসুন ! [ কতকগুলি শংসামূলক, কিছু পুস্তক আর কিছু টুকরো পুঁথির পৃষ্ঠাচ্ছাদনের চিত্র প্রেরন করলেন]\n-পোষ্টের কথা জানতে গেলে প্রথমে জানা দরকার, পোষ্ট কাকে বলে, পোষ্টের কি গুণ‒\nপাঠক : আজ্ঞে, একটু অনন্য পোষ্ট যদি‒\nধর্ম দাদাই: আসছে‒ ব্যস্ত হবেন না । একে একে সব কথা আসবে । পোষ্ট হচ্ছে এক ভাগ পদ্য, এক ভাগ গদ্য, এক ভাগ চিত্র আর এক ভাগ ছেঁদা ঠুনকো বা অকর্মণ্য ‒ [ সাথে কোষ্ঠী ছকের মত একটা অনুষঙ্গ চিত্র জুড়ে দিলেন ]\nপাঠক : এই মাটি করেছে !\nধর্ম দাদাই: বুঝলেন? রাসায়নিক প্রক্রিয়ায় পোষ্টকে বিশ্লেষণ করলে দেখা যাবে দুটো বস্তু‒ অনুভুতি আর খরচযোগ্য সময় । খরচ করার মত সময় আর টাটকা অনুভূতির ( তা সে নিজের হোক বা লোকের অনুভূতি) রাসায়নিক সংযোগ ঘটাতে পারলেই জন্মায় পোষ্ট ! শুনছেন ত?\nপাঠক : আজ্ঞে হ্যাঁ, সব শুনছি । কিন্তু কিছু অনুপম পোষ্ট যদি পড়তে দেন, তাহলে আরো মন দিয়ে শুনতে পারি ।\nধর্ম দাদাই: বেশ ত ! অনুপম পোষ্টের কথাই নেওয়া যাক না । অনুপম পোষ্ট কাকে বলে ? না, যে পোষ্ট ঝকঝকে লেখা, চোখা শব্দবিন্যাস, যাতে উষ্কানির সুড়সুড়ি নাই, অন্য পোষ্টের অনুকরন নাই‒ কেমন ? এই দেখুন একটা ‘বহনযোগ্য দলিল বিন্যাসাকারে’ পোষ্ট‒\n-আহা, ব্যস্ত হবেন না । পড়লে মনে হবে বেশ পরিস্কার, কিন্তু অনুবীক্ষন সন্ধিৎসু মন দিয়ে যদি পড়েন, দেখবেন অশ্লীলতার পোকা সব কিলবিল করছে । কেঁচোর মতো, কৃমির মতো সব পোকা‒ এমনি চোখে দেখা যায় না, কিন্তু অনুবীক্ষন নজর দিয়ে দেখায় ঠিক এত্তো বড় বড় । এই ‘ঠিকানা শিকলিটার’ মধ্যেই দেখুন, ওই ‘হাহাকার উপদল চক্রের’ পোষ্ট আছে এতে; আমি এইমাত্র পরীক্ষা করে দেখলুম; ওর মধ্যে বিদ্বেষ রোগের বীজ সব গিজ্‌গিজ্ করছে‒ ধর্মীয় উস্কানি, গালিগালাজ, যৌনতা, নির্লজ্জতা ‒ও পোষ্ট পড়েছেন কি মরেছেন ! এই ছবি দেখুন‒ এইগুলো হচ্ছে রাজনৈতিক সুড়সুড়ির বীজ, এই মেরুকরন, এই ব্যাক্তি আক্রমন, কুরুচি ‒সব আছে । আর এই এনারা সব হচ্ছে পোষ্টের হোতা‒ পোষ্টের মধ্যে দুর্গন্ধি ময়লা যা কিছু থাকে ওরা সেইগুলো চেটেপুটে খায় । এই পোষ্টটার কি দুর্গন্ধ শুঁকুন ! পচা মনের লেখকের পোষ্ট‒ সম্পাদনা করে দুর্গন্ধী ছেঁকে নিয়েছি, তবুও গন্ধ।\nপাঠক : উঁ হুঁ হুঁ হুঁ ! করেন কি মশাই ? ওসব জানবার কিচ্ছু দরকার নেই‒\nধর্ম দাদাই: খুব দরকার আছে । এসব জানতে হয়‒ অত্যন্ত দরকারী কথা !\nপাঠক : হোক দরকারী‒ আমি জানতে চাইনে, এখন আমার জ্ঞান আরোহণ করার প্রয়োজন নেই‒\nধর্ম দাদাই: এই ত জানবার সময় । আর দুদিন বাদে যখন বুড়ো হয়ে মরতে বসবেন, তখন জেনে লাভ কি ? পোষ্টে কি কি দোষ থাকে, কি করে সে সব দোষ ধরতে হয়, কি করে তার শোধন হয়, এসব জানবার মতো কথা নয় ? এই যে সব বড় লেখকের সুপাঠ্য পোষ্ট পৃষ্ঠগ্রন্থে অহরহ মুদ্রিত হচ্ছে, পৃষ্ঠগ্রন্থের সেই সকল পোষ্ট, সব বাস্প হয়ে উঠছে, মেঘ হয়ে সেই অনুপ্রেরণা ঢুকে যাচ্ছে নব্য লেখকদের মননে, নতুন লেখার বৃষ্টি ঝরছে‒ এরকম কেন হয়, কিসে হয়, তাও ত জানা দরকার?\nপাঠক : দেখুন মশাই ! কি করে কথাটা আপনাদের মাথায় ঢোকাব তা ত ভেবে পাইনে। বলি, বারবার করে বলছি‒ নতুন পোষ্টে পড়ার নেশায় মনটা শুকিয়ে কাঠ হয়ে গেল, সেটা ত কেউ কানে নিচ্ছেন না দেখি। একটা লোক নতুন নতুন পোষ্ট পড়ার জন্য ছটপট করছে তবু একটাও পোষ্টের সন্ধান পায় না, এরকম কোথাও শুনেছেন?\nধর্ম দাদাই: শুনেছি বৈকি‒ চোখে দেখেছি । ‘ধামাধরা’ নামের উপদল চক্রে মড়ক নামের একজন সভ্য একটা পোষ্ট করল, অমনি সানাইবাদক নামের আরেকজন সভ্য পুলিশপোষ্টে অভিযোগ জানিয়ে দিল। মড়কের হল শ্রীঘরবাস‒ শুদ্ধমন্ডলীদের শুরু হল পোষ্টাতঙ্ক। যেকোন ধরনের পোষ্ট না গুছিয়ে লিখতে পারেন, না টিপন্নি করতে‒ যেই কোন পোষ্ট পড়ে, মন্তব্য করতে মন চাইল, অমনি আঙুলে খিঁচ ধরে যায়। মহা মুশকিল !‒ আমুদেরা উল্লাস শেষে ক্লান্ত হলে, শেষটায় অনেক বিদ্বজনে প্রতিবাদ করল, আদালত মুচলেকা দেওয়ালো, ‒ তারপর আবার নতুন পোষ্ট বমি করে বাঁচল লেখকের দল। ওরকম হয়।\nপাঠক : নাঃ‒ এদের সঙ্গে আর পেরে ওঠা গেল না‒ কেন,ই বা মরতে এসেছিলাম এখেনে? বলি, মশাই, আপনার এখানে নোংরা পোষ্ট আর দুর্গন্ধ পোষ্ট ছাড়া ভালো খাঁটি পোষ্ট কিছু নেই?\nধর্ম দাদাই: আছে বৈকি! এই দেখুন না ‘সূক্ষনরম শব্দ বিন্যাসে” টাটকা খাঁটি গল্পের নিষ্কর্য’‒ যা থেকে তৈরি হবে একটা গোটা ‘রসাল পোষ্ট’ ।\nপাঠক : (ব্যস্ত হ‌ৈইয়া) এ পোষ্ট কি পাঠ করা যায়?\nধর্ম দাদাই: না, ও পোষ্ট পাঠযোগ্য না‒ ওতে স্বাদ নেই‒ একেবারে বোবা পোষ্ট কিনা, এইমাত্র তৈরি করে আনল‒ এখনো গরম রয়েছে। ওতে কোন ঘাতপ্রতিঘাত শব্দ ঝঙ্কার অনুপ্রাস সংলাপ ইত্যাদি মেশানো নেই।\n[পাঠকের হতাশ ভাব]\nতারপর যা বলছিলাম শুনুন‒ এই যে দেখছেন গন্ধওয়ালা নোংরা পোষ্ট‒ এর মধ্যে দেখুন এই প্রেমের গোলাপী বানী ঢেলে দিলুম‒ বাস, গোলাপী রঙ উড়ে ফ্যাকাসে হয়ে গেল । দেখলেন ত?\nপাঠক : না মশাই, কিচ্ছু দেখিনি‒ কিচ্ছু বুঝতে পারিনি‒ কিচ্ছু মানি না‒ কিচ্ছু বিশ্বাস করি না।\nধর্ম দাদাই: কি বললেন ! আমার কথা বিশ্বাস করেন না?\nপাঠক : না, করি না। আমি যা চাই, তা যতক্ষণ দেখাতে না পারবেন, ততক্ষণ কিচ্ছু শুনব না, কিচ্ছু বিশ্বাস করব না।\nধর্ম দাদাই: বটে ! কোনটা দেখতে চান একবার বলুন দেখি‒ আমি চোখে আঙুল দিয়ে দেখিয়ে দিচ্ছি‒\nপাঠক : তাহলে দেখান দেখি । নির্ভেজাল, খাঁটি চমৎ‌কার, সুপাঠ্য, এক নতিদীর্ঘ অনন্য পোষ্ট পড়িয়ে দেখান দেখি । যাতে ধর্মপোকা নেই, রাজনীতির পোকা নেই, কুরুচিকর কিচ্ছু নেই, তা পড়িয়ে নিজেকে প্রমান করে দেখান দেখি । খুব মনোজ্ঞ এক অনবদ্য কাহিনী সমৃদ্ধ পোষ্টের সন্ধান দিন দেখি ত।\nধর্ম দাদাই: এক্ষুনি দেখিয়ে দিচ্ছি‒ ওরে ট্যাঁপা (ইনিও হাপিত্যেশের অন্যতম নিয়ামক), চটকরে পুরাতন সংগ্রহথেকে আমার সংগ্রহ করা একটা প্রকৃষ্ট পোষ্ট খুঁজে বের কর ত।\nহাপিত্যেশ উপদল চক্রের সময় সারনীতে তখন বৎসর অতিক্রান্ত গুচ্ছের বিভিন্ন পোষ্ট পুনঃউত্থাপন হয়ে চলেছে।\nবের করুক তারপর দেখিয়ে দিচ্ছি । ঐ পোষ্টে কি রকম হয়, আর এই নোংরা পোষ্টে কি রকম তফাৎ হয়, সব আমি এক্সপেরিমেন্ট করে দেখিয়ে দিচ্ছি।\nএকটি বিশিষ্ট লেখকের এক সমৃদ্ধশালী পোষ্টের মন্তব্যস্থানে, অনুভুতি চিত্রাঙ্কনের মাধমে উহাকে সর্বসম্মুখে পুনরাত্থাপিত করিয়া ট্যাঁপা ক্ষান্ত হইল।\nনতুন পোষ্ট দেখিবামাত্র পাঠকের যাবতীয় মনোযোগ তাহাতে উপবিষ্ট হইল‒ ধর্ম দাদাই এর উপস্থিতিকে অগ্রাহ্য করে, সম্পূর্ণ পোষ্টটি এক নিঃশ্বাসে বার কয়েক পড়িয়া দারুন পাঠক মানসিক তৃপ্তি পাইলেন।\nপাঠক : আঃ ! একটা নির্ভেজাল রচনা পড়া গেল !\nধর্ম দাদাই: (চটিয়া) এটা কি রকম হল মশাই?\nপাঠক : পরীক্ষা হল‒ এক্সপেরিমেন্ট ! এবার আপনি নোংরা পোষ্টটা একবার গেয়ে শোনান ত, শুনি কি রকম হয়?\nধর্ম দাদাই: (ভীষণ রাগিয়া) কি বললেন !\nপাঠক : আচ্ছা থাক, এখন নাই বা পড়লেন‒ পরে পড়বেন নাহয় । আর এই উপদলচক্রে মধ্যে আপনার মতো আনকোরা পাগল আর যতগুলো আছে, সব কটাকে খানিকটা করে গেয়ে শোনাবেন । তারপর গারদে ভরার দরকার হলে আমার খবর দেবেন‒ আমি খুশী হয়ে ছুটে আসব‒ হতভাগা জোচ্চোর কোথাকার !\n[ দ্রুত প্রস্থান ]\nসময়সারনীতে ছন্দ মিলাইয়া কে যেন একজন কবিতা পোষ্টালো‒ ‘অবাক পোষ্টপাঠ’


ফেব্রুয়ারি 17, 2019 জনপ্রিয় ফরেক্স ট্রেডিং কৌশল লেখক মেহেদী জব্বার 13764 দর্শকরা\nলগগুলি একটি একক ডিরেক্টরিতে পাঠানো হয় যা উৎস উত্সের উপর ভিত্তি করে উপ-ডিআইআরগুলিতে বিভক্ত হয়। রুট ডিরটি এমন একটি ওয়েবসাইটের মাধ্যমে উন্মুক্ত করা হয় যার একটি অ্যাক্সেস ব্যবহারকারীর দ্বারা নিয়ন্ত্রিত অ্যাক্সেস রয়েছে। এটি আমাদের অনুরোধগুলি ছাড়াই উত্পাদন লগগুলিতে নজর রাখতে এবং উৎপাদন ডেটার জন্য দীর্ঘ লাল টেপ প্রসেসগুলির মধ্য দিয়ে যেতে দেয়। মহিউদ্দীন আহমেদ জানান, ইন্সটাফরেক্স কোম্পানি তিনি এই গবেষণার জন্য তিনি ওয়ান ইলেভেনের আরেক গুরুত্বপূর্ণ চরিত্র জেনারেল মাসুদ উদ্দীন চৌধুরীর সাক্ষাৎকার নিতে চেয়েছিলেন। কিন্তু তাঁর সাক্ষাৎকার পাওয়া যায়নি।\nএ ছাড়াও, অ্যাপ্লিকেশন ব্যবহারকারীদের কপিরাইট এবং কাজের গাছগুলির ইন্সটাফরেক্স কোম্পানি মধ্যে পরিবর্তন দেখতে, একটি প্যাটার্নের সাথে মেলে এমন মুদ্রণ লাইনগুলি, লগগুলি দেখুন, রেফফিস এবং অবজেক্টগুলি ডাউনলোড করুন, ফাইলগুলি পুনরায় নামকরণ বা সরানো, সিমলিঙ্ক এবং ডিরেক্টরি সরানো, রিফ্রেশ রিফগুলি আপডেট করে এবং অপসারণ করে একটি কাজ গাছ থেকে ফাইল। Care of ( যত্ন নেওয়া ) Take care of your health.\nআপনি যখন Microsoft-এর ক্লাউড-ভিত্তিক স্বরস্বীকৃতি পরিষেবা ব্যবহার করছেন, Microsoft ভয়েস ডেটায় আপনার বলা কথার পাঠ্য ট্রান্সক্রিপশন তৈরি করতে আপনার ভয়েস রেকর্ডিংগুলি সংগ্রহ এবং ব্যবহার করে। সকল ব্যবহারকারীর স্পীচ যাতে সঠিকভাবে সনাক্ত করা যায়, আমাদের সেই ক্ষমতা উন্নত করতে সমষ্টিগতভাবে স্বরের ডেটা ব্যবহার করা হয়।\nAns: প্রযুক্তির নাম Wireless Communication system. এর অন্তর্ভুক্ত প্রযুক্তিগুলো হল। লেনদেন রেটিং বিনিময়ের জন্য তাই লাভজনকতা মুদ্রা জোড়া চেয়ে সামান্য কম। ক্লাসিক্যাল পুলিশ বাণিজ্য বাইনারি অপশন কৌশল পূর্ণ সুবিধা নিতে অনুমতি দেয়। এটা কোনো সম্পদ চয়ন করতে এবং ইতিমধ্যে প্রমাণিত কৌশল কাঠামোর মধ্যে কাজ এবং এই ধরনের লেনদেন স্বপক্ষে করার দক্ষতা। যাইহোক, তারা সবচেয়ে অত্যন্ত লাভজনক অন্তর্গত না।\nডেবিয়ান পয়েন্ট 6.0.9 সংহত করা হয়েছে এটি একটি বাগ সংশোধন বিস্তৃত অন্তর্ভুক্ত। ওয়্যারলেস ড্রাইভার: অতিরিক্ত ফাইল ফরম্যাটগুলি (যোগ্যতা অজানা) প্রেরণ করার অনুমতি দিন\nকি কোনো দায়িত্ব ত্রুটি সংশোধন করার আমি এখানে5বছরেরও বেশি সময় ধরে মুনাফা পেতে কি করবেন:\nসেখানে শপিং সেন্টার সীমানা বিজ্ঞাপন একটি স্বতন্ত্র সম্ভাবনা আছে।\n1২ এপ্রিল 1805 খ্রিস্টাব্দে সম্রাট নেপোলিয়ন বোনাপার্ট এবং তাঁর স্ত্রী লিয়ন যান। 16 তম -18 তম শতাব্দীতে দেশের বৃহত্তম বয়ন কেন্দ্র বিপ্লব থেকে ব্যাপকভাবে ভোগান্তি করে এবং একটি দুঃখজনক অবস্থায় ছিল। তিনি ১৯৮৮ সালে পিতৃভূমি বগুড়ার গাবতলী থানা শাখার এক নম্বর সদস্য হন। পরবর্তী পর্যায়ে তিনি সাধারণ সদস্য থেকে উঠে এসে সংযুক্ত হন, বগুড়া জেলা বিএনপি কমিটির সাধারণ সদস্য পদে। পদ ক্ষুদ্র হলেও তাঁর রাজনীতির নবচিন্তাধারা, চেতনা এবং সম্পূর্ণ আধুনিক কৌশল দলের ৭৫টি সাংগঠনিক জেলার মধ্যে বগুড়া অচিরে হয়ে ওঠে বিএনপির রাজনীতির এক অনুকরণীয় মডেল। মাঠ পর্যায় থেকে রাজনীতিতে উঠে আসার পর্যায়ে তারেক রহমান বিগত দুটি জাতীয় নির্বাচনে দলের নেপথ্য-শক্তি হিসেবে কাজ করে গেছেন। বিশেষ করে ২০০১ সালের ইন্সটাফরেক্স কোম্পানি নির্বাচনে বিএনপি জোটের যে বিজয়; তার নেপথ্যে মুখ্য ভূমিকা ছিল বিএনপির উজ্জ্বতম নক্ষত্র, তারেক রহমানের।\nহার্ডওয়্যার হ্যাশ পরিসীমা, প্রকাশনা Bitcoins জন্য উন্নত থেকে পৃথক হতে পারে 336 এম এইচ / সেকেন্ড থেকে 14000000 এমএইচ / সেকেন্ড। কিছু সিস্টেমে 3D ভিশন প্রো ট্রান্সমিটারের সাথে চশমা যুক্ত ইন্সটাফরেক্স কোম্পানি করার সময় এনভিডিয়া-সেটিংস ক্র্যাশ হওয়ার কারণে একটি বাগ সংশোধন করা হয়েছে।\nসাইট এক্সচেঞ্জ যাতে প্রত্যেক ব্যবহারকারীর, এবং তার প্রয়োজনীয়তা "নিজে" সবকিছু কাস্টমাইজ করতে পারেন পছন্দসই সেটিংস বজায় রাখার এবং সম্ভাব্য সর্বোত্তম কাজ পরিবেশ তৈরি ডিজাইন করা হয়েছে। ব্যবহারযোগ্যতা এছাড়াও আসলে এটা সমগ্র আর্থিক বাজারের বর্তমান তথ্য প্রদর্শন করা হয় যে ব্যবস্থার সবচেয়ে গুরত্বপূর্ণ। প্রাইস লেবেল ইন্সটাফরেক্স কোম্পানি সাময়িক কারেকশনের পর আবার ডাউনট্রেন্ডের ধারাবাহিকতা মেনে চলবে এবং আগের BOTTOM লেভেল থেকেও আরও লোয়ার লেভেলে টেস্ট করবে যা পরবর্তিতে এই প্যাটার্নের মাথা বা Head হিসাবে পরিগনিত হবে। এবং এখান থেকে আবার বুলিশ কারেকশনে চলে যাবে এবং পূর্বের কারেকশন লেভেলের কাছাকছি যেতে পারে যেটা পরবর্তিতে NECKLINE হিসাবে কাজ করবে। চিত্রের দিকে লক্ষ করুন


অন্টারিওতে করোনার তৃতীয় ঢেউ এর আশঙ্কা - The Bengali Times\nঅন্টারিওতে করোনার তৃতীয় ঢেউ এর আশঙ্কা\nঅন্টারিওতে সংক্রমণের সংখ্যা আবার বেড়েছে। নতুন করে এদিন ১ হাজার ৬১৩ জনের আক্রান্তের খবর পাওয়া গেছে। এ নিয়ে সাতদিনে সংক্রমণের গড় দাঁড়িয়েছে ১ হাজার ১৫৫, যা ১৩ ফেব্রুয়ারির পর সর্বোচ্চ। ইউনির্ভাসিটি অব টরন্টোর ডালা লানা স্কুল অব পাবলিক হেলথের রোগতত্ত্ববিদ অ্যাসলেই টুইট বলেন, অন্টারিওতে সংক্রমণের সংখ্যা কমছে না। এটা যদি দীর্ঘায়িত হয় তাহলে বলা যায়, আবারও ভাইরাসটির লক্ষণীয় বৃদ্ধি দেখতে যাচ্ছে প্রদেশটি। তবে নিশ্চিত করে সেটা বলার সময় এখনও আসেনি।\nএদিকে, ভ্যাকসিনেশন কর্মসূচির মধ্যেই অন্টারিওতে করোনার তৃতীয় ঢেউ এর আশঙ্কা করছেন বিশেষজ্ঞরা। টরন্টোর রায়ারসন ইউনিভার্সিটির ইমেরিটাস অধ্যাপক ড. টিম স্লাই বলেন, এটা অনেকটা চলচ্চিত্রের ডিস্টোপিয়ান প্লটের মতো। এক দিগন্তে রয়েছে ভ্যাকসিনের বহর এবং অন্য দিগন্তে ধরন বদলাতে থাকা ভাইরাস। তিন অংকের নাটকের যেনো তৃতীয় অংক এটা। এখন সঙ্কটের সময়। এই দ্বন্দ্বই ভবিষ্যৎ ঠিক করে দেবে এবং যেকোনো দিকেই সেটা যেতে পারে।\nপরিবর্তনশীল পরিস্থিতিতে আগামী কয়েক সপ্তাহে কি ঘটতে যাচ্ছে সে সম্পর্কে সুনির্দিষ্টভাবে কিছু বলা মুশকিল বলে জানান টরন্টোর রায়ারসন ইউনিভার্সিটির ইমেরিটাস অধ্যাপক ড. টিম স্লাই। তিনি বলেন, এটা অনেকটা চলচ্চিত্রের ডিস্টোপিয়ান প্লটের মতো। এক দিগন্তে রয়েছে ভ্যাকসিনের বহর এবং অন্য দিগন্তে ধরন বদলাতে থাকা ভাইরাস। তিন অংকের নাটকের যেনো তৃতীয় অংক এটা। এখন সঙ্কটের সময়। এই দ্বন্দ্বই ভবিষ্যৎ ঠিক করে দেবে এবং যেকোনো দিকেই সেটা যেতে পারে।\nএই অবস্থানে দাঁড়িয়ে অন্টারিওর আকাশে উদ্বেগ তৈরির মতো ইঙ্গিত দেখা যাচ্ছে। অটোয়া স্বাস্থ্য বিভাগের মেডিকেল অফিসার শুক্রবার বলেছেন, অবস্থাদৃষ্টে মনে হচ্ছে, শহরে তৃতীয় ঢেউ আসছে। এক্ষেত্রে ওয়েস্টওয়াটারে নোভেল করোনাভাইরাসের উপস্থিতির মাত্রার প্রতি ইঙ্গিত করেন তিনি।\nআগের খবরফেডারেল সরকারের সঙ্গে একাত্ম হয়ে কাজ করতে অঙ্গীকারাবদ্ধ ১১ শহরের মেয়ররা\nপরের খবরকানাডায় ২০২০ সালে ধারণার চেয়েও ৫ শতাংশ বেশি মানুষের মৃত্যু


চিত্রনায়ক নাঈম এখন ব্যস্ত ক্ষেতে খামারে কৃষিকাজে! – NEWS 24\nচিত্রনায়ক নাঈম এখন ব্যস্ত ক্ষেতে খামারে কৃষিকাজে!\nNo Comments on চিত্রনায়ক নাঈম এখন ব্যস্ত ক্ষেতে খামারে কৃষিকাজে!\nনাঈমকে মনে আছে? চাঁদনী ছবির নাঈম। যার নায়িকা শাবনাজ। সিনেমার নায়িকা শাবনাজ এখন তাঁর স্ত্রী। সেই নাঈমকে যদি এখন ক্ষেতে\nখামারে নিড়ানি দিতে নেমে পড়েন তাহলে কি ভক্ত ও পাঠকদের বিশ্বাস করতে ক’ষ্ট হবে? কিন্তু নাঈম এখন এমঞ্জই জীবন যাপন করছেন। নিজের ক্ষেতে খামারে। ’৯০ দশকের শুরুতেই এহতেশামের হাত ধরে চলচ্চিত্রে এসে ব্যাপক সাড়া জাগিয়েছিলেন নবাব বংশের স’ন্তান নাঈম।\nপুরো নাম খাজা নাঈম মুরাদ। এহতেশামের ‘চাঁদনী’ দিয়ে শাবনাজকে সঙ্গে নিয়ে চলচ্চিত্র জগত জয় করা নায়ক নাঈম প্রথম ছবির সাফল্যের পর একাধারে অসংখ্য ছবিতে অভিনয় করেন। এক সময় প্রেম করে বিয়ে করেন শাবনাজকে। পিতা হন দুই কন্যা স’ন্তানের। তারপর ধীরে ধীরে সরে যান অভিনয় থেকে। এক সময় তিনি টেলিভিশনের জন্য নাটক নির্মাণও করেন। কিন্তু এখন ব্যস্ত পৈতৃক ব্যবসা এবং টাঙ্গাইলে\nবিভিন্ন খেলাধুলা নিয়ে। মায়ের সূত্রে টাঙ্গাইল করটিয়া জমিদার বাড়ির স’ন্তান। ব্যবসার পাশপাশি কৃষি কাজেও মনোযোগী নাঈম। সম্প্রতি নিজের ফেসবুকে বেশকিছু ছবি শেয়ার করেন নাঈম। টাঙ্গাইলে দেলদুয়ার থানার পাথরাইলে নাঈম কৃষিকাজে ব্যস্ত সময় কা’টাচ্ছেন। ছবিতে দেখা যাচ্ছে নাঈম কৃষিকাজে প্রয়োজনে নিজেই ক্ষেতে নেমে যাচ্ছেন। নিড়ানি দিচ্ছেন।\nকখনওবা দাঁড়িয়ে তদারকি করছেন। আবার মাছচাষ করছেন, পোনা ছেড়ে দিচ্ছেন, আবার তাজা কই ঝাঁকে ঝাঁকে পুকুর থেকে ধরছেন। বোঝাই যায় এমন জীবনযাপন উপভোগ করছেন এক সময়ের তুমুল জনপ্রিয় এই নায়ক। ১৯৯১ সালে প্রয়াত বিখ্যাত পরিচালক এহতেশাম পরিচালিত ‘চাঁদনী’ ছবির মাধ্যমে চলচ্চিত্রে পা রাখেন নাঈম। তিনি তাঁর অভিনীত প্রায় সব চলচ্চিত্রে, তার স্ত্রী শাবনাজের সাথে অভিনয়\nকরেন। নাঈমের উল্লেখযোগ্য চলচ্চিত্র হলো ‘দিল’, ‘জিদ’, ‘অনুতপ্ত’, ‘সোনিয়া’, ‘সাক্ষাৎ’, ‘টাকার অহংকার’, ‘ফুল আর কাঁটা’, ‘চোখে চোখে’সহ অনেক ছবিতে অভিনয় করেন। নাঈম ও শাবনাজ একত্রে প্রায় ২১টির বেশী চলচ্চিত্রে অভিনয় করেছেন, তাঁদের একসঙ্গে অভিনীত শেষ ছবিটি হচ্ছে ‘ঘরে ঘরে যু’দ্ধ’। নাঈম, ১৯৯৪ সালে নিজের প্রযোজনা প্রতিষ্ঠান নাঈম প্র’ডাকশন থেকে ‘আ’গুন জ্ব’লে’ প্রযোজনা করেন। নাঈম সর্বশেষ ‘মেয়েরাও মা’স্তান’ ছবিতে অভিনয় করেন।\nনাঈম ১৯৯৪ সালের ৫ অক্টোবর অভিনেত্রী শাবনাজকে বিবাহ করেন। তাঁদের দুই মেয়ে রয়েছে। সুত্রঃ কালের কণ্ঠ\n← মিম-ট্রোল তুচ্ছ করে মুফতি স্বামীকে নিয়ে কোথায় হারাল সানা → গুগল ম্যাপে বাংলাদেশের মাটিতে স্পষ্ট আল্লাহর নাম


ভোগান্তিতে ফেলবেন না প্লিজ | blog.bdnews24.com - pioneer blog for citizen journalism in bangladesh\nরবিবার ১৩ সেপ্টেম্বর ২০১৫, ০১:৫৪ পূর্বাহ্ন\nবেসরকারি বিশ্ববিদ্যালয় উদ্যোক্তাদের সংগঠন বাংলাদেশ বেসরকারি বিশ্ববিদ্যালয় সমিতির চেয়ারম্যান শেখ কবির হোসেন সংবাদ সম্মেলনে জানিয়েছেন যে শিক্ষার্থীদের ভ্যাট দিতে হবে না । গত বৃহস্পতিবার জাতীয় রাজস্ব বোর্ডও (এনবিআর) ঘোষণা দিয়েছে যে এই ভ্যাট শিক্ষার্থীদের দিতে হবে না, বিশ্ববিদ্যালয় কর্তৃপক্ষকেই দিতে হবে। ভ্যাট বিরোধীদের এক পক্ষ বলছে, তাঁরা আন্দোলন চালিয়ে যাবে। আর অপর পক্ষ আন্দোলন প্রত্যাহার করার ঘোষণা দিয়েছে। এনবিআর ও বেসরকারি বিশ্ববিদ্যালয় সমিতির এমন স্পষ্ট ঘোষণার পরে ভ্যাট প্রত্যাহারের আন্দোলন এখন যৌক্তিকতা হারিয়েছে ।\nদেশ তো ভালই চলছে । দেশে এখন লাগাতার হরতাল, অবরোধ নেই। নেই পেট্রোল বোমার আতঙ্ক। ঢাকা মেডিকেলের বার্ন ইউনিনে পোড়া মাংশের দুর্গন্ধ বাতাসে মিশে গেছে । পেট্রোল বোমায় দগ্ধ হয়ে মারা যাওয়া স্বজন হারানোর ব্যথাও এখন ম্রিয়মান । দুর্বৃত্তদের পাশবিক নির্যাতন থেকে মুক্তি পেয়েছি। শান্তির মিছিলে দেশ এগিয়ে যাচ্ছে । আমরা ভালোই আছি। দেশ ভালোই চলছে ।\nসত্যি ই কি তাই ? আমরা ভাল আছি ? বিদ্যুতের দাম বৃদ্ধি। গ্যাসের দাম বৃদ্ধি। বেড়েছে গণপরিবহণের ভাড়াও। দ্রব্যমূল্যের ঊর্ধ্বগতিটিতে রাজধানী বাসির জীবন এমনিতেই নাভিশ্বাস। আর নগর জুড়ে ভোগান্তির নিত্য সঙ্গি তীব্র যানজট তো আছেই। তার উপরে ভ্যাট বিরোধী আন্দোলনকারি শিক্ষার্থীদের আজকের রাস্তা অবরোধ কর্মসূচি চিন্তায় কপালে ভাঁজ ফেলতে শুরু করেছে। সব মিলিয়ে ঢাকা বাসি এখন মানসিক এক মৌন নির্যাতনের শিকার ।\nঅধিকার আদায়ের আন্দোলনে কোন বাধা নেই। তবে অন্যের ক্ষতি করে কিংবা অন্যের অধিকার হরণ করে নিজের অধিকার আদায় করার অধিকারও কারো নেই।\nরাস্তা অবরোধ করে রাখলে তীব্র যানজটে সড়ক যখন স্থবির হয়ে পড়ে খেটে খাওয়া মানুষগুলোর জীবিকার চাকাও তখন থেমে যায়। রিক্সা চালক, লেগুনা ও বাসের কন্ট্রাক্টররা ঘাম মুছতে মুছতে কেবল পকেটের টাকা বারবার গুনে হিসাব মিলাতে থাকেন যে মালিকের পাওনা দিয়ে আমার পকেটে কিছু থাকবে তো ! ভ্যাটের দায়িত্ব যখন বিশ্ববিদ্যালয় নিয়েছে তখন কেন অন্যকে অসহনীয় ভোগান্তিতে ফেলবেন ? ঘণ্টার পর ঘণ্টা সড়কে আটকে থেকে যাত্রী ও পথচারীদের ভোগান্তি চরমে ওঠে এমন আন্দোলন অন্যায় । গতদিন বহু মানুষকে ভরদুপুরের কড়া তাপদাহ উপেক্ষা করে দীর্ঘ পথ পাড়ি দিয়ে গন্তব্যে পৌঁছাতে হয়েছে পায়ে হেঁটে ই।\nঅসুস্থ রোগী থেকে শুরু করে স্কুল কলেজ ও অফিস ফেরা মানুষদের সারাদিনের ক্লান্তিতে কষ্ট, বিরক্তি আর ভোগান্তির জল ঢালবেন না ।\nভোগান্তি সৃষ্টির রিমোট আপনাদের হাতে ই। সুশৃঙ্খল ও শান্তিপূর্ণ আন্দোলন করুণ। মানব বন্ধন থেকে শুরু করে স্মারক লিপি প্রদান। বিক্ষোভ মিছিল। ঘেরাও কর্মসূচি। প্রয়োজনে এনবিআর, অর্থমন্ত্রী, প্রধানমন্ত্রী র সাথে দেখা করে আলোচনায় বসুন। গণসাক্ষর সংগ্রহ করুণ। আন্দোলন করার প্রয়োজনীয়তা থাকলে শান্তিপূর্ণ ভাবে আন্দোলন করুণ । অন্যদের ভোগান্তিতে ফেলবেন না প্লিজ ।


Beauty with purpose -মূলনীতিটা কতখানি সত্যি? – Women Chapter\nBeauty with purpose -মূলনীতিটা কতখানি সত্যি?\nঅক্টোবর ৪, ২০১৭, ৫:৪৪ অপরাহ্ণ\n‘মিস ওয়ার্ল্ড বাংলাদেশ’ এই খেতাবটির নাম শুনেই আমি ঠিক এর বাংলাটা ধরতে পারি না। বাংলাদেশ থেকে যিনি প্রথমে নির্বাচিত হবেন তিনি মিস বাংলাদেশ হবেন, পরে ধারাবাহিকভাবে হয়তো তিনি মিস ওয়ার্ল্ড হলেও হতে পারেন। যদি মিস বাংলাদেশ হওয়ার পরে মিস ওয়ার্ল্ড হন সেক্ষেত্রে হয়তো বাংলাদেশ নামটা যুক্ত হতে পারে সেই অর্থে মিস ওয়ার্ল্ড(বাংলাদেশ) বলা যেতে পারে।\nআচ্ছা ধরে নিলাম যিনি ‘মিস বাংলাদেশ’ হবেন তিনি ‘মিস ওয়ার্ল্ড’ প্রতিযোগিতায় প্রতিনিধিত্ব করবেন আগামীতে বাংলাদেশের হয়ে, তাই এই খেতাবটির নাম মিস ওয়ার্ল্ড বাংলাদেশ।\nসুন্দরী প্রতিযোগিতা নিয়ে অনেক তর্ক-বিতর্ক হয় সবসময়, সামনে আরও হবে। অনেকের মতে মেয়েদেরকে পণ্য বানানো হয় এই প্রতিযোগিতার মাধ্যমে, অনেকের মতে এটা এমন একটা প্ল্যাটফর্ম যেখানে একটা মেয়ে নিজের সৌন্দর্য আর যোগ্যতার মাপকাঠিতে নিজেকে সুপরিচিত করার মাধ্যমে সমাজের কিছু ভাল কাজ করার সুযোগ পান। তাই এখন শুধু সুন্দরী প্রতিযোগিতার সাথে নতুন কিছু শব্দ যুক্ত হয়েছে ইংরেজীতে সেটি হলো ‘Beauty With Purpose’; এই ‘Beauty With Purpose’ এর নামে আসলে ঠিক কতটা মেধাবী একজন মানুষ বের হয়ে আসেন জানি না তবে সুন্দরী কেউ একজন যে বেরিয়ে আসেন সেটা নিশ্চিত।\nদেখা যায় ‘Beauty With Purpose’ এর কারণে যে মেয়েটি রূপবতী সে নিজের কোন একটা গুণ যেমন ভালো কণ্ঠশিল্পী বা ভালো নৃত্যশিল্পী বা অন্য যে কোনো একটা গুণের মাধ্যমে নিজেকে মেলে ধরতে চান। যদিও সে গুণ আদৌ কতটা তাঁর আছে কি নেই সেটা মুখ্য বিষয় হয়ে ওঠে না।\nজান্নাতুল নাঈম এভ্রিল- অডিশনের একটা রাউন্ডে টাইটানিকের থিম সং গাইছিলেন। যারা গান শুনেন বা গান বুঝেন তাঁরা শুনে দেখতে পারেন। আমি মেয়েটির দোষ দিচ্ছি না, যারা অনুষ্ঠানের আয়োজক তাঁরা এই ভন্ডামীগুলো কেন করেন সেটা জানতে চাইছি। এই ‘Beauty with purpose’ কথাটা আমার কাছে লাক্স সাবানের সাথে জেনিসল শ্যাম্পু ফ্রী বিজ্ঞাপনের মতো মনে হয়। যদিও সেই জেনিসল শ্যাম্পুতে আপনার মাথার চুল থাকবে না পড়ে যাবে সেটা বিবেচ্য বিষয় হয়ে উঠে না কখনো।\nজান্নাতুল নাঈম এভ্রিল নিঃসন্দেহে অনেক সাহসী,অনেক মেয়েদের জন্য তিনি হয়তো আইডল হিসেবেও বিবেচিত হতে পারেন। সম্পূর্ণ একক প্রচেষ্টায় তিনি যতখানি এগিয়ে গেছেন সেটা প্রশংসার দাবিদার। অনেক জ্ঞানীগুণী মানুষের পরীক্ষায়ও পাশ করে তিনি বিজেতা হয়েছিলেন। যেহেতু কিছু তথ্য উনি গোপন রেখেছিলেন সেহেতু কিছু বিতর্কের মধ্য দিয়ে যেতে হচ্ছে উনাকে।\nসাহসিকতার মাপকাঠি অনেকের কাছে অনেকভাবে পরিমাপ হতে পারে। ভালো বাইক চালানোর মধ্যে থাকতে পারে, বিয়ের পিড়ি থেকে পালিয়ে এসে একা একা পথ চলার মধ্যেও হতে পারে, এমনকি সত্যকে সত্য বলার মধ্যেও। যে মানুষটি বাংলাদেশকে রিপ্রেজেন্ট করার জন্য এগিয়ে যাচ্ছিলেন উনার এতটুকু তো বুঝা উচিত ছিল যে বিষয়টি উনার কাছে অযৌক্তিক সেটি এমন একটা প্রতিযোগিতায় কতটা যৌক্তিক হতে পারে সামনে। একটি প্রতিযোগিতার যৌক্তিক বিষয় যদি এটিই হয়ে থাকে তবে যে মেয়েটি একার প্রচেষ্টায় এতটুকু পথ উঠে আসতে পেরেছিলেন তাঁর তো আরো সাহসী হওয়ার কথা ছিল। বাকি পথটুকু মিথ্যার আশ্রয় না নিয়ে চলার মতো সৎ সাহস তাঁর নির্দ্বিধায় থাকার কথা ছিল।\nজান্নাতুল নাঈম মিস ওয়ার্ল্ড বাংলাদেশ থাকুক বা না থাকুক এই প্রতিযোগিতাগুলো আসলে কেমন প্ল্যাটফর্ম তৈরি করে দিচ্ছে সে বিষয়ে আরও আলোচনা হওয়া উচিত। আর এই প্ল্যাটফর্মে আসার পরে কতজন নিজেদের দেওয়া কমিটমেন্টগুলো অনুসরণ করেন সেটিও।\nTags: Beauty with purpose -মূলনীতিটা কতখানি সত্যি?, অন্তর শোবিজ, উইমেন চ্যাপ্টার, জান্নাতুল নাঈম এভ্রিল, ডানা বড়ুয়া, নারীর সৌন্দর্য যখন পণ্য, পারপাজ অব বিউটি, সুন্দরী প্রতিযোগিতা, স্বপ্ন চৌধুরী\nআমরা কেবল তামাশাই দেখে যাই\n‘সুন্দরী প্রতিযোগিতার সাথে নারীশক্তির উত্থানের কোনো সম্পর্ক নেই’


শুভেন্দুকে নিয়ে এক সপ্তাহে ১৮০ ডিগ্রি ঘুরে গেলেন কল্যাণ! - Jugasankha\nযুগশঙ্খ ডিজিটাল ডেস্ক: কিছুদিন আগেই বলেছিলেন, ‘মমতা বন্দ্যোপাধ্যায় না থাকলে পুরসভার সামনে আলু বিক্রি করতিস রে। দাদার অনুগামীরা দাদার সঙ্গে চলে যাক। হিসাবটা আমরা বুধে নেব। ..’ঠিক এই সুরেই কয়েকদিন আগে শুভেন্দু অধিকারী সম্পর্কে বক্তব্য রেখেছিলেন তৃণমূলের সাংসদ কল্যাণ বন্দ্যোপাধ্যায়। এক সপ্তাহের মধ্যে কার্যত তিনি পাল্টে নিলেন স্টান্স! প্রেক্ষাপট, শুভেন্দুর রামনগরের মেগা সভা! এক সপ্তাহের মধ্যেই নিজের অবস্থান থেকে কার্যত ১৮০ ডিগ্রি ঘুরে গেলেন কল্যাণ বন্দ্যোপাধ্যায়। তিনি বলেন, ‘আমি খুব খুশি। শুভেন্দুর প্রতিটা কথাকে আমি স্বাগত জানাচ্ছি।’\nরামনগরের মেগাসভায় পারদ চড়িয়ে , শুভেন্দু অধিকারি সাফ জানান, মুখ্যমন্ত্রীও তাঁকে তাড়াননি, আর তিনিও দল ছাড়েননি। শুভেন্দুর এই বার্তার পর থেকেই কার্যত তৃণমূলের অন্দরে খানিকটা স্বস্তির হাওয়া। আর সেই সঙ্গে এক সপ্তাহে নিজের অবস্থান থেকে কার্যত ১৮০ ডিগ্রি ঘুরে গেলেন কল্যাণ বন্দ্যোপাধ্যায়। তিনি বলেন, ‘আমি খুব খুশি। এঁর প্রতিটা কথাকে স্বাগত জানাচ্ছি।’\nএই পরিস্থিতিতে কল্যাণ বন্দ্যোপাধ্যায় বলেন, ‘শিশির অধিকারী পিতৃস্থানীয়। তাঁকে শ্রদ্ধা করি। তাঁর পরিবারের প্রত্যেকের প্রতি ভালোবাসা আছে। শুভেন্দুর প্রতি আমার ভালোবাসা কেন থাকবে না? আমি ঢাক বাজাই না, আমি বুকও বাজাই না। তবে সিঙ্গুর নন্দীগ্রামে আমারও কিছু ভূমিকা রয়েছে। আজ শুভেন্দু যা বলেছেন, দলের জন্য ভালো।’ একধাপ এগিয়ে কল্যাণ বন্দ্যোপাধ্যায় বলেন,’আমি ঢাক বাজাই না, আমি বুকও বাজাই না। তবে সিঙ্গুর নন্দীগ্রামে আমারও কিছু ভূমিকা রয়েছে। আজ শুভেন্দু যা বলেছেন, দলের জন্য ভালো।’ প্রসঙ্গত, এক সপ্তাহ আগেই ‘দাদার অনুগামী’ পোস্টার ইস্যুতে শুভেন্দুর দিকে তুমুল তোপ দাগেন কল্যাণ। মমতা বন্দ্যোপাধ্যায় না থাকলে পুরসভার কাছে আলু বিক্রি করতিস রে। দাদার অনুগামীরা দাদার সঙ্গে চলে যাক। হিসেবটা আমরা বুঝে নেব। তৃণমূলের সঙ্গে বেইমানি করলে ঘরে ঢুকতে দেব না।\nমাস্ক না পড়ে রাস্তায় বের হলেই কান ধরে উঠবস, করোনার রাশ টানতে ময়দানে পুলিশ\nকরোনা পরিস্থিতি মোকাবিলায় অশোকের বৈঠক প্রহসন: মালতী রায়


10 Women Freedom Fighters in Bengali 10 জন মহিলা স্বাধীনতা সংগ্রামী: Role, Contribution\n10 জন মহিলা স্বাধীনতা সংগ্রামী\nBy Sumit Mazumder|Updated : April 11th, 2022\nস্বাধীন ভারতের সংগ্রামে নারীর অবদানকে উপেক্ষা করা যায় না। অনেক সাহসী নারী ব্রিটিশ শাসনের বিরুদ্ধে আওয়াজ তুলেছিলেন। অনেক মহিলা রাস্তায় নেমে আসেন, মিছিলের নেতৃত্ব দেন এবং বক্তৃতা ও বিক্ষোভ প্রদর্শন করেন। এই মহিলাদের অনেক সাহস এবং তীব্র দেশপ্রেম ছিল।\nস্বাধীনতা সংগ্রামী এবং তাদের অবদান WBCS প্রস্তুতির জন্য আধুনিক ভারতীয় ইতিহাসের একটি গুরুত্বপূর্ণ অংশ।\nএই প্রবন্ধে আপনি দেশের সবচেয়ে বিশিষ্ট মহিলা স্বাধীনতা সংগ্রামীদের একটি তালিকা পাবেন।\n1. ভারতের ইতিহাসে 10 জন মহিলা স্বাধীনতা সংগ্রামী\nভারতীয় স্বাধীনতা সংগ্রামের ঐতিহাসিক পটভূমিতে মহিলাদের অবদানের কথা উল্লেখ না করলে অসম্পূর্ণ থাকবে। ভারতের নারীদের আত্মত্যাগ ভারতীয় ইতিহাসের ইতিহাসে একটি প্রাথমিক স্থান দখল করে আছে। তারা সত্যিকারের চেতনা এবং অদম্য সাহসিকতার সাথে লড়াই করেছিল এবং আমাদের স্বাধীনতা অর্জনের জন্য বিভিন্ন বেদনা, শোষণ এবং যন্ত্রণার মুখোমুখি হয়েছিল।\nভারতের ইতিহাসে 10 জন মহিলা স্বাধীনতা সংগ্রামী\nএখানে কয়েকটি গুরুত্বপূর্ণ মহিলা স্বাধীনতা সংগ্রামীদের তালিকাভুক্ত করা হল:\nঝাঁসির রানী লক্ষ্মী বাঈ\nম্যাডাম ভিকাজি কামা\nবিজয়া লক্ষ্মী পণ্ডিত\n#1 ঝাঁসির রানী লক্ষ্মী বাঈ\n19 নভেম্বর 1828 – 18 জুন 1858\nব্রিটিশদের সাথে তার দ্বন্দ্বে, তিনি সাহসী, দেশপ্রেমী, আত্ম-সম্মান, অধ্যবসায় এবং উদারতার প্রতীক ছিলেন।\nঝাঁসির রানী 1857 সালের ভারতীয় বিদ্রোহের একটি গুরুত্বপূর্ণ ব্যক্তিত্ব।\n#2 সরোজিনী নাইডু\n13 ফেব্রুয়ারি 1879 –2মার্চ 1949\n'নাইটিঙ্গেল অফ ইন্ডিয়া' নামেও পরিচিত।\nতিনি ছিলেন একজন বিশিষ্ট কবি, প্রখ্যাত স্বাধীনতা সংগ্রামী এবং একজন মহান বক্তা।\nতিনি 1925 সালে ভারতীয় জাতীয় কংগ্রেসের সভাপতি নির্বাচিত হন।\nতিনি খিলাফত আন্দোলন এবং ভারত ছাড়ো আন্দোলনের পক্ষে প্রচার করেছিলেন।\n#3 ম্যাডাম ভিকাজি কামা\n24 সেপ্টেম্বর 1861– 13 আগস্ট 1936\n1907 সালে, তিনি জার্মানিতে আন্তর্জাতিক সমাজতান্ত্রিক সম্মেলনে প্রথম ভারতীয় জাতীয় পতাকা উন্মোচন করেন।\n#4 বেগম হজরত মহল\nতিনি আওয়াধের বেগম নামেও পরিচিত ছিলেন।\nতিনি ভারতের প্রথম স্বাধীনতা যুদ্ধের সময় (1857 -58) প্রধান ভূমিকা পালন করেছিলেন। (1857 সালের বিদ্রোহ সম্পর্কে জানুন)\nতিনি নানা সাহেব, তাঁতিয়া টোপি প্রভৃতি ব্যক্তিত্বদের সাথে বিদ্রোহে কাজ করেছিলেন।\n1984 সালে, ভারত সরকার বেগম হজরত মহলকে স্মরণ করার জন্য একটি ডাকটিকিট জারি করেন।\n#5 অ্যানি বেসান্ত\nঅক্টোবর 1, 1847 – সেপ্টেম্বর 20, 1933\nতিনি একজন আইরিশ মহিলা এবং থিওসফিক্যাল সোসাইটির একজন বিশিষ্ট সদস্য ছিলেন।\nতিনি ভারতীয় জাতীয় কংগ্রেসে যোগ দেন এবং ভারতে রাজনৈতিক ও শিক্ষামূলক কর্মকাণ্ডে জড়িত ছিলেন।\nতিনিই ছিলেন কংগ্রেসের প্রথম মহিলা সভাপতি।\n1916 সালে তিনি ভারতীয় স্বরাষ্ট্র শাসন আন্দোলন প্রতিষ্ঠা করেন।\nতিনি 'নিউ ইন্ডিয়া' নামে একটি পত্রিকা শুরু করেন।\nতিনি বেনারসে সেন্ট্রাল হিন্দু কলেজ উচ্চ বিদ্যালয় (1913) সহ বেশ কয়েকটি স্কুল ও কলেজ প্রতিষ্ঠা করেছিলেন।\n#6 অরুণা আসফ আলী\nজুলাই 16, 1909-জুলাই 29, 1996\nঅরুণা কংগ্রেস পার্টির একজন সক্রিয় সদস্য ছিলেন।\nতিনি লবণ সত্যাগ্রহের সময় প্রকাশ্য মিছিলে অংশ নিয়েছিলেন।\nতিনি ভারতীয় জাতীয় কংগ্রেসের একটি মাসিক পত্রিকা 'ইন-কিলাব' সম্পাদনা করেন।\nতিনি স্বাধীনতা আন্দোলনের গ্র্যান্ড ওল্ড লেডি নামে পরিচিত।\nতিনি ভারত ছাড়ো আন্দোলনের সময় বোম্বেতে ভারতীয় জাতীয় কংগ্রেসের পতাকা উত্তোলনের জন্য পরিচিত।\n#7 ঊষা মেহতা\nমার্চ 25, 1920 – আগস্ট 11, 2000\nতিনি কংগ্রেস রেডিও (একটি ভূগর্ভস্থ রেডিও স্টেশন) সম্প্রচারের জন্য পরিচিত ছিলেন।\n#8 কস্তুরবা গান্ধী\nএপ্রিল 11, 1869 – ফেব্রুয়ারি 22, 1944\nতিনি মহিলা সত্যাগ্রহের একজন নেত্রী ছিলেন।\nতিনি বিহারের চম্পারণে ইন্ডিগো শ্রমিকদের সাথে নো ট্যাক্স ক্যাম্পেইন এবং রাজকোট সত্যাগ্রহে অংশ নিয়েছিলেন।\n#9 কমলা নেহেরু\nজওহরলাল নেহেরুর স্ত্রী কমলা কুচকাওয়াজের পরিকল্পনা করেছিলেন, মদ ও বিদেশী কাপড়ের দোকানের পিকেটিং-এর নেতৃত্ব দিয়েছিলেন এবং স্বাধীনতা আন্দোলনে জড়িত ছিলেন।\nতিনি ইউনাইটেড প্রভিন্সে নো ট্যাক্স ক্যাম্পেইনকে সুসংহত করতে গুরুত্বপূর্ণ ভূমিকা পালন করেছিলেন।\n#10 বিজয়া লক্ষ্মী পণ্ডিত\nআগস্ট 18, 1900 – ডিসেম্বর 1, 1990\nতিনি ছিলেন মতিলাল নেহেরুর কন্যা।\nতিনি কংগ্রেস পার্টির সভাপতি ছিলেন।\nতিনি ব্রিটিশ শাসনের বিরুদ্ধে লড়াই করার জন্য অসহযোগ আন্দোলনে প্রবেশ করেছিলেন।\nতিনি 1940 সালে এবং 1942 সালে ভারত ছাড়ো আন্দোলনের সময় পুনরায় গ্রেপ্তার হন।\nস্বাধীনতার পর, তিনি বিদেশে অনেক সম্মেলনে ভারতের প্রতিনিধিত্ব করেছিলেন।\nপ্রথম ভারতীয় রানী কে ছিলেন যিনি ব্রিটিশদের বিরুদ্ধে বিদ্রোহ করেছিলেন?\nরানী ভেলু নাচিয়ার (3 জানুয়ারি 1730 - 25 ডিসেম্বর 1796) 1780-1790 সাল পর্যন্ত শিবগঙ্গা এস্টেটের রানী ছিলেন। তিনিই প্রথম ভারতীয় রানী যিনি ভারতে ইস্ট ইন্ডিয়া কোম্পানির সাথে যুদ্ধ করেছিলেন। তামিলরা তাকে বীরামাঙ্গাই ("সাহসী মহিলা") নামেই চেনে।\nকে ছিলেন উদা দেবী?\nউদা দেবী 1857 সালের ভারতীয় বিদ্রোহে ব্রিটিশ শাসনের বিরুদ্ধে লড়াই করেছিলেন। উদা দেবী এবং অন্যান্য মহিলা দলিত অংশগ্রহণকারীদের আজ 1857 সালের ভারতীয় বিদ্রোহের যোদ্ধা বা "দলিত বীরাঙ্গনা" হিসাবে স্মরণ করা হয়।\nরানি লক্ষ্মীবাঈয়ের স্লোগান কী ছিল?\nযদি যুদ্ধের ময়দানে পরাজিত ও নিহত হই, তবে আমরা অবশ্যই অনন্ত মহিমা ও পরিত্রাণ লাভ করব।\nইন্টার-স্টেট কাউন্সিল কি? Inter State CouncilJun 20|1 upvotes\nWhat is the Inter State Council? Composition, Functions, HighlightsJun 20|4 upvotes\nWBPSC WBCS Prelims Study Plan 2022: Daily Revision Notes, Download PDF!Jun 16|7 upvotes\nWest Bengal Current Affairs 2022: WBPSC WBCS Download PDF Daily, Weekly, Monthly GK Update in Bengali & English95 upvotes |0comments


মহিষ যখন হলিউডি সিনেমা ভক্ত! | banglanewspaper\nমহিষ যখন হলিউডি সিনেমা ভক্ত!\nগোয়ালের গরমে আর মাছির উৎপাতে কে থাকবে৷ তাই মহিষ শিং উঁচিয়ে ঢুকে পড়লেন সুন্দর করে সাজানো শোয়ার ঘরে৷ তারপর ঘরময় দাপিয়ে একরাশ গোবর ফেলে কাঁচুমাচু মুখে দাঁড়িয়ে রইলেন৷ যেন, এ আর কী ব্যাপার, এ তো আমি করেই থাকি৷\nরাগ করেননি মহিষের মালিক৷ সেই যে মোষটা শোয়ার ঘরে ঢুকেছিল তারপর থেকে সেখানেই রাতে শোয়৷ জাবর কাটে৷ মজা করে টিভিতে অ্যাকশন সিনেমা দেখে৷ সবই চলছে দিব্বি৷ শুধু মহিষটা ভয়ঙ্কর৷ একেবারে জংলি৷ যার এক গুঁতোয় বড়সড় যাত্রীবাহী জিপ উল্টে যায়৷ মার্কিন মুলুকের টেক্সাসে রয়েছে এমনই এক হলিউডের মারকাটারি সিনেমার ভক্ত মহিষ৷ ভাঁটার মতো চোখগুলো ঘুরিয়ে ঘুরিয়ে ঝাড়পিট দেখতে ভীষণ ভালবাসে৷ মাঝে মধ্যেই গোবর ছড়িয়ে দেয় ঘরে৷ কিছুই বলেন না রনি৷ ১১৫০ কেজি ওজনের বিশাল জংলি মোষটা তাঁর খুব প্রিয়৷\nশুধু শোয়ার ঘরে স্থান দেওয়া নয়, মহিষটার সঙ্গে লাঞ্চ, ডিনার খান বছর ষাটের রনি৷ ২০০৪ সাল পর্যন্ত রনির কাছে ৫২টি মহিষ ছিল৷ একদিন কী হল কে জানে৷ একটাকে বাদ দিয়ে সবকটাকে বিক্রি করে দেন রনি৷ তারপর ঘরে থাকা মহিষটাকে লালন পালন করেছেন৷ জংলি মহিষ ভয়ানক৷ তার গুঁতোয় যে কোনও সময় মৃত্যু হয়তে পারে৷ অনেকবার এমন হয়েছে৷ তবুও রনি নির্বিকার৷ তিনি দিব্বি রয়েছেন৷ অনেকেই এর বিরোধিতা করেছেন৷ তবুও দমেননি রনি৷ মহিষটাকে সঙ্গে নিয়েই তিনি থাকেন৷


শিশুধর্ষণের ছবি তুলে পর্নোগ্রাফি, সস্ত্রীক গ্রেফতার শীর্ষ পুলিশকর্তা - Anysoll News\nJanuary 26, 2020 January 26, 2020 Anysoll0Comments\nযিনি রক্ষক, তিনিই ভক্ষক! যিনি সুন্দর ভবিষ্যত্ গড়ার কারিগর, তিনি আবার ধ্বংসেরও হোতা। প্রথম জন পুলিশের শীর্ষস্থানীয় কর্তা, দ্বিতীয় জন পেশায় স্কুলশিক্ষিকা। সম্পর্কে এঁরা স্বামী-স্ত্রী। কিন্তু, আরও একটা মিল রয়েছে এই শিক্ষিত দম্পতির। দু-জনেই পেডোফিল! নিষ্পাপ শিশুরাই বিকৃতকাম দম্পতির যৌনলালসার শিকার। ক্যামেরা অন করে, এঁরা নানা বয়সি শিশুদের ধর্ষণ করে। মুখটুকু ছাড়া নিজেদেরও আড়াল করেন না। করার প্রয়োজন বোধ করেন না। নগ্ন ভাবেই ধরা দেন ক্যামেরায়। ঘুরেফিরে নানা ভঙ্গিমায়। নামা মেজাজে। এতেই মজা দম্পতির। এতেই যৌনসুখ। আবার বাড়তি উপার্জনের পথও। কারণ, একের পর এক সেই ভিডিয়ো দিয়েই তৈরি হয় শিশু পর্নোগ্রাফি। সমাজের একশ্রেণির মানুষের কাছে শিশু পর্নোগ্রাফির চাহিদা যথেষ্ট। তাই চড়া দামে বাজারে বিকোতে বেগে হয় না। চাহিদা মতো জুগিয়ে চলেন। কিন্তু, অপরাধ দীর্ঘসময় চেপে রাখা যায় না। একদিন না একদিন সামনে আসে। সে ভাবেই সামনে এসে পড়েছে ব্রিটেনের ‘শিশুধর্ষক’ এই দম্পতির গুণকীর্তি।\nপুলিশকর্তার নাম ডেনিস পার্কিনস (৪৪) এবং সিন্থিয়া পার্কিনস (৩৪) তাঁর স্ত্রী। দিন কয়েক আগেই পেডোফিল এই দম্পতি যুক্তরাজ্যের পুলিশের হাতে গ্রেফতার হয়। এক-আধটা নয়, এই দম্পতির বিরুদ্ধে এখনও পর্যন্ত ৬০টি যৌন অপরাধের মামলা দায়ের করা হয়েছে। অভিযোগের তালিকায় ধর্ষণ থেকে চাইল্ড পর্নোগ্রাফি– কিছুই বাদ নেই। পুলিশ সূত্রে খবর, গ্রেফতারের মুহূ্র্তে ডেনিস তাঁর মোবাইল ফোনটি নদীতে ফেলে দেন। পুলিশের ধারণা, ওই মোবাইল ফোনটি হাতে এলে, এই দম্পতির অপকর্মের অনেক তথ্যপ্রমাণ সহজেই মিলত। কিন্তু, তদন্তে এর প্রভাব খুব একটা পড়বে বলে তাঁরা মনে করছেন না।\nলুইসিয়ানার লিভিংস্টন প্যারিশের তদন্তকারীরা জানাচ্ছেন, পুলিশ দম্পতির একগুচ্ছ নগ্নছবি তাঁদের হাতে এসেছে। ছবির ফ্রেমে এই দম্পতির সঙ্গে শিশুরা অনাবৃত অবস্থায় ধরা পড়েছে। জানা গিয়েছে, ডেনিস পার্কিনস লিভিংস্টন প্যারিশে শেরিফের স্পেশাল অপারেশন ইউনিটের লেফটেন্যান্ট। বুধবার গ্রেফতার হওয়ার পর ডেনিসের স্ত্রী সিন্থিয়াও স্কুলের শিক্ষিকার চাকরিতে ইস্তফা দিয়েছেন। লুইসিয়ানার ওয়েস্টসাইড জুনিয়র হাইস্কুলে তিনি শিক্ষকতা করতেন।\nলুইসিনিয়া ব্যুরো অফ ইনভেস্টিগেশন, লুইসিনিয়া স্টেট পুলিশ ও লিভিংস্টন প্যারিশ শেরিফ অফিসের যৌথ অভিযানে ধরা পড়েন এই দম্পতি।\n← নাবালিকাকে গণধর্ষণের ঘটনায় গ্রেফতার ৫ যুবক\nবিয়ের আগে – পরে ১০ করণীয় →\nনাবালিকাকে গণধর্ষণের ঘটনায় গ্রেফতার ৫ যুবক\nJanuary 26, 2020 January 26, 2020 Anysoll 0


হেল্প লাইন Archives - Shikkhabarta-শিক্ষাবার্তা\nHome » Tag Archives: হেল্প লাইন\nTag Archives: হেল্প লাইন\nপ্রাথমিকের জন্য চালু করা হচ্ছে বিশেষ হেল্প লাইন নম্বর-৩৩৩৬\neditor জুন 4, 2020\tটপ খবর, প্রাথমিক শিক্ষা Leaveacomment 414 Views\nনিজস্ব প্রতিবেদক | ০৪ জুন, ২০২০\nপ্রাথমিক শিক্ষার্থীদের জন্য টেলিভিশন ও বেতারে পাঠদানের পর এবার চালু করা হচ্ছে বিশেষ হেল্প লাইন নম্বর-৩৩৩৬। যে কোনো মুঠোফোন অপারেটর থেকে এ নম্বরে ডায়াল করলে শিক্ষার্থীরা শিক্ষকদের কাছ থেকে তার নিজ শ্রেণির পাঠদান পরামর্শ পাবে। পাঁচ মিনিট পর্যন্ত কলটি হবে টোল ফ্রি। সারাদেশের প্রাথমিক শিক্ষক ও শিক্ষার্থীরা এই হেল্প লাইন নম্বরে যুক্ত থাকবেন। চলতি জুনেই এ কার্যক্রম পরীক্ষামূলকভাবে শুরু হবে। উদ্যোগটি সফল হলে তা কোচিং সেন্টারের বিকল্প হবে বলে মনে করছেন প্রাথমিক শিক্ষা সংশ্নিষ্টরা। সরকারের প্রাথমিক ও গণশিক্ষা মন্ত্রণালয়, তথ্য ও যোগাযোগ প্রযুক্তি বিভাগ ও প্রধানমন্ত্রীর কার্যালয়ের একসেস টু ইনফরমেশন (এটুআই) প্রকল্পের সম্মিলিত উদ্যোগে এ কার্যক্রম শুরু হতে যাচ্ছে।\nপ্রাথমিক ও গণশিক্ষা মন্ত্রণালয়ের কর্মকর্তারা বলেন, সংসদ টেলিভিশনের পর বাংলাদেশ বেতারের মাধ্যমে প্রাথমিকের পাঠদান প্রচারের উদ্যোগ নেওয়া হয়েছে। টেলিভিশনে পাঠদান সম্প্রচারে দেশের ৫০ ভাগ শিক্ষার্থী উপকৃত হচ্ছে। বাকি ৫০ ভাগ এর বাইরে থাকছে। রেডিওর পাঠদানে আরও স্বল্প কিছু শিক্ষার্থীকে যুক্ত করা যাচ্ছে। তবে মোবাইলের মাধ্যমে অন্তত ৯৭ ভাগ শিক্ষার্থী বা তাদের অভিভাবকের কাছে পাঠদান পৌঁছানো সম্ভব হবে। এ কারণেই সরকারের এই হেল্প লাইন চালুর উদ্যোগ। এ কারণেই অভিভাবকদের মোবাইল নম্বরসহ জেলাভিত্তিক শিক্ষার্থীর তালিকা তৈরি হচ্ছে।\nপ্রাথমিক শিক্ষা অধিদপ্তরের মহাপরিচালক মো. ফসিউল্লাহ বুধবার বলেন, হেল্প লাইনটি এ মাসেই পরীক্ষামূলক চালু করা হবে। এটি শিক্ষক, শিক্ষার্থী ও অভিভাবক- সবারই কমন প্ল্যাটফর্ম। সরকারের এ উদ্যোগ সফল হলে তা কোচিং সেন্টারের বিকল্প হিসেবে প্রতিষ্ঠিত হবে।\nএর আগে স্বাস্থ্যসেবায় ১৬২৬৩ হেল্প লাইন চালু হয়েছে। একই রকমভাবে শিক্ষায় ৩৩৩৬ চালু হচ্ছে। দেশের প্রায় পৌনে চার লাখ প্রাথমিক শিক্ষক এতে নিবন্ধিত হয়ে যুক্ত থাকবেন। এক কোটি ৪০ লাখ প্রাথমিক শিক্ষার্থীও যুক্ত হবেন। হেল্প লাইন নম্বরে কল করে শিক্ষার্থীরা পছন্দের শিক্ষক বাছাই করতে পারবে। এর পর তাদের জিজ্ঞাসা ও প্রশ্নের জবাব তারা ওই শিক্ষকের কাছে থেকে পাবে।\nজানা যায়, মোবাইলে পাঠদান ও পরামর্শ সেবার পদ্ধতি নিয়ে এরই মধ্যে একটি মডিউলও তৈরি করা হয়েছে। মহাপরিাচলক বলেন, আমাদের কাছে থাকা সব শিক্ষক ও শিক্ষার্থীর মোবাইল নম্বর ওই হেল্প লাইনে যুক্ত করা হচ্ছে। শিক্ষক ও শিক্ষার্থীদের পরিচিতিও সেখানে থাকছে।\nহেল্প লাইন ৩৩৩৬-এ কল করে শিক্ষার্থীরা প্রথম থেকে পঞ্চম শ্রেণির কোনো বিষয়ে সরাসরি পছন্দের শিক্ষকের পরামর্শ নিতে পারবে। এটি দিনরাত ২৪ ঘণ্টা শিক্ষার্থীদের জন্য খোলা থাকবে। এখান থেকে প্রাথমিকের সিলেবাস, কারিকুলাম, পরীক্ষা-সংক্রান্ত তথ্য কিংবা প্রাথমিক শিক্ষাবিষয়ক অন্যান্য যে কোনো আদেশ, নির্দেশ, তথ্য এবং ফোন নাম্বার পাওয়া যাবে। প্রাথমিক শিক্ষাবিষয়ক যে কোনো অভিযোগ কিংবা পরামর্শ থাকলেও এই নম্বরে শিক্ষার্থী ও অভিভাবকরা জানাতে পারবে। এ অভিযোগ যথাযথ কর্তৃপক্ষকে জানিয়ে দেওয়া হবে এবং অভিযোগের পরিপ্রেক্ষিতে গৃহীত ব্যবস্থাও পরে অভিযোগকারীর মোবাইল ফোনে জানিয়ে দেওয়া হবে।\nএ হেল্প লাইন কোনো বাণিজ্যিক উদ্যোগ নয়। সর্বোচ্চ পাঁচ মিনিট পর্যন্ত এটি হবে সম্পূর্ণ বিনা পয়সায় মোবাইল শিক্ষাসেবা। সচেতন অভিভাবকরাও সন্তানের পক্ষে ফোন করে শিক্ষা পরামর্শ নিতে পারবেন।\nমহাপরিচালক মো. ফসিউল্লাহ বলেন, এ হেল্প লাইন শুধু করোনাকালীন নয়, এটি স্থায়ী একটি সেবা, যা বছরজুড়েই চালু থাকবে।


আমাদের বেশিরভাগেরই সব সময় আমাদের ফোন থাকে। পাঠ্য এবং ইমেলগুলি অবিচ্ছিন্নভাবে আসে, আপনি স্বাচ্ছন্দ্যে অর্থ প্রদানের জন্য সংরক্ষিত ক্রেডিট কার্ড ব্যবহার করেন এবং কখনই আপনাকে কারও কল করার প্রয়োজন হতে পারে তা আপনি কখনই জানেন না। এটি এমনকি বোধগম্য যে ঘুমের সময় আগত সমস্ত বিজ্ঞপ্তিগুলি হ্যান্ডেল করার জন্য লোকেরা ঘুম থেকে ওঠার সাথে সাথে তাদের ফোনগুলি দেখতে চায়।\nতবে ঘুমানোর সময় আপনার ফোনটি কি আপনার কাছে বা কাছাকাছি থাকা উচিত? সম্ভবত না, এবং এখানে কেন।\nএটি পতনশীল ঘুমকে আরও শক্ত করে তুলতে পারে\n২০১১ সালের একটি সমীক্ষায় দেখা গেছে যে ১০ জন আমেরিকান ব্যক্তির মধ্যে ৯ জন ঘুমোতে যাওয়ার আগে ঘন্টা আগে কিছু প্রযুক্তি প্রযুক্তি ব্যবহার করেছিল used "প্রযুক্তিগত ডিভাইস" শব্দটিতে কেবল টিভি, কম্পিউটার বা ল্যাপটপ, ভিডিও গেম কনসোল এবং আরও অনেক কিছু অন্তর্ভুক্ত রয়েছে cell তবে সমস্ত প্রযুক্তিগত ডিভাইসগুলির মধ্যে, সেলফোনগুলি সম্ভবত 30 বছরের কম বয়সী লোকেরা ব্যবহার করতে পারে।\nএই তরুণ বয়স্কদের যারা বিছানার ঠিক আগে সেলফোন এবং অন্যান্য আরও ইন্টারেক্টিভ টেক ডিভাইস ব্যবহার করেছিলেন, তাদের পক্ষে ঘুম এত সহজে আসে নি।\nআপনি যখন ঘুমানোর ঠিক আগে প্রযুক্তি ব্যবহার করেন, বিশেষত আপনার সেলফোনটি, আপনি নিজের শরীর এবং মস্তিষ্ককে খুলে দেওয়ার জন্য পর্যাপ্ত সময় দেন না। এছাড়াও, আপনি যে গেমটি খেলছেন তাতে ধরা পড়ার পক্ষে এত সহজ, আপনি যে স্ক্রোলিং করছেন তার টুইটার নিউজ ফিড বা আপনি যে শোটি দেখিয়ে চলেছেন।\nপাঠ্য কথোপকথন বা অন্য কোনও অ্যাপ্লিকেশন হোক আপনি কোনও কিছুর সাথে ব্যস্ত হয়ে পরে আপনার ফোনটি নামানো কঠিন হতে পারে। আপনি নীচে নেমে যাওয়ার এবং ঘুমোতে যাওয়ার চেষ্টা করার সময় আপনার ফোনটি আপনার কাছে না রেখে, আপনি অজানা হয়ে অযৌক্তিকভাবে স্ক্রোলিং প্রলুব্ধ করতে পারবেন না।\nএটি আপনার ঘুম চক্রের সাথে হস্তক্ষেপ করতে পারে\nঘুমোতে যাওয়ার আগে আপনার ফোনটি ব্যবহার না করে আপনি নীল আলোতে আপনার এক্সপোজারকে হ্রাস করছেন। শোবার সময় খুব কাছাকাছি নীল আলোর এক্সপোজার আপনার সার্কেডিয়ান তালের সাথে হস্তক্ষেপ করতে পারে।\nমূলত, নীল আলো আপনার ঘুমানোর আগে মেলাটোনিনের প্রাকৃতিক প্রকাশে বিলম্ব করে আপনার অভ্যন্তরীণ ঘড়িটিকে বিভ্রান্ত করে।\nআমাদের সারকডিয়ান তালগুলি ব্যবহৃত হত, এবং এখনও কিছুটা হলেও, সূর্যোদয় এবং সূর্যাস্তের সাথে প্রতিটি দিন ঘনিষ্ঠভাবে একত্রিত হয়। তাই স্বাভাবিকভাবেই, সারা দিন জুড়ে, আমাদের দেহগুলি জানত কখন ঘুম থেকে ওঠার সময়।\nস্মার্টফোনগুলি নীল আলোর কারণে অনেকাংশে সার্কডিয়ান তালগুলিতে একটি রেঞ্চ ফেলেছিল। আপনি বিছানার ঠিক আগে নীল আলোতে নিজেকে প্রকাশ করছেন বা আপনার ফোনটি বিজ্ঞপ্তি সহ রাতারাতি জ্বলছে না কেন, আপনার ঘুমের চক্রটি নেতিবাচকভাবে প্রভাবিত হবে। আপনি জাগ্রত বা ঘুম বঞ্চিত বোধ করতে পারে এমন একটি ভাল সুযোগ রয়েছে।\nনীল আলোর প্রভাবগুলিকে অগ্রাহ্য করার সর্বোত্তম উপায় হ'ল বিছানার কয়েক ঘন্টা আগে আপনার ফোনটি ব্যবহার না করা। যা বলা হচ্ছে, এটি করা সর্বদা সম্ভব বা এমনকি কাম্য নয়।\nটন দুর্দান্ত নীল আলো ফিল্টার আপনার ঘুমানোর আগে আপনার ফোনটি ব্যবহারের নেতিবাচক প্রভাবগুলি হ্রাস করতে সহায়তা করতে পারে। সুতরাং, ঘুমোনোর কয়েক ঘন্টা আগে যদি আপনার অবশ্যই আপনার ফোনটি থাকে তবে নিশ্চিত হয়ে নিন যে আপনার একটি নীল আলোর ফিল্টার চালু আছে। এবং ঘুমোতে যাওয়ার আগে কমপক্ষে নিজেকে এক ঘন্টা কোনও পর্দার সময় দেওয়ার চেষ্টা করুন।\nসম্পর্কিত: একটি ব্লু লাইট ফিল্টার কী এবং কোন অ্যাপ্লিকেশন সবচেয়ে ভাল কাজ করে?\nরেডিয়েশন এক্সপোজারের জন্য কম ঝুঁকি রয়েছে\nসেখানে প্রচুর লোক আছেন যারা বলে থাকেন যে সেলফোনগুলি ক্যান্সার সৃষ্টি করে। এই মুহূর্তে, এই বিবৃতি ব্যাক আপ করার জন্য যথেষ্ট নির্দিষ্ট বিজ্ঞানসম্মত প্রমাণ নেই।\n১৯৯৯ সালে ন্যাশনাল টক্সিকোলজি প্রোগ্রামের একটি গবেষণায় ইঁদুরকে সেল ফোন থেকে রেডিও ফ্রিকোয়েন্সি বিকিরণের উচ্চ হারের মুখোমুখি করা হয়েছিল। তারা টেস্ট ইঁদুরের হৃদয়, মস্তিষ্ক এবং অ্যাড্রিনাল গ্রন্থিতে টিউমার, উভয় সৌম্য এবং মারাত্মক উভয়ের প্রমাণ পেয়েছিল।\nতবে এফডিএ বলেছে যে "প্রায় ৩০ বছরের বৈজ্ঞানিক প্রমাণগুলি সেল ফোন ব্যবহার থেকে ক্যান্সারের মতো স্বাস্থ্য সমস্যার সাথে রেডিও ফ্রিকোয়েন্সি এনার্জির সাথে যোগাযোগের যোগসূত্রতা দেয়নি।"\nসেখানকার বৈজ্ঞানিক অধ্যয়ন এবং তথ্যের দ্বন্দ্বের কারণে, আপনার সেল ফোনে এলে আপনার কোন সেরা অভ্যাসটি অনুসরণ করা উচিত তা জানা শক্ত।\nআপনার সেল ফোনটি অ-আয়নাইজিং রেডিয়েশনের কম মাত্রা নির্গত করে, তবে কেবল এটি ব্যবহৃত হয়। এই বিকিরণের একমাত্র পরিচিত পার্শ্ব প্রতিক্রিয়া হিটিং। আপনার ফোনটি যখন কিছুক্ষণ হয় তখন গরম হয় এবং আপনি যদি ফোনটি ফোন করতে আপনার মাথার কাছে ধরে রাখেন তবে আশেপাশের দেহের টিস্যুগুলিও উত্তাপ বাড়িয়ে তুলতে পারে।\nআপনি যদি সম্ভাব্য রেডিয়েশন এক্সপোজার সম্পর্কে উদ্বিগ্ন হন তবে কয়েকটি কাজ আপনি করতে পারেন।\nআপনি যখন ঘুমাচ্ছেন তখন আপনার ফোনটি আপনার থেকে দূরে রাখুন। আপনি যদি সারা রাত জুড়ে এমন কোনও কল বা বিজ্ঞপ্তি পেয়ে থাকেন যা আপনার ফোন থেকে আসা রেডিও ফ্রিকোয়েন্সি রেডিয়েশনের পরিমাণ বাড়িয়ে দেয় তবে এটি আপনার থেকে অনেক দূরেই থাকবে যে আপনি এতটা প্রভাবিত হবেন না।\nঘুমানোর সময় আপনার যদি সংগীত বা পডকাস্ট শোনার দরকার পড়ে তবে ইয়ারবড বা একটি ব্লুটুথ স্পিকার ব্যবহার করে দেখুন।\nআপনি যদি সেল ফোন বিকিরণের সাথে আপনার এক্সপোজারটিকে আরও সীমাবদ্ধ রাখতে চান তবে কলগুলি হ্যান্ডস-ফ্রি করে নেওয়ার চেষ্টা করুন এবং আপনার পকেট ব্যতীত অন্য কোথাও সেল ফোনটি রাখুন। আপনার এবং আপনার সেল ফোনের মধ্যকার দূরত্বকে প্রশস্ত করা আপনার রেডিও ফ্রিকোয়েন্সি রেডিয়েশনের উপর যে পরিমাণ ক্ষুদ্র প্রভাব ফেলতে পারে তা হ্রাস করার মূল বিষয়।\nসম্পর্কিত: অ্যামেজফিট জেনবডস পর্যালোচনা: ঘুমানোর জন্য সেরা ইয়ারবডস\nআজ রাতে আপনি যা চেষ্টা করতে পারেন তা এখানে\nআপনি যখন ঘুমাচ্ছেন তখন আপনার ফোনটি অন্য ঘরে রাখার চেষ্টা করুন। অথবা, যদি অ্যালার্ম ঘড়ির জন্য আপনার সাথে আপনার শোবার ঘরে আপনার ফোন প্রয়োজন হয় তবে নিশ্চিত হন যে এটি আপনার থেকে কমপক্ষে তিন ফুট দূরে রয়েছে। এখানে একটি বোনাস রয়েছে: সকালে যদি আপনার ফোন ঠিক আপনার পাশে না থাকে তবে আপনি খুব সহজেই অ্যালার্মের ঘড়িটি স্নুজ করতে পারবেন না।\nআপনি ঘুমোতে থাকাকালীন আপনার ফোনটি আপনার থেকে কিছুটা দূরে রাখার পার্থক্যের খুব সম্ভবত লক্ষ্য করবেন না। তবে এটি ঘুমিয়ে পড়া, ঘুমোতে এবং ভাল ঘুম পেতে আপনার দক্ষতা উন্নত করতে সহায়তা করবে। এই দ্রুতগতির বিশ্বে একটি ভাল রাতের ঘুম অতি গুরুত্বপূর্ণ।


স্বচ্ছতা, সততার মূল্য চোকাচ্ছেন দিবা চন্দ্র রাংখল\nএকঢিলে দুই পাখী নয়, বহু পাখী মারার কৌশলটা ভালভাবেই রপ্ত করেছেন মুখ্যমন্ত্রী বিপ্লব দেব। এডিসি ভোটের আগে সমাজপতিদের জন্য মাসিক দুহাজার টাকা সান্মানিক ভাতা প্রদানের ঘোষণা করেছেন। কিন্তু তা করতে গিয়ে মুখ্যমন্ত্রী শাসক বিজেপি ও শরীক আইপিএফটি দলের মতামত নিয়েছেন বলে মনে হয়না। মতামত নেয়াটা জোটধর্ম। কিন্তু এক্ষেত্রে সেই ধর্ম লঙ্ঘিত হয়েছে বলে অন্দরের খবর। কিন্তু প্রশ্নটা হচ্ছে অন্যত্র।\nমতামত নেয়াতো দূরের কথা, অভিযোগ, মুখ্যমন্ত্রী তার নিজ দলের সবচেয়ে প্রবীন নেতা তথা বিধায়কেরই মতামত নেননি। মতামত নেওয়া না নেওয়াটা মুখ্যমন্ত্রীর এক্তিয়ারে। কিন্তু ওই বৈঠকে উপস্থিত থাকার জন্য আমন্ত্রণ জানানোই হয়নি প্রবীন বিজেপি বিধায়ক দিবাচন্দ্র রাংখলকে। করমছড়া নির্বাচন কেন্দ্র থেকে নির্বাচিত বিধায়ক যিনি সব চেয়ে সিনিয়র। তাঁর অভিজ্ঞতার ধারে কাছে আসার মত কেউ আছে বলে জানা নেই।\nঅত্যন্ত গরীব ঘরের সন্তান, জুমিয়া দিবা চন্দ্র রাংখল অত্যন্ত সৎ ও অমায়িক। কংগ্রেস-যুব সমিতি জোট সরকারের আমলে যেমন তার বিরুদ্ধে কেউ কোনো আঙ্গুল তুলতে পারেননি, এখন তো প্রশ্নই উঠেনা। কারন তাঁকে অনেকটা যেমন একঘড়ে করে রাখা হয়েছে। তেমনি দলীয় ক্ষেত্রেও থাকা না থাকার সামিল পদে রাখা হয়েছে। অদ্ভুত ব্যাপার। একজন প্রবীন বিধায়ক, সৎ ও স্বচ্ছ ভাবমূর্তির প্রতীক যিনি তাঁকে কেন এমনটা করে রাখা হয়েছে তা বিপ্লব কুমার দেব বা তার দল বলতে পারবে। অন্যদের পক্ষে বলা সম্ভব না ও হতে পারে।\nজানাগেছে, জোট আমলে তাঁর মাধ্যমে উওর ও ধলাই জেলার বহু লোক যেমন সরকারী চাকুরী পেয়েছেন তেমনি আর্থিক ভাবে দূর্বল লোকজনও সরকারী চাকুরী পেয়েছেন। ডিসি বাবুর বিরুদ্ধে সবচেয়ে বড় ও বিপজ্জনক অভিযোগও রয়েছে। কি সেসব অভিযোগ? বড় অভিযোগ হল যে তিনি কারো কাছ থেকে কানাকড়ি নেওয়াতো দূরের কথা কারো বাড়ীতে বা দোকানে বিনে পয়সায় এক কাপ চাও খাননি।\nবরং আমবাসা, মনু, ছৈলেংটা, ছামনু, কুমারঘাট, করমছড়ার লোকজন আগরতলা এলে সমস্যায় পড়লে উনার কাছ থেকে আর্থিক সহায়তা নিয়ে থাকেন। আমি নিজেই দেখেছি এসব। প্রাক্তন মন্ত্রী দ্রাউকুমার রিয়াংকে দেখেছি এম এল এ হোষ্টেলে এসে ডিসি বাবুর কাছ থেকে আর্থিক সহায়তা নিতে। অথচ দ্রাউকুমার এ রাজ্যের বনদপ্তরের ও উপজাতি কল্যানমন্ত্রী ছিলেন। তাঁরা এমনই দূর্নীতি (!) করেছেন যে ১০/২০ টাকার জন্য হাত পাততে হয়। এঁরা দুজন ই অসুস্থ। শয্যাশায়ী। এদের সাহায্য সহায়তা করার মত লোকজনও নেই। এক নেতা রয়েছেন বিমল চাকমা, যিনি নিজেরটা গোছাতেই ব্যস্ত।অন্যদের জন্য কি করবেন। তবে হ্যাঁ, বিমল বাবুর কিন্তু কিছু গুন রয়েছে। তা বলা চলে মুখে মারিতং জগত। এখন শান্তনা চাকমার আশপাশে ঘুরঘুর করেন আর কিছু আমদানিও করে থাকেন বলে অনেকেই বলে থাকেন।উপজাতিয় সমাজপতিদের জন্য মাসিক ভাতার ঘোষণা দিয়ে বিপ্লব বাবু এডিসি ভোটের দামামা বাজিয়ে দিয়েছেন বলে পর্যবেক্ষক মহল মনে করেন।


কেন কোটি টাকার প্রস্তাব ফিরিয়ে দিলেন প্রভাস? | 360 Binodon\nকেন কোটি টাকার প্রস্তাব ফিরিয়ে দিলেন প্রভাস?\nবর্তমানে বেশকিছু প্রজেক্ট নিয়ে ব্যস্ত আছেন ‘বাহুবলী’ খ্যাত অভিনেতা প্রভাস। করোনার প্রকোপ বেড়ে যাওয়ায় ফলে বন্ধ ছিল সিনেমা হল, তবে পরিস্থিতি স্বাভাবিক হওয়াতে শুরু হয়েছে শুটিংয়ের কাজ। শীঘ্রই প্রভাস ‘সালার’ সিনেমার শুটিং শুরু করবেন।\nবলিউড ফিল্মিবিটের খবর, ১৫০ কোটি রুপির প্রস্তাব পাওয়া স্বত্ত্বেও একটি ব্র্যান্ডকে সরাসরি ‘না’ করে দিয়েছিলেন সুপারস্টার প্রভাস। যদিও এই তথ্যের কোন আনুষ্ঠানিক সত্যতা পাওয়া যায়নি।\nজানা গেছে, বিজ্ঞাপনের ব্যাপারে বেশ খুঁতখুঁতে প্রভাস। তিনি এমন কোনো ব্র্যান্ডের সঙ্গে যুক্ত হতে চান না, যা তার অনুরাগীদের প্রভাবিত করে। প্রভাস ভারতের জনপ্রিয় মুখ। এমনকি ভারতের বাইরেও তার ভক্ত-অনুরাগী অসংখ্য। তাই তার ব্র্যান্ড ভ্যালুও বিপুল।\nউল্লেখ করা যেতে পারে এ তারকা বর্তমানে ‘রাধে শ্যাম’, ‘আদিপুরুষ’, ‘সালার’ সিনেমা গুলো ছাড়াও নাম ঠিক না হওয়া আরেকটি নতুন সিনেমা নিয়ে ব্যস্ত আছেন। কোটি টাকার প্রস্তাব ফিরিয়ে দিয়েও বেশ ব্যস্ত সময় পার করছেন এ তারকা।\nপূর্বের খবরগুলোঅপরাধে জড়িত সুপারস্টাররা কীটপতঙ্গ\nপরবর্তী খবরগুলোমাহির এক রাতের গল্প


মুম্বাই হামলার দায় কেন গোলাম আলিকে নিতে হবে? » Talash News 24\nHome / বিদেশ / মুম্বাই হামলার দায় কেন গোলাম আলিকে নিতে হবে?\nPosted by: admin in বিদেশ October 10, 2015\tComments Off on মুম্বাই হামলার দায় কেন গোলাম আলিকে নিতে হবে? 278 Views\nশিবসেনার হুমকির মুখে বাতিল হয়েছে বিখ্যাত গজল শিল্পী গোলাম আলি’র মুম্বাই কনসার্ট। সম্প্রতি এই ঘটনা নিয়ে ভারতের মতামতভিত্তিক সংবাদমাধ্যম স্ক্রল-ইন এ নিবন্ধ লিখেছেন রাজদ্বীপ সারদেশাই নামের একজন ভারতীয়। গানকে কাঁটাতার ঘেরা জাতিরাষ্ট্রের সীমানার উর্ধ্বে স্থান দিতে তাগিদ দিয়েছেন তিনি।\nতিনি লিখেছেন, আবারো শিরোনামে শিবসেনার। অনেকদিন পরে আবার প্রথম পাতায় ফিরে আসলো তারা। রাজনীতি যেন শিবসেনাদের কাছে অক্সিজেন মন্তব্য করে তিনি বলেন, তারা নিশ্চিত করেছে যে শুক্রবার কোনোভাবেই গোলাম আলি যেন কনসার্ট করতে না পারে। মহারাষ্ট্র মুখ্যমন্ত্রী দেবেন্দ্র ফাদনাভিস নিরাপত্তার পূর্ণ আশ্বাস দিলেও কনসার্টটি আয়োজন করা সম্ভব হয়নি।\nরাজদ্বীপ প্রশ্ন তোলেন, তাহলে কি মুখ্যমন্ত্রী শিবসেনাদের সাথে পেরে ওঠে না? তারাকি ঠাকেরাইয়ের চেয়ে কি তিনি অধঃস্তন? তিনি আরো বলেন, আমাদেরকে বলা হয়েছিলো যে গোলাম আলিকে মুম্বাইকে স্বাগত জানানো হবে না। কারণ ২৬/১১ এর ঘটনায় এখনো ভারতবাসী পাকিস্তানকে ক্ষমা করতে পারেনি। গোলাম আলি দিল্লিতে গান করতে পারবেন এমনকি তিনি প্রধানমন্ত্রী ভবনেও গান গাইতে পারবেন কিন্তু মুম্বাইয়ে পারবেন কারণ পাকিস্তানে পৃষ্ঠোপোষণায় মুম্বাইয়ের বোমা হামলা।\nনিবন্ধকার রাজদ্বীপ আবারো প্রশ্ন করেন, তাহলে কি আমরা ধরে নেবো যে শুধু মুম্বাইবাসীই সেই বোমা হামলার ক্ষত অনুভব করে? আর সারাদেশ গোলাম আলিকে প্রশংসা করে? আর তাদের কি হবে যারা তার গান শুনতে চাইছিলো? যারা বিশ্বাস করে সঙ্গীত সীমনার উর্ধ্বে? তাদের কি কোনো আওয়াজ নেই? শিবসেনারাই কি মুম্বাইবাসীর মুখপাত্র? অনেকেই বলতে পারেন যে এমনটাই হয়ে আসছে। এসময় তিনি মনে করিয়ে দেন। ভারত-পাকিস্তান সিরিজ নিয়ে শিবসেনাদের আচরণ প্রতিহত করেছিলো তৎকালীন কংগ্রেস সরকার।\n১৯৯১ সালের সেই ঘটনায় মুম্বাইয়ের ক্রিকেট পাগল মানুষগুলো চুপ ছিলো। এখনও কিংবদন্তী একজন শিল্পীর কনসার্ট বাতিলে চুপ মুম্বাইবাসী। রাজদীপ প্রশ্ন করেন যে আজমল কাসাব যা করেছেন সেটার জন্য কি গোলাম আলি দায়ী? আর এটা কি প্রতিশোধের কোনো পদ্ধতি?\nতিনি বলেন, আমরা যদি মুরিদকে লস্কর ক্যাম্পে হামলা করতে না পারি তাই বলে কি আমরা মিউজিক কনসার্ট বন্ধ করে দেবো? সেনাবাহিনীতে যোগ দিয়ে যুদ্ধ যাওয়ার চেয়ে মুম্বাইয়ে বসে সাহস দেখানো অনেক সহজ বলে মন্তব্য করেন তিনি।\nএভাবে গড়ে ওঠা প্রতিহিংসাপরায়ণতা খুবই ভয়াবহ বলে উল্লেখ করেন তিনি। একদিন এটি দাদরিতে একজনকে হত্যা করে, পরেরদিন এটি কনসার্ট আয়োজনে বাধা দেয়া। এ যেন ধর্ম নিয়ে পেশীশক্তি দেখানো। তবুও আমরা চুপ থাকি কারণ আমরা কথা বলতে ভয় পাই।\nনিবন্ধের শেষে তিনি বলেন, ক্ষমতাসীনদের বিরোধীতা করে কি আমাদের খুব বেশি হারানোর আছে? আমি নীরবতাকে ঘৃণা করি। আমি গান ভালোবাসি, তাই প্রতিরাতেই ঘুমুতে যাওয়ার আগে আমি গোলাম আলি‘র গান শুনবো।\nPrevious: রোববার খুলছে শহীদ জিয়াউর রহমান মেডিকেল কলেজ\nNext: পাকিস্তানি চ্যানেলে বাংলাদেশ নারী ক্রিকেট দলকে অপমান!


97 % votes are only from BJP - Anandabazar\n৩ অগস্ট, ২০১৯, ০২:৫৫:৩৪\nশেষ আপডেট: ৩ অগস্ট, ২০১৯, ০৩:০৭:০৯\n‘অনুকরণীয়’ ভোটে ৯৭%-ই বিজেপির\nত্রিপুরার পঞ্চায়েত নির্বাচনের ফলাফলকে বিজেপির সমস্ত রাজ্য নেতৃত্বের কাছে ‘অনুকরণীয়’ হিসেবে দেগে দিলেন প্রধানমন্ত্রী নরেন্দ্র মোদী। জেলা পরিষদ, পঞ্চায়েত সমিতি ও গ্রাম পঞ্চায়েত মিলিয়ে রাজ্যের মোট ৬৬৪৬টি আসনের মধ্যে ৬৪৪১টি আসনে বিজেপির এই জয়কে ‘উন্নয়নমূলক রাজনীতির ক্ষমতা’ আখ্যা দিয়েছেন তিনি। অন্য রাজ্যের কর্মীদের ত্রিপুরার কার্যকর্তাদের কাছে শেখার পরামর্শও দিয়েছেন প্রধানমন্ত্রী। এর পরেই প্রশ্ন উঠেছে, ত্রিপুরার এই পঞ্চায়েত নির্বাচন কী ভাবে হয়েছে, প্রধানমন্ত্রী কি তা জানেন? নাকি জেনেবুঝেই রাজ্যে রাজ্যে দলীয় কর্মীদের বিরোধী-শূন্য নির্বাচন করার নির্দেশ দিলেন তিনি!\nত্রিপুরার পঞ্চায়েত নির্বাচন ঘিরে বিতর্ক প্রথম থেকেই। মনোনয়ন জমার পর্বে বিরোধী সিপিএম, কংগ্রেস, এমনকি শাসক বিজেপির জোট শরিক আইপিএফটি-ও লাগাতার অভিযোগ জানিয়েছে, তাদের প্রার্থীদের মনোনয়ন জমা দিতে দেওয়া হচ্ছে না। বিজেপির মধ্যেই আদিদের সঙ্গে নব্যদের বিরোধ বেধেছে মনোনয়ন নিয়ে। কিছু কিছু জায়গায় নব্যদের সঙ্গে বিরোধে আদিরা মনোনয়ন জমা দিতে গিয়ে মারধর খেয়ে ফিরেছেন। তাঁদের বাড়িঘরে আগুন লাগানোর ঘটনাও ঘটেছে।\nপশ্চিমবঙ্গের পঞ্চায়েত নির্বাচনের সময় বীরভূমের তৃণমূল সভাপতি অনুব্রত মণ্ডল বলেছিলেন, বিরোধীরা মনোনয়ন জমা দিতে গিয়ে দেখবেন রাস্তায় ‘উন্নয়ন’ দাঁড়িয়ে আছে। ত্রিপুরার বিরোধীদেরও গুচ্ছ গুচ্ছ অভিযোগ ছিল, তাদের প্রার্থীদের রাস্তায়, ব্লক অফিসে, মহকুমাশাসকের অফিসে আটকে মনোনয়নপত্র ছিঁড়ে, মারধর করে বিজেপি কর্মী তথা ‘উন্নয়ন’ ফেরত পাঠিয়েছে। বিজেপি কর্মী-সমর্থকদের ভয়ে বহু জায়গায় মানুষ ভোটে দাঁড়াতেই ভরসা পাননি। মনোনয়ন পর্ব শেষ হওয়ার পর দেখা যায়, পশ্চিমবঙ্গের বহু আলোচিত গত পঞ্চায়েত ভোটের রেকর্ড ভেঙে তছনছ করে দিয়েছেন ত্রিপুরার বিজেপি নেতৃত্ব। পশ্চিমবঙ্গে শাসক তৃণমূল কংগ্রেস ৩৪% আসন বিনা প্রতিদ্বন্দ্বিতায় জিতেছিল। ত্রিপুরায় বিজেপি জিতেছে ৮৫ শতাংশ আসন।\nগত ২৭ জুলাই বাকি ১৫ শতাংশ আসনে ভোট নেওয়া হয়। সে দিনও ব্যাপক কারচুপির অভিযোগ তোলে বিরোধী সিপিএম ও কংগ্রেস। এমনকি ভোট গণনার সময়েও একই অভিযোগ ওঠে। একাধিক জায়গায় গণনা কেন্দ্রগুলি থেকে বিরোধী এজেন্টদের বের করে দেওয়ার অভিযোগ ওঠে। কিন্তু রাজ্য নির্বাচন কমিশনারের ভূমিকা পশ্চিমবঙ্গেও যা ছিল, ত্রিপুরাতেও তার ব্যতিক্রম নয়। বিজেপি মুখপাত্ররা বিরোধীদের অভিযোগ খারিজ করে দাবি করেন, ‘ত্রিপুরার মানুষ আমাদের সঙ্গে আছে’। ভোটের ফলাফল বেরনোর পর দেখা যাচ্ছে, যে ৯৯৪টি আসনে ভোট হয়েছিল তার মধ্যে ৭৮৯টি আসন বিজেপির দখলে। শতাংশের হিসেবে ৭৯.৩৭। আর ভোট হওয়া আর না-হওয়া, মোট আসনের নিরিখে ৯৬.৯১ শতাংশ আসন একা বিজেপির!\nপ্রধান বিরোধী দল সিপিএম নেমেছে তিন নম্বরে। মোট ১৬৬টি আসন পেয়ে কংগ্রেস দু’নম্বরে। আর শাসক জোটের ছোট শরিক আইপিএফটি গ্রাম পঞ্চায়েতে মাত্র ৬টি আসন পেয়ে চতুর্থ।\nএই জয়কে প্রধানমন্ত্রী ‘উন্নয়নমূলক রাজনীতির শক্তি’ আখ্যা দেওয়ার পরে বিরোধীরা প্রশ্ন তুলেছে, তা হলে পশ্চিমবঙ্গের অনুব্রত মণ্ডলের ‘উন্নয়ন’ রাজনীতিকে কী তিনি স্বীকৃতি দিচ্ছেন!


VIVEK CHOWDHURY: MAMATA INCITES VIOLENCE IN WEST BENGAL\n‘ছেলেদের আটকানো যায়? প্রতিক্রিয়া হবেই’ সেই মোদীর সুরই যেন সুব্রতর কণ্ঠে|\nকলকাতা, ১১ই এপ্রিল — সুব্রত মুখার্জির উত্তেজনা হচ্ছে। রাজ্যের পঞ্চায়েতমন্ত্রী সুব্রত মুখার্জি নিজেই তা মহাকরণে সাংবাদিকদের বৃহস্পতিবার জানিয়েছেন। ‘উত্তেজনা অনুভব করা’ সেই সুব্রত মুখার্জি রাজ্যজুড়ে তৃণমূল কর্মীদের উন্মত্ত সন্ত্রাসের ঘটনার প্রতিক্রিয়ায় এদিন বলেছেন, ‘‘ইন্দিরা গান্ধীর মৃত্যুর পর কী হয়েছিল? একটু মনে করতে বলবো। আমরা গান্ধীজী নই। নেতাজীও নই। ছেলেদের কতটা সামলে রাখবো? আমরা কী রোবোট কন্ট্রোল করি? ছেলেদের আটকানো যায়? আমরা কী মেপে মেপে করতে বলবো দলের কর্মীদের? তা কী হয়? মেপে মেপে মিছিল করা যায়?’’\nদুষ্কৃতী ‘কন্ট্রোল’ করতে তিনি অর্থাৎ সুব্রত মুখার্জি কতটা দড়, আদৌ দড় কিনা— তা জানে ইতিহাস। জানে ১৯৭২-এর পরবর্তী সময়। জানেন কসবা, হালতু, বালিগঞ্জের সেই সময়ের মানুষ। তবে সুব্রত মুখার্জি মানে যে সে ব্যাপার নয়! ’৭২-’৭৭-এ রাজ্যে কংগ্রেস-পুলিসের যৌথ সন্ত্রাসে শহীদ হয়েছিলেন ১২০০জনের বেশি সি পি আই (এম) কর্মী। মুখ্যমন্ত্রীর তখ্‌তে ছিলেন সিদ্ধার্থশঙ্কর রায় ওরফে ‘মানুদা’। সংবাদপত্রে সেন্সরশিপ চালু হয়েছিল। মহাকরণে গিয়ে ছেপে বেরনোর আগে কাগজ দেখিয়ে নিয়ে আসতে হতো। রবীন্দ্রনাথ ঠাকুরের লেখা পংক্তি থেকে কংগ্রেসী দুর্বৃত্তদের বর্বরতা— বাদ চলে যেত অনেক কিছুই। সেই আমলে জন্মসূত্রে জোতদার সুব্রত মুখার্জি ডাকসাইটে মন্ত্রী ছিলেন। তথ্য সংস্কৃতি, পঞ্চায়েত, স্বরাষ্ট্রের মত দপ্তরের মন্ত্রিত্ব সামলেছেন তিনি।\nনয়াদিল্লির ঘটনা থেকে ফায়দা তুলতে অনেকেই নেমে পড়েছেন। ধাক্কা লাগলো অমিত মিত্রর। কিন্তু কলকাতায় এসে হাসপাতালে ভর্তি হয়েছেন মমতা ব্যানার্জি। এই সময়ে একদিকে শিল্পমন্ত্রী পার্থ চ্যাটার্জি যখন নিজের জায়গা আরো পোক্ত করতে ব্যস্ত, তখন ইদানীং মুখ্যমন্ত্রীর ঘনিষ্টদের বৃত্ত থেকে ছিটকে যাওয়া সুব্রত মুখার্জিও নিজের হারানো নম্বর ফিরে পেতে মরিয়া হয়ে উঠেছেন। তাই সত্তর দশকের সেই ফণার কিঞ্চিৎ বহিঃপ্রকাশ বৃহস্পতিবার মহাকরণে দেখা গেলো। একদা ‘তরমুজ’ বলে খ্যাত, এখন মমতা ব্যানার্জির ঘনিষ্ট সুব্রত মুখার্জি এদিন বলেছেন, ‘‘রাজ্যে কোথায় হাঙ্গামা হচ্ছে? কোথায়? মুখ্যমন্ত্রীকে খুনের চেষ্টার পরে এ তো কিছুই না। মানুষ রোবোট নয়। আমি পুরানো লোক। আমারই উত্তেজনা হচ্ছে।’’ কিন্তু আপনারা তো শাসক দল। দায়িত্ব কী আপনাদেরই বেশি নয়? সাংবাদিকদের প্রশ্নের জবাবে মুখার্জি বলেন, ‘‘দায়িত্ব আমাদের বেশি? আমরা কী রোবোট?’’\nএক কথায় এই সব বক্তব্যকে ‘অসাধারণ’ বলতে পারেন যেকোন ফ্যাসিস্ত বা দাঙ্গাকারী। তাঁর এদিনের মন্তব্যে স্পষ্ট ছায়া নরেন্দ্র মোদীর সেই কুখ্যাত হয়ে ওঠা ভাষণ। গুজরাটে গণহত্যার সপক্ষে যুক্তিগ্রাহ্য মতামত সাজাতে মোদী নিউটনের তৃতীয় সূত্রটির জঘন্য প্রয়োগ করেছিলেন। গোধরা-কাণ্ডকে মুসলিম নিধনের অজুহাত হিসাবে খাড়া করতে গিয়ে মোদী বলেছিলেন, ‘‘প্রতিটি ঘটনারই সমান এবং বিপরীত প্রতিক্রিয়া থাকে।’’ সুব্রত মুখার্জি এদিন বলেছেন, ‘‘আমরা কী ভগবান? আমরা ভগবান নই। মমতাকে নিয়ে রাজ্যে ‘অ্যাবনরমাল সেন্টিমেন্ট’ রয়েছে। ছেলেদের আটকানো যায়? আমরা কী মেপে মেপে করতে বলবো দলের কর্মীদের? তা কী হয়? মেপে মেপে মিছিল করা যায়?’’ তাহলে প্রতিটি ঘটনারই সমান এবং বিপরীত প্রতিক্রিয়া থাকে? আপনি কী বলেন? এই নিরীহ প্রশ্নের জবাবে ’৭২-র মন্ত্রী, অবাধ গণ টোকাটুকির সেই যুগের ছাত্র পরিষদের নেতা সুব্রত মুখার্জির বক্তব্য, ‘‘বললাম তো, আমরা কী গান্ধীজী। নাকি নেতাজী? মেরেছো কলসির কানা, তা বলে কী প্রেম দেবো না — এ’ কথা কী বলা যায়? আমরা কী গৌর নিতাই?’’\nএদিন সুব্রত মুখার্জির ডান হাতে কবজির কাছে অনেকটা জায়গা ক্রেপ ব্যান্ডেজ বেঁধে এসেছিলেন। তাঁর দাবি মঙ্গলবার যোজনা কমিশনের অফিসের সামনে ধাক্কাধাক্কিতে তাঁর হাতে লাগে। তবে চিকিৎসকরা জানিয়েছেন যে, তাঁর হাড়ে চিড় ধরেনি। ভেতরে কোন আঘাত নেই। প্রেসিডেন্সি বিশ্ববিদ্যালয়ে তৃণমূল ছাত্র পরিষদের ভাঙচুর, হাঙ্গামার বিষয়ে জিজ্ঞাসা করা হলে তিনি বলেন,‘ ‘আমরা চিন্তিত। কারা করেছে? দলীয় স্তরে তদন্ত হচ্ছে। চক্রান্তের সম্ভবনা রয়েছে।’’ আর ওই বিশ্ববিদ্যালয়ের ভূমিকা প্রসঙ্গে তাঁর মতামত, ‘‘জীবনে দেখিনি কোন অধ্যক্ষা ছাত্রদের আন্দোলনে শামিল হচ্ছে। মালবিকা সরকারের ইতিহাস-ভূগোল-বিজ্ঞানের খোঁজখবর নাও।’’\nতাঁর বক্তব্য, ‘‘বুদ্ধ, বিমান বলছে শান্তি, শান্তি। আর ঋতব্রত, শতরূপের মত ফড়েদের ছেড়ে দিয়েছে। আমি শতরূপকে চিনতে পারিনি। তবে ঋতব্রতকে আমি চিনি। খুবই মারমুখী ছিল ঋতব্রত। ওদের এখুনি গ্রেপ্তার করা উচিত।’’


২০ ছাত্রীকে ধর্ষণের দায়ে দুই শিক্ষকের ফাঁসির দাবি!\n৩০-Jun-২০১৯ ০৯:২১ অপরাহ্ন\nনারায়ণগঞ্জের সিদ্ধিরগঞ্জে ২০ জনেরও বেশি ছাত্রীকে ধর্ষণের দায়ে দুই শিক্ষকের ফাঁসির দাবিতে মানববন্ধন করেছে ১৪টি প্রতিষ্ঠানের শিক্ষার্থীরা।\nরোববার সকালে ঢাকা-চট্টগ্রাম মহাসড়কের মৌচাক বাসস্ট্যান্ডে এ মানববন্ধন হয়।\nএর আগে বৃহস্পতিবার অভিযুক্ত দুই শিক্ষককে গণধোলাই দেন এলাকাবাসী ও অভিভাকরা। খবর পেয়ে ঘটনাস্থলে গিয়ে র‌্যাব ও পুলিশ তাদের গ্রেফতার করে।\nতারা হলেন- অক্সফোর্ড হাই স্কুলের সহকারী শিক্ষক আশরাফুল আরিফ ও তার সহযোগী প্রধান শিক্ষক রফিকুল ইসলাম জুলফিকার।\nমানববন্ধনে অংশ নেয়া স্কুলগুলো হলো- সিদ্ধিরগঞ্জের মিজমিজি পশ্চিমপপাড়া উচ্চ বিদ্যালয়, সানারপাড় আনন্দলোক উচ্চ বিদ্যালয়, হাজী আব্দুস সামাদ সিনিয়র মাদরাসা, এন আলম মেরিড কেয়ার স্কুল, গ্রিন বাংলা মডেল হাইস্কুল, মৌচাক আইডিয়াল স্কুল, প্রত্যাশা মডেল স্কুল, কুসুমকলি কিন্ডারগার্টেন স্কুল, কান্দাপাড়া পাবলিক স্কুল, হলি চাইল্ড কিন্ডারগার্টেন স্কুল, নলেজ আইডিয়াল স্কুল, ক্যামব্রিজ ইন্টারন্যাশনাল স্কুল, আনন্দলোক সরকারি প্রাথমিক বিদ্যালয়সহ ১৪টি বিদ্যালয়।\nমানববন্ধনে বক্তব্য দেন সিদ্ধিরগঞ্জ থানা আওয়ামী লীগের সাধারণ সম্পাদক হাজী ইয়াছিন মিয়া, নাসিক ২ নম্বর ওয়ার্ডের কাউন্সিলর ইকবাল হোসেন, আনন্দলোক উচ্চ বিদ্যালয়ের সভাপতি আব্দুর রহীম, সিদ্ধিরগঞ্জ থানা স্বেচ্ছাসেবকলীগের সাধারণ সম্পাদক আমিনুল হক ভূঁইয়া রাজু, মিজমিজি পশ্চিমপাড়া উচ্চ বিদ্যালয়ের প্রধান শিক্ষক সাইদুর রহমান, এন আলম মেরিট কেয়ার স্কুলের প্রধান শিক্ষক নুরুল আলম, যুবলীগ নেতা হাজী মো. সুমন কাজী প্রমুখ।\nবক্তারা বলেন, শিক্ষক নামে ভয়ংকর ধর্ষক আশরাফুল আরিফ যে ঘটনা ঘটিয়েছে তা ঘৃণিত। তাই তার ও শেল্টারদাতা প্রধান শিক্ষক রফিকুল ইসলামের ফাঁসি দিতে হবে। পাশাপাশি এ ঘৃণিত কাজের সাক্ষী এ স্কুল বন্ধ করার দাবি জানান বক্তারা।\nশিক্ষক আশরাফুল আরিফ আপত্তিকর ছবি তুলে ২০ জনেরও অধিক ছাত্রীকে ব্ল্যাকমেইল করে পালাক্রমে ধর্ষণ করেন। এ কাজে সহায়তা করেন একই স্কুলের প্রধান শিক্ষক রফিকুল ইসলাম জুলফিকার।\nএ ঘটনায় তাদের বিরুদ্ধে ডিজিটাল নিরাপত্তা আইন এবং নারী ও শিশু নির্যাতন দমন আইনে মামলা করা হয়। শিক্ষক আশরাফুল আরিফের দুটি মামলায় তিনদিন করে ছয়দিনের রিমান্ড মঞ্জুর করে আদালত। এছাড়া আশরাফুল আরিফকে মদদ দেয়ায় শিক্ষক জুলফিকারের একদিনের রিমান্ড মঞ্জুর করা হয়।